
Hrvatska državna ideja E. Kvaternika 
1861. godine: program o organizaciji 
hrvatske države 


Nastavljajući istraživanja o hrvatskoj državnopravnoj tradiciji, autor u ovom radu 
detaljano analizira nacionalno-politički program E. Kvaternika iz 1861. godine. 


I. 


»Samostalne države, osim drugovanja koristi, moraju se i za saveznike državne brinuti; 
u političkoj pako svezi živući, ako misle da bi se — ma i protiv njihove želje ili volje bilo 
— sveza državna, koja ih spaja, rastepsti mogla, dužni su za vremena pobrinuti se: razborito 
misliti o budućim državnim svezama.« ( E. Kvaternik, Politička razmatranja na razkrižju 
hrvatskoga naroda, sv. I, Zagreb 1861.) 

Eugen Kvaternik podnio je na Hrvatskom saboru 1861, kao »narodni zastupnik«, pri- 
jedlog »Zakonskog članka« o državnopravnom odnosu hrvatske države, tj. trojedne Kra- 
ljevine Hrvatske prema Austriji i Kraljevini Ugarskoj.' Bio je to prijedlog o rješenju naj- 
važnijih političkih problema o kojima se raspravljalo na saborskim sjednicama. 

Osnovna zadaća Hrvatskog sabora 1861. godine bila je da predloži novi državnopravni 
položaj trojedne Kraljevine Hrvatske kao hrvatske države u Monarhiji, da formulira i 
ostvari autonomiju, tj. samostalnost i nezavisnost hrvatske državnosti, te da svojim zakon- 
skim osnovama izmijeni i modernizira hrvatsku državu na području organizacije hrvatske 
političke zajednice, političkog sustava uopće, građanskog društva, kulture, gospodarstva, 
uprave, sudstva, školstva i temeljnih nacionalnih političkih i kulturnih institucija. 

Hrvatski političari svih profila, nakon sloma neoapsolutizma, a osobito zastupnici na 
Saboru 1861, u brojnim programatskim spisima i prijedlozima zahtijevaju političko oku- 
pljanje hrvatskoga naroda unutar ujedinjene Kraljevine Hrvatske kao samostalne i nezavi- 
sne hrvatske države. Predlagali su njezinu političku i državnu organizaciju unutar suvre- 


! Kvaternik 1861: Zak. čl; Spisi saborski 1861, sv. II, 169-181; Kvaternik 1861: Govor. 


: Usp., osnovnu literaturu o tome: Gross-Szabo 1992; Šidak i drugi 1968; Polić 1899; Krestić 1969; 
Šidak 1973; Karaman 1972; Korunić 1986. 

menog građanskog društva, novog pravnog i parlamentarnog sustava, te unutar novih me- 
đunarodnih odnosa u Monarhiji. 

Bio je to u svojim osnovama hrvatski nacionalno-politički i socijalni program oko ko- 
jeg su se, kao osnovnog cilja hrvatske nacionalne politike, okupili svi javni djelatnici iako 
su u mnogim pojedinostima zastupali različita rješenja i politička načela. Osnovni ciljevi 
tog programa bili su zahtjevi: da se svi segmenti hrvatskoga naroda — na njegovom cjelo- 
kupnom etničkom, povijesnom i političkom prostoru — ujedine u jedan politički narod; da 
se sve hrvatske historijske pokrajine ujedine u jednu cjelovitu političku zajednicu, u ujedi- 
njenu trojednu Kraljevinu Hrvatsku; da se ta politička zajednica formira i organizira kao 
moderna država, kao samostalna i nezavisna trojedna Kraljevina Hrvatska, i to na temelji- 
ma vlastite povijesne i prirodne/etničke zajednice, da se modernizira na svim područjima 
javnog života u okviru suvremenog građanskog društva te novog pravnog i parlamentar- 
nog sustava; da ujedinjena Kraljevina Hrvatska, kao nezavisna i u svemu samostalna dr- 
žava, putem novih međunarodnih ugovora stupi u savez s drugim nacionalnim državama 
u Monarhiji, razumije se unutar demokratske (kon)federacije. 

Od 1860. do 1861. godine, hrvatski političari i javni djelatnici taj temeljni nacionalni 
program, i time individualnost i identitet hrvatskoga naroda, osnivaju ne samo na suvre- 
menim pravnim i političkim načelima već prije svega na njegovoj povijesnoj zajednici: na 
hrvatskoj državnopravnoj tradiciji. Na temeljnim strukturama te tradicije, koju unose u na- 
cionalni program i na suvremenim političkim načelima oni traže novu kulturnu, političku 
i državnu organizaciju hrvatskoga naroda, zahtijevaju nezavisnost i samostalnost hrvatske 
države." Zato oni hrvatsku državnopravnu tradiciju sustavno istražuju i njezine vrijednosti 
unose u nacionalne programe. Tada su izišla i Kukuljevićeva Jura Regni. Napokon, dr- 
žavnopravna tradicija sadržana je gotovo u svim saborskim dokumentima, a posebno u sa- 
borskoj Adressi.? Sve to sadrži i spomenuti prijedlog »Zakonskog članka« E. Kvaternika. 
Uz Adressu to je najcjelovitiji i najzreliji nacionalno-politički program koji se pojavio na 
Saboru 1861. godine. 

U prijedlogu »Zakonskog članka« E. Kvaternik izlaže uzajamno povezane: osnove hr- 
vatske državnopravne tradicije; strukturu i razvoj hrvatske državnosti; program o formira- 
nju i organizaciji hrvatske države i prijedlog rješenja državnopravnih odnosa hrvatske dr- 
žave i/ili trojedne Kraljevine Hrvatske prema Austriji i prema Kraljevini Ugarskoj i time 
spram bilo koje druge političke zajednice, u okviru međunarodnoga prava i međunarodne 
pravne regulative. Sve te programske cjeline uzajamno su povezane. 

Program E. Kvaternika blizak je nacionalno-političkom programu koji je tada zastupala 
većina hrvatskih političara i Sabor u cjelini. Pa ipak, u nekim važnim stavovima, pogotovo 
kada je riječ o načinu 1 putu ostvarenja tog programa, Kvaternikov se prijedlog »Zakon- 
skog članka« znatno razlikuje od drugih programa. 

E. Kvaternik je prijedlog »Zakonskog članka« podnio na Saboru 18. lipnja 1861. godi- 
ne, istoga dana kada je održao i veliki govor. U njemu je ustao protiv prijedloga za realnu 
uniju, tj. za »uži politički savez« ujedinjene Hrvatske s Ugarskom i zalagao se za stvaranje 
novog međunarodnog ugovora između Kraljevine Hrvatske 1 Kraljevine Ugarske koji bi 
hrvatskoj državi omogućio potpunu političku i ekonomsku samostalnost i nezavisnost, odno- 


> Usp., o tome: Korunić1995: ČSP 1; Korunić 1995: ČSP 2. 
q Kukuljević: Jura regni, sv. I-II. 
Ž Usp., o tome: Korunić 1995: ČSP 2. 

sno suverenitet. Njegov je saborski govor i prijedlog »Zakonskog članka« odmah potom 
objavio list Pozor. U Dnevniku sabora objavljeni su Kvaternikov saborski govor i taj pri- 
jedlog.* Zatim su D. Kušlan i M. Šuhaj u saborskim spisima iz 1861. objavili samo njegov 
prijedlog »Zakonskog članka«.' Nakon raspuštanja Hrvatskog sabora 1861. godine izišli 
su taj Kvaternikov govor i »Zakonski članak« u posebnom izdanju.“ 

Prema tom posebnom izdanju iz 1861. godine, nakon sto i deset godina, ponovo je Kva- 
ternikov saborski govor zajedno s prijedlogom »Zakonskog članka« priredila Lj. Kuntić. 
Napokon je Kvaternikov »Zakonski članak« objavio T. Macan." 

Prijedlog »Zakonskog članka« E. Kvaternika izazivao je zanimanje mnogih generacija. 
Gotovo svaki povjesničar, koji je proučavao to razdoblje Hrvatske, morao je raspravljati i 
o Kvaternikovim stavovima. Pa ipak, trebalo je proći više od sto godina da se ovi doku- 
menti počnu znanstveno proučavati. O tom Kvaternikovom prijedlogu prvi je pisao M. Po- 
lić u knjizi Parlamentarna povijest Hrvatske.!! Zadovoljio se, međutim, samo općim na- 
pomenama i nije ga detaljnije analizirao. Nisu to učinili ni drugi autori koji su ga slijedili. 1“ 

Tek je Lj. Kuntić detaljnije istraživala Kvaternikov saborski govor i njegov prijedlog 
»Zakonskog članka« 1 to u više radova. !? Najveću je pažnju tim dokumentima posvetila u 
disertaci Ji Zatim je »Zakonski članak« i saborski govor analizirala M. Gross u knjizi Po- 
vijest pravaške ideologije. 2 Obje autorice (Lj. Kuntić i M. Gross) dokumente promatraju 
unutar cjelokupne Kvaternikove političke misli i ideologije. Taj je dokument napokon ana- 
lizirao i J. Šidak u okviru šire hrvatske političke misli.!* 

lako su potonji historičari (Kuntić, Gross i Šidak) istakli povijesnu i političku vrijednost 
Kvaternikova prijedloga »Zakonskog članka«, oni ipak taj dokument nisu u cjelini anali- 
zirali. Budući da su ga promatrali u okviru šire problematike, navodili su i analizirali samo 
neke njegove dijelove. Nisu uočili sve aspekte političkog programa. Stoga je znanstveno 
opravdano da u cjelini analiziramo taj značajan dokument. 

Kada je riječ o dugotrajnim procesima, kao što je pojava i razvoj nacije, neosporno je 
da se u 19. stoljeću vjeruje kako postoji snažna interakcija između povijesnih vrijednosti 
(pravnih, državnih, političkih, društvenih, institucionalnih i kulturnih) koje posjeduje je- 
dan narod, na jednoj strani, te političkih i društvenih promjena koje nastaju tijekom druš- 
tvene mobilizacije tog naroda, na drugoj strani. Riječ je o utjecaju povijesnih vrijednosti i 
historijske metode na promjene i razvoj društva i društvenih struktura, na promjene kul- 
turnog, političkog i državnog sustava, na organizaciju nacionalnih kulturnih i političkih in- 
stitucija, na razvoj gospodarstva i nacionalnih pokreta, te na formiranje nacija. Tu historij- 


Dnevnik Sabora 1861, 184-210; taj je dokument ovdje objavljen pod naslovom: »Zakonski članak«. 
»Zakonski predlog narod. zastupnika Eugena Kvaternika o odnošaju troj. kraljevine prama Austriji i 
Ugarskoj«, Spisi saborski 1861, sv. II, 169-181. 
Šš Posebno izdanje Kvaternikova govora i prijedloga »Zakonskog članka« u: Kvaternik 1861: Govor. 
? Kvaternik 1971: Polit. spisi, 320-379, Govor nije potpun, i Zak. članak, 380-408. 
10. Macan 1992. 
1 Polić 1899, prvi dio, 40-42. 
12 Horvat 1940. | 
13. Kuntić 1959, 65-91; Kuntić 1954; Kuntić 1969, 73-81. 
14 Kuntić 1961: Disertacija. Nalazi se u NSB i u Arhivu Filozofskog fakulteta. 
15. Gross 1973, 78-83. 
16. Šidak i drugi 1968, 21; Šidak 1973, 53, 328 i 353. 

sku metodu, na različitim razinama, u obliku historicizma, primjenjivali su i u Hrvatskoj 
različite društvene grupe, elite, intelektualci, znanstvenici, političari i državnici. Najčešće 
je bila zastupljena u različitim ideologijama. Nužno je stoga istražiti utjecaj historijske me- 
tode, i utjecaj takvih ideologija, na povijesne procese i promjene. Pri tome je važno istaći 
da je političaru/ideologu, koji primjenjuje historijsku metodu u svome programu i u poli- 
tičkoj akciji, povijesna istina relativna. 

Povijesne promjene nastaju u procesu promjene strukture društva i promjene političko- 
ga sustava 1 obrnuto. Promjene jednoga elementa strukture (strukture društva te političkog 
i/ili državnog sustava) dovodi do promjene čitave strukture i time do značajnih promjena 
povijesnih tokova i procesa. Navedimo jedan primjer: promjena društva i društvenih struk- 
tura (unutar razvoja građanskog društva) i promjene političkoga i državnog sustava (unutar 
pravnog i parlamentarnog sustava i organizacije nacionalnih država) dovelo je do promje- 
ne čitavog sustava 1 struktura na svim područjima javnoga života jednog naroda. Riječ je 
o promjenama i modernizaciji uprave, sudstva, školstva, organizaciji nacionalnih kulturnih 
i političkih institucija, o razvoju gospodarstva, urbanih sredina itd. 

Promatrano s tog gledišta, s gledišta društvenih i povijesnih promjena i procesa, Kvater- 
nikov je prijedlog »Zakonskog članka« sadržavao program o značajnim političkim i držav- 
nim promjenama koje bi dovele do formiranja i organizacije samostalne i nezavisne hrvatske 
države i do stvaranja novih državnopravnih odnosa u Monarhiji: dovele bi do strukturiranja 
novih nacionalnih država i do organizacije novih političkih zajednica na srednjoevrop- 
skom prostoru. Da bi opravdao taj nacionalni program, Kvaternik se oslanja na hrvatsku 
državnopravnu tradiciju, koju promatra kao temeljni pravni i politički sustav vrijednosti na 
kojem gradi novi politički program. Na osnovnim vrijednostima te tradicije, koju unosi u 
program, tražio je novu političku i državnu organizaciju hrvatskoga naroda: formiranje i 
organizaciju samostalne i nezavisne hrvatske države i njezinih nacionalnih institucija, oso- 
bito organizaciju njezine zakonodavne i izvršne vlasti. 

Postoji, međutim, samo donekle drugačija interpretacija. Jer iako M. Gross hrvatsku dr- 
žavnopravnu tradiciju promatra ili kao »dogmu« i/ili kao ideologiju s negativnim obiljež- 
jem, " ona ipak tu tradiciju vidi i kao vrlo složeni pravni i politički sustav vrijednosti na 
kojem su hrvatski političari gradili nacionalni i politički program. * Dok M. Gross Kvater- 
nikov »Zakonski članak« ispravno naziva »prijedlogom«, jer je to doista bio samo prijed- 
log za rješenje političkih i državnopravnih odnosa, dotle Lj. Kuntić i J. Šidak taj dokument 
vide kao »nacrt ustava«. Štoviše, J. Šidak na više mjesta izričito tvrdi da je riječ o »nacrtu 
ustava Za samostalnu Hrvatsku« ili o »opširnom zakonskom nacrtu s ustavnim obiljež- 
jem«.! * Ispravnij ije je međutim ako kažemo da je riječ o hrvatskom nacionalno-političkom 
programu za samostalnu i nezavisnu hrvatsku državu a ne o »ustavu«. 


II. 


E. Kvaternik je već 1859. godine u knjizi La Croatie et la confedćration italienne izlo- 
Ž10 osnove hrvatskog nacionalno-političkog programa koji je promatrao unutar šire evrop- 
ske politike.?“ Knjigu je pisao uoči velikih evropskih sukoba, u nadi da će u promjenama 


i Usp., o tome: Gross 1973; Gross-Szabo 1992, 129-189. 

le Usp., o tome: Korunić 1995: ČSP 2; Korunić 1995: ČSP 1. 
1 Kuntić 1959, 73; Šidak 1973, 53, 328 i 352. 

2%. Kvaternik 1859: La Croatie. 

koje nastaju riješiti i hrvatsko pitanje. Knjiga La Croatie izišla je, međutim, iz tiska dva 
tjedna nakon mira što su ga sklopili francuski i austrijski car u srpnju 1859. godine poslije 
poraza austrijske vojske kod Magenta i Solferina. 

U knjizi je Kvaternik hrvatskoj politici postavio dugoročne ciljeve.“! Planirao je da hr- 
vatsko pitanje približi Evropi i evropskoj politici; da Evropi pokaže značenje hrvatskoga 
naroda i njegovu težnju da se pridruži evropskoj civilizaciji. Bio je uvjeren da hrvatski na- 
rod samo putem evropske politike i evropskih saveznika može ostvariti prirodno i povije- 
sno pravo i da kao suveren narod organizira ujedinjenu trojednu Kraljevinu Hrvatsku kao 
samostalnu i nezavisnu državu. Kvaternik je kanio evropskoj javnosti pokazati da hrvatski 
narod mora postati važan činilac u rješavanju istočnog pitanja. Mislio je da tu povijesnu 
zadaću hrvatski narod može ostvariti tek onda kada se kao suveren narod organizira unutar 
vlastite slobodne i nezavisne države. Bio je uvjeren da hrvatski narod to ne bi radio samo 
zbog vlastitog interesa nego 1 u interesu evropske politike i njezinih ciljeva. 

Prema tome, mislio je da samo osloncem na hrvatski narod i jaku hrvatsku državu 
evropska politika može ostvariti interese na Sredozemlju i na Balkanu. Da bi u to uvjerio 
Evropu, on ističe povijesnu ulogu hrvatskoga naroda u obrani evropske civilizacije i kul- 
ture u prošlosti a istu joj je zadaću namijenio i u budućnosti. Zato je evropska politika, za- 
ključio je Kvaternik, a u interesu slobode i načela narodnosti, dužna pomoći hrvatskome 
narodu da ostvari svoje povijesne ciljeve: da se politički 1 nacionalno organizira unutar uje- 
dinjene trojedne Kraljevine Hrvatske kao samostalne i nezavisne države. To je ne samo pri- 
rodno nego i povijesno pravo hrvatskoga naroda. Da bi to dokazao Kvaternik se poziva na 
hrvatsku državnopravnu tradiciju koju promatra kao sustav vrijednosti na kojem traži one 
političke i pravne vrijednosti koje hrvatskome narodu, unutar evropske politike i međuna- 
rodnoga prava, mogu osigurati pravo na formiranje i organizaciju hrvatske države. Kva- 
ternik je bio uvjeren da hrvatski narod mora prihvatiti tu veliku ulogu koju mu je dodijelila 
providencija i opća sudbina čovječanstva: to je njegova povijesna misija. Smatrao je da se 
hrvatska nacija mora formirati kao i svaka druga evropska nacija: na vlastitoj povijesnoj 
zajednici, tj.na skupnim nacionalnim institucijama te povijesne zajednice. Knjiga La Croatie sto- 
ga predstavlja prvi jasno formuliran hrvatski nacionalno-politički program.“ Kvaternik taj naci- 
onalno-politički 1 socijalni program, zasnovan na načelima suvremene evropske politike, na 
načelu slobode 1 jednakosti, na prirodnom pravu, narodnom suverenitetu, na idejama građan- 
skoga društva te na pravnom i parlamentarnom sustavu, temelji i na tradiciji hrvatske po- 
litike za revolucije 1848-49. godine. No, po tome se ne razlikuje od drugih suvremenika.“ 

Poslije poraza Monarhije u francusko-talijanskom ratu, i na kraju sveopće krize držav- 
nog sustava neoapsolutizma, austrijski car je navijestio ustavno, tj. parlamentarno uređenje 
za cijelu državnu zajednicu. Apsolutizam je, dakle, doživio potpuni slom. Nacionalni po- 
kreti kod svih naroda ponovo se snažno organiziraju, ali sada, od 1860. dalje, u posve no- 
vim društvenim i političkim prilikama. U uvjetima razvoja koje otvara građansko društvo 
i novi parlamentarni 1 politički sustav, te novi zamah demokratskog nacionalizma. 

Nastupa najvažnije razdoblje društvenog razvoja i modernizacije za sve narode u Mo- 
narhiji. Promatrajući s gledišta tih složenih razvojnih povijesnih procesa, hrvatski su pre- 
poroditelji u cjelini odlučno zagovarali novu organizaciju i modernizaciju hrvatskoga na- 


:, Usp., o tome: Kuntić 1961: Disertacija; Gross 1973, 35-53. 
22 Opširnije o tome: Kuntić 1961: Disertacija; Gross 1973, 35-53. 
ži Usp., o tome: Gross-Szabo 1992; Korunić 1992, 179-252. 

roda na području kulture, društva, političkog i državnog sustava, uprave, sudstva, školstva, 
gospodarstva 1 svih temeljnih nacionalnih političkih i kulturnih institucija. A to su one pro- 
mjene koje su vodile prema preobrazbi hrvatskoga naroda u modrenu naciju. Oni su tada 
svojim zalaganjem, svojim radom i organizacijom javnoga života, položili temelje integra- 
ciji hrvatske nacije. 

Nakon potpunog ekonomskog, društvenog i političkog sloma koje je doživjelo razdo- 
blje neoapsolutizma, austrijski je car početkom 1860. sazvao Carevinsko vijeće. Bila je to 
savjetodavna institucija pojačana sa po jednim predstavnikom iz svake pokrajine. To se vi- 
jeće opredijelilo za federativno uređenje Monarhije na načelu historijsko-političkih indi- 
vidualnosti pojedinih tzv. »historijskih naroda«, uz preporuku da se ne mijenjaju granice 
historijskih pokrajina. Zatim je car Franjo Josip 20. listopada 1860. objavio tzv. Listopad- 
sku diplomu. U njoj je utemeljio središnje zakonodavno tijelo Reichsrat (Carevinsko vije- 
će) koje bi obuhvatilo ove zajedničke poslove za cjelokupnu Monarhiju: vanjsku politiku, 
vanjsku trgovinu, vojsku i financije. O svim ostalim poslovima, koje se odnose na pojedine 
zemlje i narode, odlučivali bi njihovi zemaljski sabori kao predstavničke i zakonodavne in- 
stitucije. Sabori i skupštine pojedinih naroda morali su odlučiti o njihovu odnosu prema 
Reichsratu. 

Tu je zadaću imao i Hrvatski sabor, koji je sazvan u proljeće 1861. godine.?“ Mađari su 
se u međuvremenu odlučno suprotstavili središnjem zakonodavnom tijelu (Reichsratu), a 
to su zatim učinili i Hrvati. Uz to, i hrvatski i mađarski narod iskazivali su u brojnim bro- 
šurama i novinama, u formi oštrih optužbi, krajnje negodovanje prema propalom sustavu 
neoapsolutizma. Zbog zajedničke osude neoapsolutizma, i uvjerenja da to čine radi zajed- 
ničke obrane i koristi, veoma se snažno razvijala hrvatsko-mađarska suradnja. Putem broj- 
nih novinskih članaka i studija izražavali su težnju, svaki sa drugačijih pozicija, polazeći 
svaki od drugačijih ciljeva, da se Mađari i Hrvati, tj. ujedinjena Kraljevina Hrvatska i Kra- 
ljevina Ugarska ponovo sjedine u »uži politički savez«. O karakteru političkog saveza veoma 
su mnogo raspravljala javna glasila i kod Hrvata i kod Mađara i napokon njihovi sabori."> 
Pitanje odnosa prema središnjem zakonodavnom tijelu (Reichsratu) i problem rješenja 
hrvatsko-mađarskih državnopravnih odnosa, uz akciju za formiranje i organizaciju uje- 
dinjene Hrvatske kao homogene nezavisne hrvatske države, ključni su problemi tadašnje 
hrvatske politike. 

E. Kvaternik se nalazio u Ziirichu. Nije odobravao raspoloženje Hrvata prema Mađa- 
rima i njihove želje da se ponovo sjedine u pobliže nedefinirani politički savez.“* U tom 
političkom savezu nije vidio ostvarenje nacionalnog plana: mogućnost stvaranja i orga- 
nizacije samostalne hrvatske države. Kvaternik je sve do 1860. godine bio uvjeren da se 
ostvarenje hrvatskog nacionalno-političkog programa, tj. programa o organizaciji sa- 
mostalne hrvatske države kao osnovnog cilja hrvatske politike, može postići iskorištava- 
njem međunarodnih prilika. To je nastojao postići ili pomoću francuske politike ili u su- 
radnji s mađarskom emigracijom u Italiji.“ U svemu tome nije uspio, jer su političke 


24 Usp. o tome, Šidak i drugi 1968, 15-18; Gross-Szabo 1992, 129-156. 


25 Ključni problemi tadašnje hrvatske politike bili su hrvatsko-mađarski odnosi. Pa ipak, ni jedan pro- 
blem u našoj historiografiji nije toliko zapostavljen kao što je istraživanje hrvatsko-mađarskih odnosa, 
osobito od 18. do početka 20. stoljeća. 


26 Usp. o tome, Gross 1973, 55-60; Kuntić 1961: Disertacija; Kvaternik 1971: Polit. spisi, 14-20. 
zi Usp. o tome djela navedena u bilj. br. 26. 

prilike i razne koncepcije o tome bile takve da nisu išle u prilog programu o formiranju sa- 
mostalne hrvatske države. 

Kada je vidio nastale promjene u Habsburškoj Monarhiji, koje su najavljivale ustavnost 
i parlamentarni sustav, Kvaternik se okrenuo prema Austriji. Plan o potpuno samostalnoj 
hrvatskoj državi morao je prilagoditi novim prilikama: sada je uvjeren da se teritorijalna 
cjelokupnost Kraljevine Hrvatske i njezina samostalnost i nezavisnost mogu postići unutar 
preuređene Monarhije. Novu koncepciju Kvaternik je najprije iznio u podnesćima austrij- 
skom ministru vanjskih poslova J. Rechbergu u srpnju i listopadu 1860. godine.“ * Taj je 
hrvatski nacionalno-politički program osnivao na uvjerenju da, ukoliko se želi spasiti od 
rasula, nužno predstoji preobrazba Monarhije u višenacionalnu zajednicu suverenih na- 
rodnih država. U toj bi zajednici Kraljevina Hrvatska, prema njegovu uvjerenju, postigla 
svoju teritorijalnu cjelokupnost i samostalnost kao u svemu suverena država hrvatskoga 
naroda. Sada je Kvaternik uvjeren da Monarhiji kao i Hrvatskoj podjednako prijeti opasnost 
od francuske, ruske i mađarske politike. Zato spas traži u Austriji i za Hrvatsku traži are 
s njom. I obrnuto, on Rechbergu poručuje da samo Hrvatska može spasiti Monarhiju.“ 

Od Austrije Kvaternik traži da pomogne ostvariti hrvatski nacionalno-politički pro- 
gram. Ukoliko to Austrija ispuni, Kvaternik je obećao da će se založiti da hrvatski pred- 
stavnici idu u Reichsrat. Rechberg je, međutim, odbio njegovu ponudu. Uz pomoć biskupa J. 
J. Strossmayera, s kojim je održavao vezu, E. Kvaternik se potkraj 1860. godine vratio u 
Hrvatsku. U to vrijeme obojica su zastupala slična politička gledišta o rješavanju hrvatskoga 
pitanja. 

Prije otvaranja Hrvatskog sabora, iz tiska je izišla Kvaternikova brošura Politička raz- 
matranja na razkrižju hrvatskoga naroda. Posvetio ju je »svim mislećim domoljubnim Hr- 
vatima«."“ Odmah potom izišla je i njegova knjiga pod naslovom Das historisch-diploma- 
tische Verhaltniss des Konigreichs Kroatien zu der ungarischen St. Stephans-Krone.! 
Izdavanje tih knjiga financirao je Strossmayer. U njima je Kvaternik razradio program što 
ga je izložio u knjizi La Croatie i 1860. u DOSEN INA ministru Rechbergu. Ali je sada 
osnovni program prilagodio novim uvj jetima.““ Kvaternik ističe važnost trenutka i položaja 
u kojem se nalazi hrvatski narod. Tom narodu predstoji, tvrdio je, donošenje važnih odlu- 
ka, sudbonosnih za njegovu budućnost. On i sada odbacuje misao o realnoj uniji Kraljevi- 
ne Hrvatske i Kraljevine Ugarske. 

Kvaternik zagovara samo interesni politički savez hrvatske države s dos državom 
koji bi se sklopio putem novog međunarodnog ugovora i koji bi morao osigurati samostal- 
nost i nezavisnost Kraljevine Hrvatske. Isticao je, odbacujući pokoravanje Mađarima, da 
je hrvatski narod za evropsku politiku važniji od mađarskoga jer Hrvati žive na važnijem 
geostrateškom području. Da bi ostvarila glavni cilj, osnivanje i organizaciju nezavisne hr- 
vatske države, hrvatska politika svakako mora polaziti od vlastite tradicije, a napose od tra- 
dicije hrvatske politike za revolucije 1848. Zato je i u tim spisima posebnu pažnju posvetio 
hrvatskoj političkoj i državnopravnoj tradiciji. 


28 Te je dokumente objavila Lj. Kuntić u: Kvaternik 1971: Polit. spisi, 98-167. 

29. Kvaternik 1971: Polit. spisi, 102-103. 

30 Kvaternik 1861: Polit. razm, sv. 1. 

31 Kvaternik 1861: Konigreich Kroatien. 

. Usp. o tome, Gross 1973, 56-72; Kuntić 1961: Disertacija; Kvaternik 1971: Polit. spisi, 18-25. 

II. 


Hrvatski je sabor započeo zasjedati 15. travnja 1861. godine. Saborski su zastupnici iza- 
brani na temelju izbornog reda iz 1848. Bili su to ugledni pripadnici inteligencije, građan- 
stva, svećenstva, aristokracije 1 predstavnici Vojne krajine. Među njima je bio i E. Kvaternik. 

Kada je riječ o najvažnijim nacionalnim ciljevima hrvatske politike 1861. godine, o uje- 
dinjenju svih hrvatskih pokrajina u jednu homogenu političku zajednicu i o postizanju ne- 
zavisnosti i samostalnosti hrvatske države, na početku je saborskih zasjedanja među zastu- 
pnicima vladao konsenzus: svi su oni polazili od hrvatskoga nacionalnog programa kao 
osnovnog cilja hrvatskoga naroda i razlike o mnogim pojedinostima tada nisu isticali. Oni 
su sada hrvatski nacionalno-politički program osnivali, kao i do tada, na političkim i prav- 
nim vrijednostima suvremenoga građanskog društva i parlamentarnog sustava, ali posebno 
i na vrijednostima koja je pružala hrvatska državnopravna tradicija, napose hrvatsko držav- 
no pravo. U hrvatskom državnom i povijesnom pravu nalazili su pravne i političke sustave 
vrijednosti, na kojem su osnivali ideju i program o ujedinjenju hrvatskih historijskih po- 
krajina u ujedinjenu trojednu Kraljevinu Hrvatsku kao samostalnu i nezavisnu hrvatsku dr- 
žavu; sustave nezavisnih povijesnih institucija, na kojem su osnivali zahtjev za osnivanje 
i organizaciju samostalnih i nezavisnih nacionalnih kulturnih i političkih institucija, prije 
svega sabora, vlade, banske časti, županija, sudstva, školstva i drugih; nezavisnost i samo- 
stalnost političkih, državnih 1 upravnih struktura na svim područjima javnoga života. 

To su najvažnije vrijednosti na kojima su osnivali hrvatski nacionalno-politički i soci- 
jalni program koji su prilagođivali novom građanskom društvu u razvoju i novom parla- 
mentarnom sustavu. Oko tog osnovnog cilja okupili su se svi hrvatski rodoljubi i svi saborski 
poslanici. Pa ipak, kako je odmicala saborska rasprava, posebno rasprava o rješavanju naj- 
važnijih političkih i državnopravnih pitanja, diskusija o formiranju i organizaciji hrvatske dr- 
žave 1 o njezinom državnopravnom odnosu prema Ugarskoj i Austriji, zastupnici su sve če- 
šće iznosili gledišta koja su se u mnogim pojedinostima razlikovala i isključivala. 

Uskoro su se na saborskim sjednicama oštro sukobile različite interesne društvene gru- 
pe. Sukobile su se oko ključnog pitanja: kako odrediti položaj ujedinjene Kraljevine Hr- 
vatske kao samostalne države u Monarhiji, tj. kako odrediti njezin suverenitet. To dakako 
nije bilo formalno pitanje. Međusobni sukobi različitih interesnih društvenih grupa, a prije 
svega sukobi između umjereno konzervativnog plemstva i liberalnog građanstva, pojavili 
su se zbog promjena koje je najavljivalo građansko društvo i novi parlamentarni i politički 
sustav kao i moderni demokratski nacionalizam. U vezi s tim promjenama tekao je proces 
formiranja posve novoga svijeta: pred njihovim očima nastajao je novi politički, državni, 
društveni, kulturni i gospodarski sustav; formirale su se nove nacionalne institucije koje 
su najavljivale ubrzano pretvaranje hrvatskog naroda u homogenu nacionalnu zajednicu. 
Razumije se da su sve te socijalne (tj. socioekonomske, sociopolitičke i sociokulturne) pro- 
mjene ovisile u velikoj mjeri o budućem državnopravnom položaju ujedinjene Hrvatske, 
o načinu organizacije hrvatske političke zajednice i hrvatske države i o ritmu njezine mo- 
dernizacije 1 integracije (političke, ekonomske, kulturne itd.). 

Saborski su zastupnici, gledajući u cjelini, bez obzira na razlike među njima, stalno ima- 
li na umu spomenute povijesne procese. Znali su da Sabor može utjecati na nadolazeće pro- 
mjene. Prema njihovu uvjerenju trebalo je najprije postići što povoljniji položaj ujedinjene 
Hrvatske unutar Monarhije kao (kon)federativne zajednice ravnopravnih nacionalnih dr- 
žava. Upravo je zato hrvatskoj državi trebalo osigurati što veću unutrašnju samostalnost i 

nezavisnost. Vladar je svojim Odpisom od 26. veljače 1861. Saboru naredio da riješi »pi- 
tanje o odnosu Kraljevine Hrvatske 1 Slavonije prema Kraljevini Ugarskoj«. Zatim je 14. 
ožujka naredio Saboru da izabere zastupnike koji će kraljevinu Hrvatsku i Slavoniju pred- 
stavljati u Carevinskom vijeću (Reichsratu). 

U saborskim raspravama o odnosu hrvatske države prema Ugarskoj i Austriji pojavile 
su se tri najvažnije interesne društvene grupe koje su zastupale ova rješenja hrvatskog pi- 
tanja: 

a) Narodna stranka težila je da postigne teritorijalnu cjelokupnost hrvatskih pokrajina, 
unutar ujedinjene trojedne Kraljevine Hrvatske, i što veću nezavisnost i samostalnost hr- 
vatske države bez obzira na buduće političke promjene u Monarhiji.?? Ta je društvena gru- 
pa bila najbrojnija. Okupljena je oko biskupa J. J. Strossmayera, M. Mrazovića, F. Račkog, 
I. Perkovca 1 drugih. 

b) Unionistička stranka je također polazila od određene autonomije ujedinjene Hrvat- 
ske, ali ju je nastojala postići u što užoj političkoj zajednici s Ugarskom. 

c) Treća društvena grupa, koja će se tek formirati u Stranku prava, a na Saboru su je 
predstavljali E. Kvaternik 1 A. Starčević, izjašnjavala se za što veću samostalnost i neza- 
visnost hrvatske države (Kraljevine Hrvatske) koja bi s drugim državama bila povezana sa- 
mo preko zajedničkog vladara.?“ 


Nakon duge i polemične rasprave, Sabor je većinom glasova prihvatio prijedlog sabor- 
skog »Osrednjeg odbora«, tj. prijedlog Narodne stranke, o odnosu ujedinjene Hrvatske 
prema Ugarskoj. Bio je to poznati saborski članak četrdeset drugi, koji je zatim dobio kra- 
ljevo odobrenje. "I njemu Sabor polazi od gledišta da je 1848. godine prestala svaka po- 
litička 1 državnopravna, tj. stvarna i pravna veza između trojedne Kraljevine Hrvatske i 
Kraljevine Ugarske (»da je uslied dogođaja god. 1848. svaka druga ma kakva, budi zako- 
notvorna, budi administrativna, budi sudstvena sveza izmed trojedne kraljevine Dalmacije, 
Hrvatske i Slavonije i između kraljevine Ugarske pravno posve prestala«). 

Uvažavajući, međutim, »zajedničku prošlost« i zajedničke interese u obrani »ustavnoga 
života«, Sabor je zaključio da je trojedna Kraljevina Hrvatska »pripravna prema koristi i 
potreboći zajedničkoj« stupiti »u još užju državnopravnu svezu« s Ugarskom, ali uz uvjet 
da Kraljevina Ugarska prije sklapanja tog novog državnog ugovora prizna Hrvatskoj »ne- 
odvisnost i samostalnost« i njezinu teritorijalnu cjelokupnost koju točno određuje, a to je 
Hrvatska, Slavonija, Dalmacija, Istra, Vojna krajina i Međimurje. Novi državnopravni sa- 
vez između Kraljevine Hrvatske i Kraljevine Ugarske odredio bi se putem »saveznog ugo- 
vora«. Sabor pritom izražava spremnost da prihvati »skupno zakonarstvo«, no uz uvjet da 
se očuva potpuna »neodvisnost trojedne kraljevine i njezina državna ravnopravnost«. Pre- 
ma tome, nezavisnost 1 samostalnost hrvatske države očitovala bi se na svim područjima 
unutrašnjeg javnog života. Zato svi unutrašnji poslovi »ne mogu biti predmetom« prego- 
vora. Bio je to prijedlog o (kon)federalnom povezivanju Kraljevine Hrvatske i Kraljevine 
Ugarske. 


33 Usp., Gross-Szabo 1992; Šidak i drugi 1968; Korunić 1995: ČSP 2; Korunić 1995: ČSP 1. 
34. Usp. o tome, Gross 1973; Kuntić 1961: Disertacija. 


35 Spisi saborski 1861, sv. I, 39-41, čl. XLII: »O odnošenju trojedne kraljevine Dalmacije, Hrvatske i 
Slavonije prema kruni 1 kraljevini Ugarskoj«. 


39. Sbisi saborski 1861, sv. 1, 40. 


99 


RADOVI - Zavod za hrvatsku povijest, vol. 30, 1997. str. 91-154 


Prijedlog Unionističke stranke (tzv. »Predlog narod. zastupnika grada Zagreba o odno- 
šenju trojed. kraljevine naprama Ugarskoj«) također polazi od gledišta da je odlukom Sa- 
bora 1848. »prestala svaka ina realna, budi zakonotvorna, budi administrativna, budi sud- 
stvena sveza« između trojedne Kraljevine Hrvatske i Kraljevine Ugarske. No to je prema 
tom prijedlogu bio samo faktični a ne pravni prekid državnopravnih odnosa. Imajući me- 
đutim na umu »zajednički prijašnji 700 godišnji ustavni život« i »napokon obzirom na za- 
jedničku (...) državnopravne neodvisnosti smjerajuću korist«, unionisti predlažu da je tro- 
jedna kraljevina »pripravna uz naročito priuzdržanje starodavnih svojih temeljnih prava sa 
Ugarskom opet stupiti u užji državnopravni savez, te u tu svrhu s njom sklopiti novi save- 
zni ugovor«. Ali pritom unionisti nisu Ugarskoj postavili nikakve uvjete i bili su spremni 
odmah pristupiti pregovorima za sklapanje »novog saveznog UgOVora«. 

Treći prijedlog o rješavanju tih važnih političkih 1 nacionalnih pitanja bio je prijedlog 
»Zakonskog članka« E. Kvaternika. 


Hrvatski nacionalno-politički program E. Kvaternika . 


Kvaternik je prijedlog »Zakonskog članka« razradio u šezdeset paragrafa. Uvodni dio, 
od 1. do 4. $, nosi naslov »A. Predbježne ustanove« i glavni dio »B. Odnošaji međunarod- 
ni«, od 5. do 60. $. Taj glavni dio podijelio je u 6 dijelova: 

»I. Spram Austrije«, od 5. do 14. $; u njemu govori o odnosu Kraljevine Hrvatske prema 
Austriji i Monarhiji kao i prema centralnim institucijama, te o pravu hrvatske države na sa- 
mostalnost i nezavisnost. »II. Odnošaji spram ugarske krune«, od 15. do 17. 8; u njemu 
određuje odnos hrvatske države prema ugarskoj kruni i Kraljevini Ugarskoj, te govori o 
»političkom savezu« između hrvatske i mađarske države. »III. Zakonite ustanove o ustroj- 
stvu državno-pravnom trojedne kraljevine iz gledišta odnošajah naše države spram Austri- 
je1 Ungarie«, od 18. do 27. 8; u ovom dijelu predlaže osnivanje najvažnijih političkih insti- 
tucija hrvatske države i određuje njihov odnos prema centralnim austrijskim institucijama. 
»IV. O odgovornosti pred saborom«, od 28. do 35. $; u njemu određuje odnos između za- 
konodavne i izvršne vlasti. »V. O jemstvu tih ustanova«, od 36. do 54. 8; u ovom dijelu 
predlaže osnivanje drugih političkih 1 vojnih institucija hrvatske države i određuje njihov 
odnos prema centralnim austrijskim institucijama. »VI. Prolazne mjere«, od 55. do 60. $; 
u ovom dijelu određuje način trajnosti i promjene tog »temeljno-državnog zakona«. 


POJAM HRVATSKE DRŽAVE. U prijedlogu »Zakonskog članka«, kao i u spisima 
koje smo spomenuli, E. Kvaternik navodi pojam hrvatske države u ovim oblicima: »hrvat- 
ska država«, »država Hrvatska«, »Hrvatska«, »naša država«, »Kraljevina Hrvatska«, »Hr- 
vatska kraljevina«, »sveukupna kraljevina Hrvatska t. j. Dalmacija, Hrvatska i Slavonija«, 
»trojedna kraljevina Hrvatska«, »trojedna kraljevina hrvatsko-slavonsko-dalmatinska«, 
»kruna 1 kraljevina Hrvatska«, »sveukupna kraljevina Hrvatska (Totius Regni Croatiae)«, 
»Kroatien«, »Kčonigreich Kroatien«, »dreieinige Konigreich Kroatien«, »dreieine Koni- 
greich«, »Kčnigreich«, »unser Konigreich«, »dreieinige Konigreich Dalmatien, Kroatien 
und Slavonien«. 


*!_ Spisi saborski 1861, sv. II, 155. 


** Spisi saborski 1861, sv. II, 169-181; Kvaternik 1859: La Croatie; Kvaternik 1861: Polit. razm, sv. L; 
Kvaternik 1971: Polit. spisi. | 

U trinaestom 6 »Zakonskog članka« Kvaternik je predložio da hrvatska država u svim 
diplomatskim međunarodnim odnosima i u svim dokumentima, kao i u svim »kraljevskim 
odlukama«, u svim spisima i dekretima, dobije ovaj službeni naziv: Trojedna kraljevina 
Hrvatska ili Kraljevina hrvatsko-slavonsko-dalmatinska. Predlaže nadalje da se tom služ- 
benom nazivu »prilagode« sve političke i državne institucije i sve »hrvatske oblasti« u Hr- 
vatskoj, da to bude službeni međunarodni naziv hrvatske države.“ 

Sve navedene nazive o hrvatskoj državi možemo naći i u drugim dokumentima.“ Ra- 
zlika je, međutim, u tome što većina hrvatskih političara za hrvatsku državu najčešće ko- 
risti pojam Trojedna kraljevina i/ili Trojedna kraljevina Dalmacija, Hrvatska i Slavonija, 
dok Kvaternik više ističe njezin hrvatski politički i državnopravni identitet i naziv. 


STRUKTURA I »USTROJSTVO« HRVATSKE DRŽAVE I HRVATSKE POLITIČ- 
KE ZAJEDNICE. E. Kvaternik pojam države uopće (Staat, state, etat) shvaća kao politič- 
ku zajednicu u kojoj postoje oni koji vladaju (isključivo putem zakona, ustava i parlamen- 
ta) i oni kojima se vlada a to je cjelokupni narod kao jedini nosilac suvereniteta. Smatrao 
je da ustav i zakon, kao i politička i državnopravna tradicija, jamče ne samo opstanak dr- 
žave nego također da pružaju jamstvo svim članovima zajednice, tj. sigurnost cjelokupnom 
narodu, da čuvaju njegovu slobodu i ravnopravnost. Pritom je Kvaternik državu kao poli- 
tičku zajednicu promatrao na osnovu dviju razina. 

Na prvoj razini državu je motrio kao konkretnu političku zajednicu jednog naroda, kao 
njegovu »narodnu državu« koja ima svoju povijest i stoga političku i državnopravnu tra- 
diciju. To je dakle povijesna zajednica jednog naroda. U tom slučaju hrvatska država je kao 
»kruna i sveukupna trojedna kraljevina Hrvatska« politička, tj. nacionalna zajednica hrvat- 
skog naroda. Ona je njegova povijesna zajednica. Kao država i kao politička zajednica, 
»kruna i sveukupna trojedna kraljevina Hrvatska« je posve nezavisna i »suvereno-samo- 
stalna« i u svemu ravnopravna s drugim političkim zajednicama, državama i kraljevinama 
u Habsburškoj Monarhiji. Hrvatska država je dakle u svemu ravnopravna s Austrijom, 
Ugarskom, Češkom, Galicijom i s drugim državama i kraljevinama. Ujedno je Kraljevina 
Hrvatska posve nezavisna i »suvereno-samostalna« kako prema austrijskom caru (on je sa- 
mo »ustavni i legitimni kralj sveukupne Kraljevine Hrvatske«) tako i prema svim austrij- 
skim centralnim institucijama. | 

Na drugoj razini državu je promatrao kao višenacionalnu državnu/političku zajednicu, 
kao što je Habsburška Monarhija. To je država drugog reda: ona je samo interesna i ugovorna 
politička zajednica, stvorena slobodnom voljom svakog naroda putem međunarodnih ugo- 
vora dviju ili više nacionalnih država. On je pritom i Habsburšku Monarhiju zamišljao kao 
labavu političku, tj. ugovornu (kon)federalnu zajednicu koja samo putem zajedničke dina- 
stije (personalna unija) i zajedničkih strogo kontroliranih institucija okuplja više nacional- 
nih država koje se slobodnom voljom i putem međudržavnih ugovora udružuju u novu in- 
teresnu državnu i političku zajednicu.“ 


37 Kvaternik 1861: Zak. čl; Spisi saborski 1861, sv. II, 172. 


o Usp. o tome: Spisi saborski 1861, sv. I-IV; Dnevnik Sabora 1861. 
4 


a 


»Car austrijski ne vlada državom hrvatskom kao takav, no izključivo kao ustavni i legitimni kralj 
sveukupne kraljevine Hrvatske, tj. Dalmacije, Hrvatske i Slavonije; (...) Isto tako nezavisna i suvere- 
no-samostalna je kruna i kraljevina Hrvatska napram ostalih kojim god pravom il naslovom po hab- 
sburgsko-lothringskom domu posjedovanih il vladanih državah, kraljevinah i zemaljah, kanoti: Ugar- 
ske, Ceske, Galicije i inih, (...)« Kvaternik 1861: Zak. čl; Spisi saborski 1861, sv. II, 171. 


še Usp. pogl., Struktura vlasti u hrvatskoj državi i »ustrojstvo hrvatske države«. 

Kako vidimo, Kvaternik odlučno ustaje protiv apsolutizma i protiv apsolutne monarhi- 
je, protiv apsolutističke države u kojoj nema zakonodavne vlasti, u kojoj nema ustava i za- 
kona i parlamentarnog života. On se stoga zalaže za pravnu i parlamentarnu državu. Nasu- 
prot prakse apsolutističke monarhije, u kojoj caruje »nasilje i bezakonje«, Kvaternik je 
prihvatio liberalno-demokratski koncept države, stavljajući pritom težište na formiranje i 
organizaciju novih nacionalnih država. A to je, prema njemu, izraz prirodnog i povijesnog 
prava svakog naroda na samoopredjeljenje, tj. prava da »ustroji« vlastitu nacionalnu drža- 
vu. To pravo ima i hrvatski narod. 

Posve u duhu liberalno-demokratske teorije države, Kvaternik dijeli vlast na zakono- 
davnu, izvršnu i sudsku, zahtijevajući da pojedine vlasti kontroliraju jedna drugu. Pritom 
je uvjeren da nosilac suvereniteta može biti samo cjelokupni narod. Zagovarao je, dakle, 
formiranje moderne pravne i parlamentarne nacionalne države: tražio je da svaki narod 
sam organizira vlastitu suverenu i posve nezavisnu nacionalnu državu, koja može (kao hr- 
vatska država) na temelju slobodne volje i putem novih međunarodnih ugovora stupiti s 
drugim nacionalnim državama u interesnu političku/državnu zajednicu. Temeljne dakle 
značajke njegove koncepcije države svode se na sljedeće:+ 

Svaki narod ima prirodno i povijesno pravo da organizira (»ustroji«) jaku nacionalnu 
državu. To je država prvoga reda; ona mora biti suverena, samostalna 1 u svemu nezavisna. 
Samostalnost i nezavisnost nacionalne države jamči: njezina politička i državnopravna tra- 
dicija, tj. njezino trajanje u povijesti, te s tim u vezi međunarodni ugovori, međunarodno 
pravo i međunarodne institucije. Sve političke, državne, društvene i međunarodne promjene, 
unutar nacionalne države 1 njezina odnosa prema drugim državama, mogu se izvesti samo 
zakonodavnim putem, putem parlamenta, ustava, zakona, međunarodnih ugovora i među- 
narodne pravne regulative. Država, dakle, mora biti pravna i parlamentarna, a kao naci- 
onalna država može se razviti i organizirati samo unutar modernog građanskog društva. U 
nacionalnoj državi zakone i ustav donosi isključivo parlament, tj. zakonodavna vlast. Iz- 
vršna vlast strogo je kontrolirana i ona ne utječe na političke 1 društvene promjene u onoj 
mjeri kao zakonodavna vlast. 

Višenacionalna država isključivo je interesna i ugovorna državna/politička zajednica, 
čije središnje institucije, prije svega izvršne vlasti, moraju biti strogo kontrolirane. To je 
prema tome država drugoga reda. Višenacionalna državna/politička zajednica ne može biti 
»realna državna unija«, jer se time krši načelo suvereniteta i nezavisnosti nacionalne drža- 
ve. Zato višenacionalna država može nastati samo kao interesni, tj. ugovorni politički sa- 
vez dviju ili više u svemu ravnopravnih nacionalnih država. Takav interesni i ugovorni po- 
litički savez, u koji ulaze suverene i samostalne nacionalne države, može nastati isključivo: 
1. »putem ustavnosti 1 zakonitosti«, dakle parlamentarnim putem; 2. na temelju »slobodne 
volje« naroda 1 država; 3. putem novih međunarodnih ugovora. 

Novi međunarodni ugovor, koji određuje interesni politički savez dviju ili više naci- 
onalnih država, na primjer, politički savez Hrvatske i Ugarske, mora jamčiti te »jasno 1 be- 
zuvjetno« odrediti: 1. »suverenitet krune i kraljevine Hrvatske« prema bilo kojoj drugoj 
državi i/ili kraljevini; 2. »samostalnost i neodvisnost« hrvatske države prema bilo kojoj 
drugoj državi; 3. teritorijalnu cjelokupnost Trojedne kraljevine Hrvatske; 4. »fundamen- 
talna hrvatske države prava 1 zakone«; 5. »nezavisnost države naše (Hrvatske) od Austrije 


43 ' ' 
Usp., isto poglavlje. 

i svake druge krune, kraljevine i zemlje«; 6. slobodu i nezavisnost »krune i trojedne kra- 
ljevine Hrvatske« spram »krune i države Ugarske«; 7. »pisano, ugovorno i povijesno pravo 
krune i kraljevine Hrvatske«; 8. slobodu, samostalnost i potpunu nezavisnost Hrvatskog 
sabora kao zakonodavnog tijela i parlamenta hrvatske države, te samostalnosti nezavisnost 
njezine »vrhovne vlasti«, tj. svih njezinih političkih i državnih institucija; 9. napokon, »ja- 
sno i bezuvjetno« jamčiti »da se nezastarjelo temeljno pravo krune i kraljevine Hrvatske, 
po kojem se kraljevi u sriedi naroda hrvatskoga kruniti imadu, opet oživotvori, (...) te da 
se tom pravu shodno za sva buduća vremena kraljevi hrvatski iz prejasne kuće habsburg- 
-lothringske za takove u stolnom gradu Zagrebu (...) okruniti dati obvezani budu. «e 

Polazeći od tog koncepta države, Kvaternik je najprije zahtijevao novo formiranje hr- 
vatske političke zajednice i time novu političku i državnu organizaciju »krune i sveukupne 
trojedne kraljevine Hrvatske«. Ta bi, dakle, nova hrvatska politička zajednica, unutar »sve- 
ukupne kraljevine Hrvatske«, nastala ujedinjenjem svih hrvatskih historijskih pokrajina u 
jednu političku i upravnu cjelokupnost. Nakon toga, i tijekom istih političkih i društvenih 
povijesnih procesa, uslijedila bi nova organizacija i novo »ustrojstvo« Kraljevine Hrvatske 
kao »nezavisne i suvereno-samostalne« hrvatske države i »ustrojstvo« njezine »vrhovne 
vlasti«. Zatim bi uslijedilo, tijekom sklapanja međunarodnih ugovora o interesnom poli- 
tičkom savezu Kraljevine Hrvatske s drugim državama, međunarodno priznavanje hrvat- 
ske države kako od Austrije i Ugarske tako i od svake druge države i kraljevine. 

Ključnu ulogu u tim povijesnim procesima imao bi austrijski car kao »ustavni i legitim- 
ni kralj sveukupne kraljevine Hrvatske«. Priznajući najprije »nezastarjelo temeljno prvo 
krune i kraljevine Hrvatske«, on bi morao obnoviti (»opet oživotvoriti«) čin »svečane kru- 
nitbe« hrvatskoga kralja u Zagrebu. »Krunitbenom zakletvom« jamčio bi, pak, »temeljno- 
-državna prava i zakone« Kraljevine Hrvatske; jamčio bi time suverenitet hrvatske države, 
te njezinu samostalnost i nezavisnost. | 

Prema tome, kada je riječ o strukturi hrvatske države, o njezinom političkom »ustroj- 
stvu« i razvoju, o njezinom »međunarodnom odnošaju«, Kvaternik u svom prijedlogu »Za- 
konskog članka« predviđa ove postupke i procese: prvo, ujedinjenje svih hrvatskih histo- 
rijskih pokrajina u jedinstvenu/nomogenu (»sveukupnu«) hrvatsku političku zajednicu, a 
ostvarila bi se postizanjem »cjelokupnosti krune i kraljevine Hrvatske«; drugo, političku i 
upravnu organizaciju (»ustrojstvo«) »krune i sveukupne kraljevine Hrvatske« kao »neza- 
visne i suvereno-samostalne« hrvatske države; a prije svega »ustrojstvo« njezine »vrhovne 
vlasti«, tj. svih političkih i državnih institucija vlasti; treće, Hrvatski sabor — kao »trojedne 
kraljevine državni sabor«, kao parlament i vrhovno zakonodavno tijelo hrvatske države — 
»upušta se zatim u dogovaranja« s austrijskim carem, ali isključivo kao hrvatskim kraljem, 
kao »ustavnim i legitimnim kraljem sveukupne kraljevine Hrvatske«: da bi se »tim putem« 
postigli i uskladili interesi, tj. »koristi i probici krune i sveukupne kraljevine Hrvatske s 
probicima vladajućeg našeg doma i ostalih njegovih kraljevina i zemalj a«"; četvrto, nužno 
je zatim »jasno i bezuvjetno« odrediti međunarodni položaj »krune i S eukuone kraljevine 
Hrvatske«, kao suverene i u svemu samostalne i nezavisne hrvatske države, kako prema 
Kraljevini Ugarskoj i Austriji tako i prema svakoj drugoj državi i političkoj zajednici; peto, 
politički savez Kraljevine Hrvatske s drugim kraljevinama i državama unutar Monarhije, 


* »Zakonski predlog narod. zastupnika Eugena Kvaternika o odnošaju troj. kraljevine prama Austriji i 
Ugarskoj«; Spisi saborski 1861, sv. II, 170-181. 


3 Kvaternik 1861: Zak. čl; Spisi saborski 1861, sv. II, 169-170. 

kao interesni politički savez dviju ili više u svemu ravnopravnih suverenih nacionalnih dr- 
žava, mora biti utemeljen samo putem novog međunarodnog ugovora. Taj bi međunarodni 
ugovor ujedno definirao odnos hrvatske države kako prema dinastiji tako i prema MENI: 
skim centralnim političkim institucijama. 

Svi spomenuti povijesni procesi, sve nove političke i državne institucije, kao i novi 
međunarodni ugovori, moraju biti u funkciji određenja i održavanja identiteta i individu- 
alnosti hrvatske političke zajednice, osobnosti Kraljevine Hrvatske, njezine samostalnosti 
i nezavisnosti kao hrvatske nacionalne države, te identiteta hrvatskoga naroda na svim po- 
dručjima javnoga života. Jasno je da je time Kvaternik položio osnove, kao i Hrvatski sabor 
1861. godine u cjelini, za formiranje i razvoj identiteta i individualnosti hrvatske nacije. 
Taj identitet zauvijek su utemeljili: program o stvaranju hrvatske političke zajednice i hr- 
vatske države, te s tim programom u vezi akcija za formiranje njezinih političkih i kultur- 
nih institucija, mobilizacija određenih društvenih grupa unutar hrvatskoga naroda za orga- 
nizaciju i modernizaciju hrvatske države na svim područjima njezina javnog života. Proces 
ostvarenja tog nacionalnog programa ujedno je proces integracije hrvatske nacije. 


GRANICE I TERITORIJ HRVATSKE POLITIČKE ZAJEDNICE I HRVATSKE 
DRŽAVE. Kvaternik je u svom prijedlogu »Zakonskog članka« na samom početku postavio 
zahtjev za ujedinjenje hrvatskih pokrajina, na cjelokupnom hrvatskom etničkom i politič- 
kom teritoriju, u »sveukupnu« hrvatsku političku zajednicu i cjelovitu hrvatsku državu. 

U tom tekstu, kao i u drugim njegovim spisima, on navodi historijske pokrajine koje či- 
ne granice i politički teritorij »sveukupne kraljevine Hrvatske«: Hrvatsku, Dalmaciju, Sla- 
voniju, Vojnu Krajinu i Istru. Međutim, on taj hrvatski politički teritorij, proširuje još: na 
Boku kotorsku i na neke slovenske etničke teritorije u zapadnoj Istri te u Kranjskoj i Šta- 
jerskoj. Ključno je pitanje: je li taj slovenski etnički teritorij, gledajući povijesno i s gledi- 
šta hrvatske državnopravne tradicije, spadao unutar »sveukupne kraljevine Hrvatske«? 

Kada je riječ o slovenskom etničkom teritoriju, Kvaternik nije bio osamljen. Hrvatski 
su političari još 1848. godine isticali historijsko pravo Hrvatske na neke dijelove Kranjske 
i Štajerske. Učinili su to, pozivajući se na hrvatsko državno pravo, u Željama naroda i Zah- 
tčvanjima naroda od 22.1 25. ožujka 1848, zatim I. Kukuljević u spisu Kakva trčba da bu- 
de u obće politika naša od 20. travnja 1848. i napokon Hrvatski sabor u Zak. čl. XX. iz 
1848. godine.“ 

Tu težnju za proširenjem hrvatskih političkih granica na veliki dio slovenskog etničkog 
teritorija znanstveno je pokušao potkrijepiti historičar i političar F. Rački. U knjizi Odlom- 
ci iz državnoga prava hrvatskoga za narodne dynastie, izdanoj u Beču 1861, Rački je na- 
stojao »opisati« granice hrvatske države od početka VII. do kraja XI. stoljeća. Želio je hr- 
vatskom »domoljubu« pokazati »da mu njekada domovina bijaše mnogo prostranija, nego 
li sada«, te »da cielovite česti države hrvatske bijahu njeke pokrajine, koje dojakošnji pisci 
navadno pripisivahu inim jugoslavjanskim državam«. U toj raspravi Rački se nekritički 
oslanjao na historijsku literaturu i zaključio: »Kraljevina Hrvatska obsizaše dakle u XI. vi- 
eku izim sadašnje Hrvatske i Slavonije, još Dalmaciju bar do Neretve, južni slovenski dio 
Štajera, južnu Kranjsku, sielo bielih Hrvatov, i veći dio Istre. (...) Na sve ove zemlje, (...) 
narod hrvatski ima pred Evropom takvo pravo, kakovo ikoj ini narod na svoje: pravo po 


46 
Usp. o tome, Korunić 1986, 228. 

historiji, pravo po narodnosti, po starih listinah i po bratinskoj krvi«. Pa ipak, ni južnoj Šta- 
jerskoj ni južnoj i istočnoj Kranjskoj, koje je uklopio u granice hrvatske države, Rački nije 
osporio slovensko etničko obilježje. 

Rački je, kao i većina hrvatskih političara, smatrao da Hrvati mogu zahtijevati samo uje- 
dinjenje hrvatskih historijskih pokrajina (Hrvatske, Dalmacije, Slavonije, Vojne Krajine i 
Istre) za koje je sigurno da »čine političku zajednicu stare Hrvatske«. Potkraj 1862. godine 
Rački je u kritici knjige Zemljovid stare cjelokupne Hrvatske sa označenjem granica sada 
obstojećih pokrajina,** koju su u Zagrebu izdali J. Partaš i F. Kružić, istakao da se političke 
granice »stare Hrvatske« prema Sloveniji, kao i na jugu, »točno nedadu opredieliti«. Na 
osnovi historijskih činjenica, zaključio je Rački, sigurno je »da već XIV. vieka *slovenska 
krajina' nije spadala na Hrvatsku, te da na ovoj strani Hrvatska jur tada imala je sadašnje 
granice«. To gledište Rački je 1881. još jedanput ponovio u raspravi Hrvatska prie XII. vi- 
eka glede na zemljišni obseg i narod u kojoj je, kao i 1862. godine, opovrgao mišljenje o 
pripadnosti južne slovenske Štajerske hrvatskoj državi kao netočno i neispravno. 

Osim F. Račkog, na gledište o pravu Hrvatske na neke dijelove Kranjske i Štajerske oso- 
bito su 1861. godine utjecali I. Kukuljević, biskup J. J. Strossmayer i Lj. Vukotinović, veli- 
ki župani zagrebačke, virovitičke i križevačke županije. Oni su u županijskim skupštinama 
polagali historijsko pravo Hrvatske na spomenuti slovenski etnički teritorij.“ Pod utjeca- 
jem tog mišljenja napokon su o tome zastupnici raspravljali u Saboru 1861. godine. Izvje- 
štavajući o saborskoj raspravi o »utjelovljenju« slovenskog etničkog teritorija Hrvatskoj, 
posebni je saborski odbor u izvještaju istakao historijsko pravo Hrvatske na slovenske ko- 
tare Metliku, Črnomelj, Ribnicu i Novo Mesto u Kranjskoj te na »dio Štajerske koji je nje- 
koč na županiju zagorsku spadao te među Dravom i Savom leži«. Odbor je smatrao da taj 
»dio naše domovine« spada u Njemački savez, kojem pripada zapadna polovica Monarhi- 
je, paje predložio da Hrvatski sabor »zamoli« vladara da spomenuti slovenski etnički teri- 
torij »sjedini« s Hrvatskom »ako ne prije, a to svakako onda« kad bi se »revidirali europsko- 
-međunarodni ugovori« i to prije svega onaj na kojem se osniva »njemački Bund« iz 1815. 
godine. U predstavci vladaru »za povratak cjelokupnosti« hrvatske države ipak je pravo 
Hrvatske na slovenski etnički teritorij ograničen na »pokrajinu Metliku« u Kranjskoj i na 
»dio Štajerske s one strane Sutle, njekada čest zagorske županije«.! 

Isto mišljenje zastupao je i E. Kvaternik. No, on je vidio mogućnost da se tijekom po- 
vijesnih procesa »sve slovensko-hrvatske pokrajine«, tj. cjelokupno slovensko etničko po- 
dručje i time cjelokupni slovenski narod »pridruži« svojom voljom »srodnim si narodom 
hrvatskim«. Nakon što je tražio da se »kruni hrvatskoj utjelovi« slovensko etničko područ- 
je u Kranjskoj i Štajerskoj, to je »pridruženje« Slovenaca izrazio ovim riječima: »Za slučaj 
razsapa njemačkog saveza pako, da sve slovensko-hrvatske pokrajine, kao Goricu i Gra- 
dišku, Korušku, Kranjsku te Marku vindišku (med Sutlom, Murom, Dravom i Savom le- 
žeću) kruni hrvatskoj, ako bi to prenapomenute pokrajine zaželile, pridružiti nebi propu- 
stio; za da tužni ondašnji narod poslije hiljadu-godišnjeg robovanja uzmogne starodavno, 


47 Rački 1861, III-VII, 9 i 38. 

43. Partaš-Kružić 1862. 

49. P 1862, 14.1 24. X. i 18. XI; Rački 1881, 134. 
50 Korunić 1986, 230-231. 

51_Sbisi saborski 1861, sv. IL, 27-28. 

poviesti osigurano si pravo i slobodu s ostalim srodnim si narodom hrvatskim već jednom 
uživati.« 

Kvaternik je to »pridruženje« svih slovenskih pokrajina »kruni hrvatskoj« zamišljao, 
kaoiA. Starčević, slobodnim pristankom Slovenaca. Bila je to zapravo ideja, koju su 1861. 
godine zastupali mnogi hrvatski političari a iskazivao ju je i Hrvatski sabor, o povezivanju 
hrvatskoga i slovenskoga naroda u pobliže neodređeni politički savez. Nakon što je, me- 
đutim, 1861. raspušten Hrvatski sabor, hrvatski političari sve manje ističu pravo Hrvatske 
na slovenski etnički teritorij. No, Kvaternik je i kasnije isticao to pravo. 


HRVATSKA DRŽAVNOPRAVNA TRADICIJA. U prijedlogu »Zakonskog članka«, i 
u drugim spisima, Kvaternik se stalno poziva na hrvatsku državnopravnu tradiciju, koju 
promatra, kako je rečeno, kao sustav pravnih i političkih vrijednosti. U njoj on nalazi trajne 
vrijednosti na kojima osniva program o formiranju samostalne hrvatske države. Ta nova 
hrvatska država, prema njegovu uvjerenju, formirala bi se na vlastitoj tradiciji, na skupnim 
političkim i državnim institucijama vlastite povijesne zajednice, ali u okviru modernog 
građanskog društva i novog političkoga, tj. pravnog i parlamentarnog sustava. Slično gle- 
dište zastupali su i drugi hrvatski političari i javni djelatnici 1 gotovo svi saborski zastupni- 
ci. Drugim riječima, Kvaternik u hrvatskoj državnopravnoj tradiciji, ali i unutar međuna- 
rodnog pravnoga i političkog sustava, nalazi pravne i političke vrijednosti na kojima 
osniva moderni hrvatski nacionalno-politički i socijalni program. 

Individualnost i identitet hrvatske države i hrvatske političke zajednice (»krune hr- 
vatske« i »sveukupne kraljevine Hrvatske«) Kvaternik posve jasno osniva na povijesnoj 
zajednici hrvatskog naroda, na njegovoj političkoj, državnoj, državnopravnoj i kulturnoj 
tradiciji: na skupnim institucijama njegove povijesne zajednice. Razumije se da na tim vri- 
jednostima osniva i identitet hrvatske nacije. 

Najvažnije pravne 1 političke vrijednosti i strukture koje Kvaternik nalazi u hrvatskoj 
državnopravnoj tradiciji iskazao je ovim pojmovima: »temeljno-državni zakoni i staro- 
ustavna prava trojedne kraljevine Hrvatske«; »državno-temeljni zakoni i staro-ustavna 
prava krune i sveukupne kraljevine Hrvatske«; »fundamentalna hrvatske države prava i za- 
koni«; »ugovorno 1 povijesno pravo krune i kraljevine Hrvatske«; »nezastarjelo temeljno 
pravo krune 1 kraljevine Hrvatske«; »suverena nezavisnost hrvatske krune«; »naše narodno 
suvereno pravo«; »suverena neovisnost Hrvatske« 1 »suvereni položaj Hrvatske«; »suve- 
reno pravo hrvatske krune«; »hrvatski narod 1 suvereni čin njegove neovisnosti«; »sedam 
viekova hrvatskog, historijski i zakonito govoreći, suverenog narodnog života«; »pravo hr- 
vatskog naroda«: prirodno, povijesno i suvereno pravo; »pravo Hrvata da se s njima ugo- 
vara na podlozi hrvatskog historijskog prava«. 

To su ključni pojmovi za razumijevanje Kvaternikova nacionalnog programa i njegove 
političke ideologije. Riječ je o pravnim i političkim vrijednostima koje svakako moramo 
promatrati i kao pravne 1 političke strukture. Na tim pravnim 1 političkim strukturama on 
je, zajedno s A. Starčevićem, a slično su to činili i drugi hrvatski političari,? gradio pro- 
gram o formiranju novog političkoga 1 državnog sustava unutar »sveukupne kraljevine Hr- 
vatske«, ali i novu organizaciju hrvatskih nacionalnih političkih i državnih institucija. 


2? »Zakonski predlog narod. zastupnika E. Kvaternika«; Spisi saborski 1861, sv. II, 170. 
2 Usp. o tome, Korunić 1995: ČSP 2. 

Prema Kvaterniku, spomenute pojmove, kao sustav pravnih i političkih vrijednosti, 
potvrđuju i dopunjuju međunarodni ugovori i time međunarodna pravna regulativa. To su 
ovi najvažniji međunarodni ugovori: a) »dvostrani međunarodni ugvori« između »krune hr- 
vatske« 1 »dinastije 4rp4dske« sklopljeni godine 1102, 1108, 1111. idalje; b) međunarodni 
ugovor sklopljen između »krune hrvatske« i kralja Ugarske i Češke 1492. godine; c) »dvostra- 
ni međunarodni ugovori« sklopljeni između »krune hrvatske« i dinastije Habsburg od 1527. 
godine dalje; d) posebno »dvostrani međunarodni ugovor« sklopljen između hrvatskoga 
naroda i »hrvatskog kralja« (u osobi austrijskoga cara) 1712. godine (pragmatička sankcija). 

Sve navedene pravne i političke vrijednosti/strukture, sadržane u hrvatskoj državno- 
pravnoj tradiciji, koje prema Kvaterniku uvijek potvrđuje i međunarodno pravo, određuju 
temeljna politička prava »krune hrvatske« i »sveukupne kraljevine Hrvatske«; jasno, da- 
kle, određuju »fundamentalna hrvatske države prava i zakone« i to ne samo u prošlosti hr- 
vatskoga naroda nego ta prava u svemu moraju odrediti političku budućnost Hrvata unutar 
građanskog društva, ali i unutar novih nacionalnih zajednica i država. 

U prijedlogu »Zakonskog članka« i u drugim spisima, »fundamentalna prava i zakoni« 
hrvatske države Kvateriiik određuje ovim političkim i pravnim vrijednostima i struktura- 
ma: »Prava 1 zakoni« hrvatske krune i hrvatske države, njezini »temeljno-državni zakoni« 
i »staro-ustavna prava«, u prvom redu obuhvaćaju cjelokupni politički, pravni i društveni 
život »sveukupne kraljevine Hrvatske« kako u prošlosti tako i u budućnosti; nadalje, »fun- 
damentalna prava i zakoni« Kraljevine Hrvatske, njezini »temeljno-državni zakoni« i »sta- 
roustavna prava« i njezina »suverena nezavisnost«, iskazuju se neprekidno u tijeku povije- 
snih procesa putem pravnoga i »zakonitog« poretka. A u budućnosti treba da se oživotvori 
unutar ustavnosti i parlamentarnog sustava, tj. tijekom organizacije »sveukupne kraljevine 
Hrvatske« kao pravne i parlamentarne države unutar modernog građanskog društva i novog 
političkog poretka. U tom slučaju riječ je o pravnim i političkim vrijednostima i struktura- 
ma i o nacionalnim institucijama na kojima hrvatski narod, kao jedini nosilac suvereniteta, 
u tijeku razvoja građanskog društva, može formirati moderni politički i državi život, orga- 
nizirati hrvatsku državu i »ustrojiti« njezino novo političko tijelo i nove nacionalne institu- 
cije. Na svemu tome, bio je uvjeren, formirat će se i organizirati nezavisna i samostalna Kra- 
ljevina Hrvatska. Cjelokupni nacionalni, kulturni, politički, državni i društveni identitet i 
trajanje u povijesti Kraljevine Hrvatske kao nezavisne, suverene i samostalne hrvatske 
države, kao i sve druge vrijednosti koje sadrži hrvatska državnopravna tradicija, moraju i 
u budućnosti jamčiti međunarodni ugovori koji bi se »ugovarali« između hrvatskoga na- 
roda i bilo koje eg drugog naroda ukoliko se odluči da slobodnom voljom stupi u interesni 
politički savez. 

Hrvatski narod u njegovoj povijesti Kvaternik promatra kao politički organizirani na- 
rod: kao narod koji je imao političku zajednicu, državu (tj. »državu Hrvatsku«), politički i 
državni teritorij i političke i državne institucije. A tom je narodu, tvrdi, sve to jamčilo me- 
đunarodno pravo i međunarodna pravna regulativa. Zato je Kvaternik vrlo sugestivno 
uvjeravao hrvatsku javnost da sve to hrvatskom narodu i u budućnosti moraju jamčiti novi 
međunarodni ugovori. Analizirajući razvoj i značenje hrvatske državnopravne tradicije, s 
posebnim DION na »historijsko-diplomatske odnose Kraljevine Hrvatske prema ugar- 
skoj kruni«,? godine 1861, Kvaternik nalazi 3 međusobno povezana politička i pravna 


i Kvaternik 1861: Zak. čl; Spisi saborski 1861, sv. II, 169-170. 
* Kvaternik 1861: Konigreich Kroatien. 

oblika »prošlosti« hrvatskog naroda (»Vergangenheit unserer Nation«). To su: »političko- 
-nacionalna« prošlost (»politisch-nationale«), »historijsko-pravna« prošlost (»historisch- 
-rechtliche«), napokon »diplomatsko-međunarodna« prošlost (»diplomatisch-internationale«). 

S jedne strane, sve tri političke i povijesno-pravne »prošlosti našeg naroda« pokazuju: 
»vječnu borbu« hrvatskoga naroda za postizanjem »svoje slobode i nezavisnosti«, njegovu 
»vječnu borbu« protiv agresivnog mađarskoga nacionalizma, »protiv susjednog mađarstva 
(»gegen das nachbarliche Magyarenthum«) te njegovo »skoro neprekidno žrtvovanje za 
kršćanstvo i kršćansku kulturu«. S druge strane, ta ista prošlost Hrvata pokazuje da postoji 
»vječita borba« Mađara (»naših susjeda«) usmjerena protiv hrvatskoga naroda, protiv nje- 
gova prava na slobodu i nezavisnost, protiv njegova prirodnoga i povijesnog prava i protiv 
njegove nacionalne egzistencije (»gegen unsere Rechte und unsere nationale Existenz«).?* 

Najveća opasnost, prema tome, za daljnji razvoj hrvatskoga naroda, za postizanje nje- 
gove slobode i nezavisnosti, Kvaternik vidi, osim u austrijskom apsolutizmu, i u agresiji 
Mađara, u njihovom nastojanju da hrvatskome narodu negiraju pravo da Kraljevinu Hrvat- 
sku organiziraju kao teritorijalno cjelovitu, samostalnu, nezavisnu i suverenu državu. Uz 
brojne druge navode, u kojima ukazuje na njihovu štetnu i opasnu politiku uperenu protiv 
hrvatskoga naroda, upoznajmo ovo: »Ne samo mađarske novine svake političke boje, nego 
također županije i municipiji u Ugarskoj, jedni kao i drugi i mađarska vlada od strane sa- 
moga zajedničkog kralja iziskuju od njega bezuvjetno podvrgnuće Hrvatske pod ugarsko 
gospodstvo, kao “dopunjujući dio', kao “Partes annexas' svoje domovine; oni iziskuju to 
podvrgnuće, a da ni ne pitaju Hrvate da [i i kako pristaju na to; oni iziskuju, dapače kate- 
gorično zahtijevaju ovo podvrgnuće kao “conditio sine qua non' zadovoljavanja i 'umire- 
nja' (“der Pacificirung') Ugarske, oni ga zahtijevaju na podlozi starih izmišljenih, silom do- 
tjeranih tobožnjih prava, kojih smo šupljinu i golotinju u ovom spisu vjerujemo dostatno 
dokazali, a ako je baš što od toga preostalo, taj je ostatak god. 1848. hrvatski mač razderao 
te ga je hrvatski ban Jelačić bacio Mađarima pred noge.«?' 

Pa ipak, uza sve loše iskustvo Hrvata s Mađarima, Kvaternik je spreman da podupre na- 
stojanja hrvatskih političara da ujedinjenu Hrvatsku sjedine s Ugarskom u novi politički 
savez, ali uz jasno određene ugovorne uvjete. Kvaternik ovako opisuje odnose Hrvatske 
prema Ugarskoj: »U Ugarskoj se pokazaše nehajnim i bešćutnim, ako ne baš neprijateljima 
prema borbi hrvatskog naroda (kroatischen Nation) za uspostavljanjem cjelokupnosti svo- 
je zemlje (der Integrit&t ihres Landes), odrekoše se dapače velikih probitaka koji bi time 
bili nastali po samu Ugarsku u slučaju uspostavljanja starog saveza, odrekoše se toga samo 
da ne puste Hrvate da se ojačaju. — To nisu dokazi pomirenja i prijateljstva, kojim su se 
naprama Hrvatskoj ponosili — to bijahu zazivanja i kadšto zadirkivanja koja moradoše du- 
boko uvrijediti narodni ponos Hrvata, te su uistinu izazvali u javnom mnijenju Hrvatske i 
neki preokret, o kojem su zaključci i okružnice svih municipija zemlje nedvojbeno zasvje- 
dočili. — Da u Hrvatskoj bijahu općenito skloni savezu s Ugarskom, i možda su još, ali na 
drugi način, drugim putem negoli (o tome) misle u Ugarskoj. U Hrvatskoj naime žele prije 
svega znati i ispitati, prvo: da li i u koliko su oni s kojima se hoće stupiti u savez (in eine 
Union) skloni priznati 1 poštivati pravo Hrvata (das Recht der Kroaten) da se s njima ugo- 
vara na podlozi hrvatskog historijskog prava (auf Grundlage des kroatischen historischen 


** Kvaternik 1861: Konigreich Kroatien, 212; Kvaternik 1971: Polit. spisi, 308. 
2" Kvaternik 1861: Konigreich Kroatien, 215-216; Kvaternik 1971: Polit. spisi, 310-311. 

Rechtes). — Drugo: da li su oni, s kojima se hoće ugovarati, spremni da s nama ugovore 
takav ugovor koji bi se slagao s čašću hrvatskog naroda (mit der Ehre der kroatischen Na- 
tion) te u isto vrijeme pružao jamstvo za očuvanje njihovih historijskih, narodnih i prirod- 
nih prava to jest prava suverenosti (Souverinitits-Rechte) — ako je to uopće moguće. — Ta- 
ko se a ne drugačije u Hrvatskoj razumije savez. O uglavljenju osnovnih načela saveza i o 
sklapanju saveza (der Union) uopće može posve valjano odlučiti samo cjelokupno zastup- 
stvo hrvatskog naroda na Saboru.«* 

Iz tog stava lako možemo razumjeti zašto je Kvaternik posegnuo za hrvatskom držav- 
nopravnom tradicijom. Prvo, nastojao je pobiti gledišta mađarskih historičara, pravnika i 
političara koji su nastojali dokazati povijesno pravo Ugarske na dijelove hrvatskoga teri- 
torija. Drugo, u hrvatskoj državnopravnoj tradiciji on nalazi sustav nacionalnih pravnih 1 
političkih vrijednosti i struktura na kojima temelji: prvo, hrvatski nacionalno-politički 1 socijal- 
ni program; drugo, identitet i individualnost hrvatskoga naroda i njegovo pravo na slobodu 
i nezavisnost; treće, nacionalni suverenitet, tj. suvereno pravo hrvatskoga naroda (»die kro- 
atische Nation ihre National-Souverinitat«, »unserer nationalen und staatlichen Souvera- 
nitit«) da svojom slobodnom voljom formira i organizira Kraljevinu Hrvatsku kao slobod- 
nu, nezavisnu, samostalnu i suverenu hrvatsku državu koja bi putem novih međunarodnih 
ugovora stupila u nove političke saveze, dakle u (kon)federaciju s drugim nacionalnim dr- 
žavama. Pri tome Kvaternik i ovdje jasno ističe ne samo povijesno nego i prirodno pravo 
hrvatskoga naroda na slobodu i nezavisnost, njegovo prirodno pravo na samoopredjelj enje. 

Kvaternik je nadalje u hrvatskoj državnopravnoj tradiciji posebno isticao sljedeće prav- 
ne i političke vrijednosti i strukture: 


a) Cjelokupnost, tj. teritorijalnu i političku cjelokupnost hrvatske države i Kraljevine 
Hrvatske (Kčnigreich Kroatien). Iskazana je u ovim oblicima i strukturama: teritorijalna 
cjelokupnost hrvatske države (»države hrvatske«, »naše države«, Hrvatske); politička cje- 
lokupnost hrvatske države; cjelokupnost, tj. »sveukupnost kraljevine Hrvatske«; »Totius 
Regni Croatie«; »cjelokupnost krune hrvatske«; »cjelokupnost Trojedne kraljevine Hrvat- 
ske«; »cjelokupnost kraljevine hrvatsko-slavonsko-dalmatinske«; teritorijalna cjelokup- 
nost hrvatske političke zajednice (»krune i kraljevine Hrvatske«); »sveukupnost kraljevine 
Hrvatske, tj. Dalmacije, Hrvatske i Slavonije«. 

Sve te strukture i svi oblici cjelokupnosti i »sveukupnosti« pretpostavljaju i najavljuju 
(u formi jasnih zahtjeva iskazanih unutar mobilizacijskih tokova i tijekom hrvatskog naci- 
onalnog pokreta) ove povijesne procese: 1) ujedinjenje svih hrvatskih historijskih i politič- 
kih pokrajina u jednu cjelovitu i homogenu političku zajednicu; 2) stvaranje i organizaciju 
homogene hrvatske države na njezinom cjelokupnom etničkom i povijesnom/političkom 
prostoru; 3) stvaranje i organizaciju »sveukupne« Kraljevine Hrvatske na njezinom cjelo- 
kupnom povijesnom/političkom prostoru; 4) organizaciju cjelokupne »krune hrvatske« 1 
»kraljevine Hrvatske« kao homogene političke zajednice, kao homogene države i kralje- 
vine; 5) udruženje svih segmenata hrvatskog naroda u jedan cjeloviti politički narod — u 
jednu homogenu nacionalnu zajednicu; 6) postizanje, dakle, cjelokupnosti, samostalnosti 
i suverenosti hrvatske države.* 


2 Kvaternik 1861: Konigreich Kroatien, 216-217; Kvaternik 1971: Polit. spisi, 311-312. 


27 Jedan od najvažnijih ciljeva u hrvatskoj politici 1861. godine bio je postizanje političke i državne 
cjelokupnosti hrvatske države i hrvatske političke zajednice. O tome su raspravljale novine, časopisi, 
županijske skupštine, banska konferencija i Hrvatski sabor. Gotovo svi saborski dokumenti rasprav- 

b) Samostalnost, tj. političku samostalnost hrvatske države, Kraljevine Hrvatske i hrvat- 
skog naroda. Iskazana je u ovim oblicima i strukturama: samostalnost hrvatske države 
(»države hrvatske«, »naše države«, Hrvatske); samostalnost hrvatske krune (»krune hrvat- 
ske«); samostalnost »Kraljevine Hrvatske«; samostalnost » Trojedne kraljevine Hrvatske«; 
»suverena samostalnost« hrvatske krune; »suverena samostalnost« Kraljevine Hrvatske; 
»suverena samostalnost« hrvatske države; politička samostalnost hrvatskoga naroda; sa- 
mostalnost hrvatskoga sabora, hrvatske vlade i drugih nacionalnih institucija; samostalnost 
hrvatske političke zajednice (»nezavisna i suvereno-samostalna je kruna 1 kraljevina Hr- 
vatska«); ta je samostalnost (hrvatske krune, Kraljevine Hrvatske, hrvatske države i hrvat- 
skoga naroda) iskazana u tijeku cjelokupne povijesti hrvatskoga naroda i pojavljuje se u 
njegovom ukupnom političkom i državnom životu. 

Sve te strukture i svi oblici samostalnosti i »suverene samostalnosti« pretpostavljaju i 
najavljuju (u formi jasnih zahtjeva iskazanih unutar mobilizacijskih tokova i tijekom hr- 
vatskoga nacionalnog pokreta) ove povijesne procese: 1) postizanje i organizaciju Kralje- 
vine Hrvatske kao samostalne i suverene države, dakle, kao hrvatske nacionalne države; 
2) formiranje i organizaciju samostalne/suverene hrvatske političke zajednice (»krune hr- 
vatske« i »kraljevine Hrvatske«); 3) postizanje samostalne i suverene Trojedne kraljevine 
Hrvatske; 4) postizanje samostalnosti hrvatskoga sabora kao zakonodavnog tijela i parla- 
menta, kao i samostalnosti drugih nacionalnih institucija, odgovornih isključivo hrvat- 
skom saboru; 5) ostvarenje samostalnosti hrvatskoga naroda, kao jedinog nosioca naci- 
onalnog suvereniteta, na svim područjima javnoga života. 

Sve te strukture i svi oblici samostalnosti i suverenosti (tj. »suverene samostalnosti«) 
moraju se iskazati i ostvariti: a) u samostalnosti i suverenosti hrvatske države prema vla- 
daru; b) u samostalnosti i suverenosti hrvatske države i hrvatskoga naroda prema Austriji 
i Ugarskoj i prema bilo kojoj drugoj državi, kraljevini ili »zemlji«; c) u samostalnosti i su- 
verenosti hrvatske političke zajednice (»krune hrvatske« i »kraljevine Hrvatske«) prema 
bilo kojoj drugoj kruni, kraljevini, državi ili političkoj zajednici.“ 

Cc) Nezavisnost, tj. političku nezavisnost hrvatske države, Kraljevine Hrvatske i hrvat- 
skoga naroda. Iskazana je u ovim oblicima i strukturama: nezavisnost hrvatske države (»dr- 
žave hrvatske«, »naše države«, Hrvatske); nezavisnost hrvatske krune (»krune hrvatske«); 
nezavisnost »kraljevine Hrvatske«; nezavisnost » Trojedne kraljevine Hrvatske«; nezavi- 
snost »kraljevine hrvatsko-slavonsko-dalmatinske«; nezavisnost hrvatskoga sabora, tj. ne- 
zavisnost »trojedne kraljevine državnog sabora«; nezavisnost hrvatskoga naroda; »nezavi- 
sna i suvereno-samostalna je kruna i kraljevina Hrvatska« prema bilo kojoj drugoj državi, 
kraljevini i »zemlji« u Monarhiji; nezavisnost hrvatske političke zajednice (»krune hrvat- 


ljaju o teritorijalnoj cjelokupnosti hrvatskih zemalja. U svojoj »Predstavci« vladaru, Hrvatski sabor 
ističe da je »glavno pravo svakog naroda ono na cjelovitost i to ne samo političku nego i državnu«. 
Sabor je zahtijevao ujedinjenje svih hrvatskih historijskih pokrajina, jer one »sačinjavaju cjeloviti i 
nerazdruživi dio nekadašnje hrvatske države, a po tom i sadašnje trojedne kraljevine«. Hrvatski sabor 
je taj zahtjev (za postizanje teritorijalne i političke cjelokupnosti hrvatske države) uputio vladaru i u 
posebnoj »predstavci sabora za povratak cjelokupnosti trojedne kraljevine«, te u saborskoj Adressi i u 
drugim spisima. Usp. o tome: Spisi saborski 1861, sv. II. (31-35 i 97), sv. III. (112-121, 167-1771 
193-205) 1 druge dokumente. 


50. Sve te strukture samostalnosti (o samostalnosti hrvatskoga naroda, hrvatske države, Trojedne kralje- 


vine Hrvatske i hrvatske nacije) nalazimo jasno iskazane u svim temeljnim saborskim dokumentima. 
Usp. o tome, Spisi saborski 1861, sv. I-IV. i Dnevnik Sabora 1861. 

ske« i »kraljevine Hrvatske«); ta je nezavisnost (hrvatske krune, Kraljevine Hrvatske, hr- 
vatske države i hrvatskog naroda) iskazana u tijeku cjelokupne povijesti hrvatskoga naro- 
da, a pojavljuje se u cjelokupnom njegovom političkom i državnom životu. 

Sve te strukture i svi oblici nezavisnosti pretpostavljaju i najavljuju (u formi jasnih zah- 
tjeva iskazanih unutar mobilizacijskih tokova i tijekom hrvatskoga nacionalnog pokreta) 
ove povijesne procese: 1) postizanje i organizaciju Kraljevine Hrvatske kao nezavisne 
nacionalne države, kao hrvatske države; 2) formiranje i organizaciju nezavisne hrvatske 
političke zajednice (»krune hrvatske« i »kraljevine Hrvatske«); 3) postizanje nezavisne 
» Trojedne kraljevine Hrvatske«; 4) postizanje nezavisnosti hrvatskoga sabora kao zako- 
nodavnog tijela i parlamenta, kao i nezavisnosti svih nacionalnih institucija; 5) ostvarenje 
nezavisnosti hrvatskoga naroda na svim područjima organizacije javnoga života. 

Sve te strukture i svi oblici nezavisnosti moraju se iskazati i ostvariti: a) u nezavisnosti 
hrvatske države prema vladaru, tj. prema legitimnom hrvatskom kralju u osobi austrijskog 
cara (»car austrijski ne vlada državom hrvatskom kao takav, no izključivo kao ustavni 1 le- 
gitimno kralj sveukupne kraljevine Hrvatske«); b) u nezavisnosti hrvatske države prema 
Austriji i Ugarskoj; c) u nezavisnosti hrvatske države spram bilo koje druge države, kra- 
ljevine ili »zemlje«. 


d) Suverenitet, tj. suverenitet hrvatske države, Kraljevine Hrvatske, hrvatskog sabora i 
hrvatskoga naroda. Iskazan je u ovim oblicima i strukturama: suverenitet hrvatske države 
(»države hrvatske«, »naše države«, Hrvatske); »die kroatische nationale Souveranitat«; su- 
verenitet hrvatske krune (»krune hrvatske«); »die Souveranitat der kroatischen Krone«; su- 
verenitet Kraljevine Hrvatske (»Kčnigreich Kroatien«); suverenitet hrvatske političke za- 
jednice (»suverenstvo krune i kraljevine Hrvatske«); »die Souverinitat der Kčnigreich 
Kroatien«; »nezavisna i suvereno-samostalna je kruna i kraljevina Hrvatska«; hrvatski je 
narod jedini nosilac suvereniteta; suverenitet hrvatskoga sabora kao zakonodavnog tijela i 
parlamenta; »suverena neodvisnost«: hrvatske države, hrvatske krune, Kraljevine Hrvat- 
ske, hrvatskoga naroda, hrvatskoga sabora, hrvatske vlade i svih nacionalnih institucija; 
svijest hrvatskoga naroda o »suverenoj neodvisnosti«, »samosviest narodne suverene nod- 
visnosti«: »suverena volja«, »suverena naša volja«, »hrvatski narod (...) sakupljen je kroz 
zastupnike svoje zakonitim, starodavnim običajem na ustavnom saboru svome da suvere- 
nom svojom voljom o budućoj svojoj sudbini vieća«; »priznanje našeg nacionalnog i dr- 
žavnog suvereniteta« (»die Anerkennung unserer nationalen und staatlichen Souver&ni- 
tit«); »die kroatische nation und ihre National-Souveranitiit«; »unsere Souverinitit«, tj. 
nacionalni suverenitet hrvatskog naroda; »Souveranitit Rechte«, »die Souverinitats-Rec- 
hte unserer nationalen Krone«; »Kroatien und die Nation ihre nationale Souveranitat«. 


61 . vw ž 
Nezavisnost i samostalnost (hrvatskoga naroda, hrvatske nacije, hrvatske države, hrvatskoga sabora 1 


svih hrvatskih političkih i kulturnih institucija) iskazivane su i kao političke i društvene vrijednosti i 
kao strukture i kao zahtjevi u svim temeljnim saborskim dokumentima. Sažimajući o tome raspravu 
1861. godine u hrvatskoj javnosti, F. Rački u svojoj »Osnovi adresse sabora« piše: »Temelj, na kom 
osniva se ustav trojedne kraljevine, jesu dvostrani državnopravni ugovori, koji obima stranama daju 
prava, nameću dužnosti. (...) trojedna kraljevina nežrtvova ni najmanje, bilo od temeljnih prava svoga 
ustava, bilo od svoje državne neodvisnosti; (...) Ova neodvisnost i samostalnost trojedne kraljevine s 
jedne, a osobna sveza iste s kraljevinom Ugarskom s druge strane zrcali se sada u oštrijem sada u 
slabijem vidu u cielokupnom državnom životu trojedne kraljevine, (...) Toli pravomoćni ugovori uta- 
načenimi među našim narodom i njegovimi slavnimi vladari posvećen je državni život trojedne kra- 
ljevine, i ojamčena joj podpuna državna samostalnost i neodvisnost.« Usp. o tome, Spisi saborski 
1861, sv. III, 167-177 i uopće, sv. I-IV. 

Sve te strukture 1 svi oblici suvereniteta pretpostavljaju i najavljuju (u formi jasnih zah- 
tjeva iskazanih unutar mobilizacijskih tokova i tijekom hrvatskoga nacionalnog pokreta) 
ove povijesne procese: 1) postizanje potpune suverenosti hrvatske države; 2) ostvarenje 
potpune suverenosti hrvatske političke zajednice (»krune hrvatske« i »kraljevine Hrvat- 
ske«); 3) organizaciju »krune hrvatske« i »kraljevine Hrvatske« kao samostalne, nezavisne 
i suverene političke zajednice i hrvatske države; 4) tijekom tih povijesnih procesa hrvatski 
narod ostvaruje svoje nacionalno pravo da bude jedini nosilac suvereniteta; 5) ostvarenje 
»suverenog prava« hrvatske krune, Kraljevine Hrvatske, hrvatske države, hrvatskoga sa- 
bora i hrvatskoga naroda. 

Sve te strukture i svi oblici suvereniteta i »suverene samostalnosti« moraju se iskazati 
i ostvariti: a) u suverenosti hrvatske države prema Austriji i Ugarskoj; b) u suverenosti Kra- 
ljevine Hrvatske spram vladara; c) u suverenosti hrvatske države spram bilo koje druge dr- 
žave, kraljevine 1 »zemlje«; d) u suverenosti hrvatskoga sabora i hrvatskoga naroda, kao 
jedinog nosioca nacionalnog suvereniteta.“ 


€) Sloboda, tj. slobodu hrvatske države, Kraljevine Hrvatske, hrvatskoga sabora i hrvat- 
skoga naroda. Iskazana je u ovim oblicima i strukturama: »slobodna volja« hrvatskoga na- 
roda (da sam određuje svoju sudbinu i da se upusti u »dogovaranje« sa hrvatskim kraljem 
i/ili s bilo kojim drugim narodom i »zemljom« o interesnom i ugovornom političkom sa- 
vezu); »slobodna volja« hrvatskoga sabora tj. »trojedne kraljevine državnog sabora« (da 
se »dogovara« sa hrvatskim kraljem ili s bilo kojim drugim narodom o interesnom politič- 
kom savezu); »slobodna volja i nezavisnost« hrvatskoga naroda (prema bilo kojem dru- 
gom narodu ili državi, a to je načelo slobode i samoopredjeljenja); »kruna i trojedna kra- 
ljevina Hrvatska izrazuje se slobodnom i nezavisnom spram krune i države Ugarske«; 
»hrvatska država zahtieva od ugarske (države) da ova svečano priznade da je ona bila do 
god. 1848, da je sada, 1 da želi i za sva buduća vremena biti pravno smatrana za slobodnu 
i nezavisnu kraljevinu i državu«; »kruna hrvatska« i »Trojedna kraljevina Hrvatska« je slo- 
bodna i nezavisna i prema Austriji 1 prema Ugarskoj i prema bilo kojoj drugoj kraljevini i 
državi; »slobodno uređenje odnošaja krune i države hrvatske napram Austrije«; »na teme- 
lju slobodne i ustavne volje naše stoji na volju: dogovarati se s kraljem našim a ne s Bečom 
il Budim-Peštom«; »slobodna 1 suverena volja« hrvatskoga naroda na samoodređenje; »što 
je to narodnost, što narodna sloboda«: za »narod je najveća nesreća kad se narodnosti liši«, 
jer »tamo slobode ne može biti«; »držimo dakle mili naš stan (hrvatsku državu) i slobodu 
svoju u podpunoj političkoj neodvisnosti«; »put ustava i slobode naše međunarodne«; 
»sloboda hrvatskog naroda« i njegova »budućnost«: »slobodniji i ustavniji put«, »sloboda 
i ustavnost naša«, »sloboda naša«, »sloboda i ustav naš hrvatski« itd. 


62 i 
O suverenitetu su 1861. godine pisale novine (P, NN, AZ) 1 o tome su saborski zastupnici raspravljali 


na Hrvatskom saboru. Ali, Kvaternik je o suverenitetu tada najviše pisao. Ključno je pitanje kako on 
određuje suverenitet? Kome daje vrhovnu vlast u hrvatskoj državi? Tko je, prema njemu, nosilac 
suvereniteta? Napokon, je li riječ o potpunom ili o ograničenom suverenitetu? Tom problemu valja 
posvetiti posebnu raspravu. O suverenitetu raspravljamo u daljnjem tekstu. Ovdje stoga o tome veoma 
sažeto. Prema E. Kvaterniku, vrhovna, tj. najviša vlast (suverenitet, Souveršnitiit, suvereno pravo i 
»suverena volja«) u hrvatskoj državi pripada hrvatskome narodu i njegovom predstavničkom tijelu 
(Hrvatskom saboru) i »ustavnom i legitimnom« hrvatskom kralju. Nosilac, dakle, suvereniteta je hr- 
vatski narod. U tom smislu on polazi od prava naroda na samoopredjeljenje i zato govori o nacionalnoj 
suverenosti i o nacionalnom suverenom pravu. Suverenitet izvodi iz postojanja hrvatske države, ali 
suvereno pravo prenosi na hrvatski narod i na njegovo zakonodavno i predstavničko tijelo, tj. na Hr- 
vatski sabor. Usp. o tome, Kvaternik 1861: Konigreich Kroatien. 

Sve te strukture i svi oblici slobode i »slobodne volje« i nezavisnosti pretpostavljaju i 
najavljuju (u formi jasnih zahtjeva iskazanih unutar mobilizacijskih tokova i tijekom hr- 
vatskog nacionalnog pokreta) ove povijesne procese: 1) organizaciju slobodne i nezavisne 
hrvatske države; 2) organizaciju slobodne/nezavisne hrvatske političke zajednice, slobod- 
ne i nezavisne »krune hrvatske » i »kraljevine Hrvatske«; 3) formiranje i organizaciju slo- 
bodnog i potpuno nezavisnog hrvatskog sabora kao nezavisnog parlamenta i zakonodav- 
nog tijela; 4) formiranje slobodne i nezavisne hrvatske vlade; 5) formiranje i organizaciju 
slobodnih i nezavisnih nacionalnih političkih i kulturnih institucija; 6) hrvatski narod, tra- 
žeći dakle »slobodniji i ustavniji put«, mora ostvariti potpunu slobodu i nezavisnost na 
svim područjima njegova javnoga života, a to je njegovo pravo na samoodređenje, pravo 
da živi kao slobodan narod. 

Sve te strukture i svi oblici slobode i »slobodne suverene volje« i nezavisnosti moraju 
se iskazati i oživotvoriti: a) u slobodi/nezavisnosti hrvatske države i naroda prema vladaru 
i Monarhiji; b) u slobodi i nezavisnosti hrvatske države 1 naroda prema Austriji i Ugarskoj 
i prema bilo kojoj drugoj državi i kraljevini i narodu; c) u slobodi i samostalnosti hrvatske 
političke zajednice (»krune hrvatske » i »kraljevine Hrvatske«) prema bilo kojoj drugoj po- 
litičkoj zajednici, kraljevini i narodu; d) u slobodi/nezavisnosti hrvatskoga sabora prema 
bilo kojem drugom parlamentu i prema bilo kojoj drugoj političkoj zajednici; e) u potpunoj 
slobodi i ravnopravnosti svih ljudi/osoba i svih naroda.“ 

Kvaternik je garanciju svih tih vrijednosti, njihovu mogućnost ostvarenja u formi naci- 
onalnih zahtjeva, nalazio u stoljetnoj hrvatskoj državnopravnoj tradiciji: u hrvatskim »te- 
meljno-državnim pravima i zakonima« i u »starodavnim pravicama«. Sve se te vrijednosti 
uklapaju i u suvremeni demokratski politički sustav. 

Na taj način on je hrvatsku državnopravnu tradiciju — iskazanu kao nezastariva »državna 
prava«, kao »državne zakone« i »staroustavna prava« Kraljevine Hrvatske — promatrao 
kao trajni sustav vrijednosti koje putem nacionalnih institucija i političkih/društvenih ak- 
cija pokreću određene povijesne 1 društvene procese: koje i u suvremenom svijetu, unutar 
građanskog društva, omogućavaju stvaranje i organizaciju hrvatske države i hrvatske po- 
litičke zajednice. Ta tradicija potiče, dakako, jednim dijelom kretanje prema reprodukciji 
»staroga« sustava. Ali ipak ona, shvaćena kao određeni pravni i politički sustav vrijednosti, 
koji su hrvatski političari ostvarivali preko vlastitih povijesnih i suvremenih institucija, u 
prvom redu najavljuju velike društvene i povijesne promjene na području kulture, politič- 
kog sustava, države, društva, prava, međunarodnih odnosa, pravnog i parlamentarnog su- 
stava, političkih i kulturnih nacionalnih institucija itd. 


63 
Pojam slobode (Freiheit, liberte) prisutan je u hrvatskoj politici od ilirskog pokreta, osobito od 1848. 


godine dalje. Pojavljuje se u svim oblicima i strukturama. Od godine 1848. do 1850. 1 od 1860. do 
1861. dalje pojam slobode se u hrvatskoj politici iskazuje kao odsutnost od vanjske prisile, te kao 
mogućnost samoodređenja. Većina hrvatskih političara, isto kao i E. Kvaternik, zalažu se tijekom 
1860. 1 1861. godine za slobodu i ravnopravnost svih ljudi/osoba i svih naroda, koji se moraju oslobo- 
diti vanjskih pritisaka i određenja (političkih, ideoloških, vjerskih, kulturnih i ekonomskih). Polazili 
su u većini slučajeva od liberalno- -demokratskog određenja slobode i ravnopravnosti. U svojim naci- 
onalnim i socijalnim programima isticali su stoga važnost slobode i slobodne volje i kod pojedina- 
ca/osoba i kod pojedinih naroda. U tom smislu zalagali su se za slobodu, ravnopravnost i neovisnost 
(1 osoba i naroda) i osuđivali sve vanjske oblike njezina ograničenja. Garanciju postizavanja i očuva- 
nja slobode i ravnopravnosti (političke, kulturne, ekonomske, vjerske, socijalne) vidjeli su u stvaranju 
vlastite slobodne i autonomne političke zajednice, slobodne Kraljevine Hrvatske, i slobodne i nezavi- 
sne hrvatske države. O svemu tome postoji obilje dokumenata. Nužno je stoga istražiti tu liberalno-de- 
mokratsku tradiciju u hrvatskoj politici u 19. stoljeću. 

Sve te društvene promjene sadrže procese dezintegracije (starog sustava: unutar Mo- 
narhije i unutar društvenih struktura) i najavljuju snažne procese integracije: integracije 
hrvatske kulture, političke zajednice, države i nacije. U tom slučaju, kako smo pokazali, 
hrvatska državnopravna tradicija, iskazana unutar hrvatskoga nacionalno-političkog i so- 
cijalnog programa i nove nacionalne političke ideologije, sadrži veoma određene pravne i 
političke vrijednosti. Kao i drugi hrvatski javni djelatnici, tako je i Kvaternik bio uvjeren 
da upravo spomenute vrijednosti, koje tvore hrvatsko »državno pravo i zakoni«, u novom 
suvremenom svijetu građanskoga društva i novog parlamentarnog sustava (a) omogućuju 
unutrašnju organizaciju hrvatske države i (b) određuju novi vanjski međunarodni položaj 
Kraljevine Hrvatske. 

Prema tome, hrvatska državnopravna tradicija, kao trajni i neprolazni pravni i politički 
sustav vrijednosti, iskazan u formi jasnih zahtjeva unutar hrvatskoga nacionalnog i mobi- 
lizacijskog programa, prema Kvaterniku očekivanju mora pokrenuti ove društvene proce- 
se: a) ostvarenje teritorijalne cjelokupnosti hrvatske države; b) ujedinjenje svih hrvatskih 
historijskih pokrajina u jednu cjelovitu političku zajednicu (»krunu hrvatsku« i »kraljevinu 
Hrvatsku«); c) organizaciju Kraljevine Hrvatske kao cjelovite, samostalne, nezavisne, su- 
verene i slobodne hrvatske države; d) organizaciju Hrvatskog sabora kao zakonodavnog 
tijela, kao centralnog i nezavisnog parlamenta hrvatskoga naroda; e) organizaciju slobod- 
nih i nezavisnih nacionalnih političkih, državnih i kulturnih institucija. 

Da bi opravdao taj nacionalni program, koji je osnivao na hrvatskoj državnopravnoj tra- 
diciji, Kvaternik je sve spomenute pravne i političke vrijednosti, njihovo trajanje u povije- 
sti, nastojao dokazati na povijesnim izvorima. Pri tome je povijesnim dokumentima pri- 
stupao kao političar i njihovu analizu jasno uklapao u novi ideološki sustav. Nastojao je 
dokazati povijesni kontinuitet hrvatske državnopravne tradicije kroz vjekove i »nezastar- 
ljivost« hrvatskih »državnih prava i zakona«.* 

Da bi, međutim, na osnovu tog prava, prava Kraljevine Hrvatske da se organizira kao 
samostalna i nezavisna država, mogao predložiti njezin novi međunarodni pravni položaj, 
o čemu ćemo dalje raspravljati, Kvaternik je morao u svom prijedlogu »Zakonskog član- 
ka« donijeti strukturu vlasti i političkih institucija hrvatske države. 

Na sjednicama Hrvatskog sabora 1861. godine, izloženi su mnogi prijedlozi i prihvaćeni 
zakonski članci o »ustrojstvu« i organizaciji vlasti u trojednoj Kraljevini Hrvatskoj. Pred- 
lagali su »osnove« za organizaciju hrvatske vlasti na svim razinama: od općina i slobodnih 
gradova, preko kotareva i županija do cjelokupne Hrvatske kao nove homogene političke 
zajednice i države. Uz sve razlike među njima, što su osobito izražavali na saborskim sjed- 
nicama, ipak su se gotovo svi saborski zastupnici zalagali za sljedeći sustav vlasti: 

Prvo, svi su oni prihvatili predstavnički sustav vladavine u kojoj hrvatski narod (»narod 
u trojednoj kraljevini« ili »naš narod« u Trojednici) izražava svoju volju i ostvaruje naci- 


64 
Sve je to Kvaternik mogao tvrditi kao političar i kao ideolog, u funkciji, dakle, stvaranja nove »pra- 


vaške« političke ideologije. Sa znanstvenog gledišta, taj se kontinuitet u potpunosti ne može dokazati. 
No to ništa nije umanjivalo vrijednost njegovih političkih argumenata koje je izlagao u formi zahtjeva 
i jasnih nacionalnih ciljeva. A te je hrvatske nacionalne ciljeve posve jasno izložio. Ključno je, među- 
tim, pitanje: koja je interesna društvena grupa stajala iza tih zahtjeva, kako je bila organizirana i koliku 
je imala društvenu, političku i ekonomsku moć i stoga da li je mogla više/manje utjecati (putem osva- 
janja vlasti 1 nacionalnih institucija) na ostvarenje zadanih ciljeva i programa? U svemu tome ogleda 
se dakako interakcija između reda ideja/ideologije i reda stvari/događaja, tj. pritom možemo pratiti 
ostvarenje tih programa i njihov utjecaj na ritam povijesnih procesa, na ritam integracije hrvatske 
nacije. 

onalnu suverenost putem općih i slobodnih izbora. To je za njih bio »zakoniti put« stvara- 
nja i organizacije vlasti. Drugo, zalagali su se za pravni i parlamentarni sustav. Prihvatili 
su, dakle, sustav parlamentarne vlade kao oblik »ustrojstva« i organizacije vlasti u Hrvat- 
skoj. Središnje mjesto davali su Hrvatskom saboru kao zakonodavnom tijelu. To je kon- 
cepcija zakonodavne parlamentarne države, u kojoj postoji jasna podjela vlasti na zakono- 
davnu i izvršnu, na legislativu i egzekutivu. Treće, zalagali su se, prema tome, da Hrvatski 
sabor bude parlament i predstavničko tijelo. Sabor bi bio zakonodavno tijelo, kojemu bi 
bila odgovorna hrvatska vlada. Bila je to liberalna i demokratska koncepcija vlasti kakvu 
nalazimo u evropskoj tradiciji u 19. stoljeću. 

Tu koncepciju predstavničke vladavine, koja se ostvaruje samo u zakonodavnoj državi, 
utemeljili su na uvjerenju da je hrvatski narod, kao jedini nosilac nacionalnog suvereniteta, 
izvorište i temelj vlasti. Kad je o tim osnovnim političkim koncepcijama riječ, slobodno 
možemo zaključiti da se saborski zastupnici, inače različitog socijalnog porijekla i uvjere- 
nja, između sebe nisu mnogo razlikovali. Ali velike razlike među njima nalazimo kada su 
predlagali: prvo, kako sve to postići, kojim putem krenuti i na koji način sve to organizirati 
i sprovesti u život; drugo, kako riješiti državnopravno pitanje u Monarhiji, tj. kakav me- 
đunarodno-pravni odnos da zauzme trojedna Kraljevina, kao slobodna i nezavisna država, 
spram Austrije i zajedničkih centralnih austrijskih institucija; treće, u kakav politički odnos 
da stupi Hrvatska i Ugarska, u kakav oblik političkog saveza i iz kojih razloga da se udruže 
te dvije države. 

Bili su to ključni problemi hrvatske politike od 1861. godine dalje. Burne su se rasprave 
vodile o tome na sjednicama Sabora, mnoge rasprave u novinama i knjigama. O rješenju 
tih političkih problema ovisila je sudbina Hrvatske, mogućnost formiranja i organizacije 
hrvatske države, mogućnosti ritam njezine modernizacije, te ritam integracije hrvatske na- 
cije unutar modernog građanskog društva i novog pravnog i parlamentarnog sustava." 

Sve te koncepcije nalazimo i u prijedlogu »Zakonskog članka« E. Kvaternika. On ih je 
najsažetije i najbolje izložio. 


HRVATSKI KRALJ (»ustavni i legitimni kralj sveukupne kraljevine Hrvatske«). Za hr- 
vatskog kralja, kao »ustavnog i legitimnog« vladara Kraljevine Hrvatske, Kvaternik navo- 
di ove pojmove: »kralj hrvatski«, »kralj hrvatsko-slavonsko-dalmatinski«, »ustavni i legi- 
timni kralj sveukupne kraljevine Hrvatske«, »legitimni vladaoc trojedne kraljevine«, 
»kralj sveukupne Hrvatske kraljevine (Tocius Regni Croatiae Rex)«. 

Za hrvatskog kralja navodi da je riječ o »naslovu«, »dostojanstvu« 1 instituciji (»usta- 
novi«) te naglašava da je austrijski car, prema hrvatskoj pragmatičkoj sankciji, nosilac in- 
stitucije »kralja hrvatskog« i »krune hrvatske«: »Car austrijski je zajedno kralj hrvatsko- 
-slavonsko-dalmatinski, jer se kao rečeni car u smislu sankcije pragmatičke od god. 1712. 
nalazi u posjedu ovih zemalja (tj. hrvatskih historijskih pokrajina; op. P. K.), koje kao kralj 
hrvatski uživati mora ako hoće uzdržati prava svoja na krunu hrvatsku; (...)« 

Prema E. Kvaterniku, odnos između austrijskoga cara i hrvatske krune i/ili Kraljevine 
Hrvatske određen je međunarodnim ugovorom (»dvostrano vežućim ugovorom«) koji je 
hrvatski narod »ugovorio« sa Habsburškom dinastijom. A taj međunarodni ugovor obave- 


95 O svemu tome raspravljamo opsežnije u posebnoj studiji. 


0 Kvaternik 1861: Zak. čl; Spisi saborski 1861, sv. II, 170-171. 

zuje dakako obje strane: i hrvatski narod i austrijskoga cara. Ali da bi mogao imati pravo 
na posjed hrvatske krune, mora ispuniti određene obaveze prema hrvatskome narodu. Pre- 
ma tim međunarodnim ugovorima (osobito iz 1712.1 1804. godine) vladar ne može »vla- 
dati« hrvatskom državom kao austrijski car već »isključivo« kao »ustavni i legitimni kralj 
sveukupne kraljevine Hrvatske, tj. Dalmacije, Hrvatske i Slavonije«.*“ 

“Na temelju tih međunarodnih »dvostrano vežućih ugovora«, koji su sklopljeni između 
hrvatskoga naroda i Habsburške dinastije, Kvaternik je ocijenio da su »naslov« i »dosto- 
janstvo« hrvatskoga kralja »nezavisni i suvereno-samostalni«, da pripadaju hrvatskoj kru- 
ni i Kraljevini Hrvatskoj. Ali su 1 hrvatska kruna 1 Kraljevina Hrvatska također »nezavisne 
i suvereno-samostalne«. Prema tom shvaćanju, nosilac suvereniteta i legitimne vlasti i su- 
verenog prava — tj. nosilac vrhovne legitimne vlasti nad »naslovom i dostojanstvom« hr- 
vatskog kralja, nad hrvatskom krunom i Kraljevinom Hrvatskom — jest isključivo hrvatski 
narod. To je suvereno pravo hrvatskoga naroda, to je njegov nacionalni suverenitet. Samo 
je dakle hrvatski narod nosilac nacionalnog suvereniteta, 

U duhu liberalnih i demokratskih ideja 19. stoljeća, 1 posve u skladu sa stavom koji su 
zastupali mnogi zastupnici na Saboru, i Kvaternik je ideju »božanskog mandata vladara«, 
prema kojoj je njegova vlast opravdana »božjom voljom«, zamijenio idejom narodne/na- 
cionalne suverenosti. Nosilac, dakle, nacionalnog suvereniteta i suverenog prava jest na- 
rod a ne vladar. Kvaternik, prema tome, legitimnu vlast (nad »naslovom i dostojanstvom« 
hrvatskoga kralja, nad hrvatskom krunom, Kraljevinom Hrvatskom, hrvatskom državom i 
nad svim oblicima vlasti u Hrvatskoj, zakonodavnom i izvršnom) utemeljuje na ideji na- 
cionalnog suvereniteta ina koncepciji zakonodavne države. A jedino je hrvatski narod, kao 
utemeljitelj legitimne vlasti, nosilac: suvereniteta, nacionalnog suvereniteta, suverenog 
prava i »suverene samostalnosti« svih oblika vlasti unutar »krune i kraljevine Hrvatske«. 
A to je oblik zakonodavne države u kojoj vladaju pravo i zakon, to je tzv. pravna država. 
= Vladar, dakako, mora poštivati ustav 1 zakon. 

Svim tim oblicima vlasti, u kojima je legitimnost vlasti prenesena na hrvatski narod, od- 
govaraju predstavnička demokracija i parlamentarizam. To za zastupnike u Saboru nije bi- 
lo sporno, ali je taj stav najdosljednije zastupao E. Kvaternik u svim saborskim istupima i 
u knjigama. Sada u posve novim uvjetima, u vrijeme formiranja građanskog društva te 
pravnoga i parlamentarnog sustava, E. Kvaternik je predlagao da hrvatski narod ponovo 
prenese »naslov 1 dostojanstvo« hrvatskoga kralja na austrijskog cara. Kvaternik je, me- 
đutim, dodjelu tog vladalačkog mandata nad hrvatskom krunom uvjetovao valjanom i oba- 
veznom procedđurom. Tu proceduru dodjele vladalačkog mandata nad hrvatskom krunom 
i Kraljevinom Hrvatskom Kvaternik je utemeljio na pravu (na pravnoj regulativi) i na me- 
đunarodnom ugovoru, dakle i na međunarodno-pravnoj regulativi. Stoga on predlaže niz 
dodatnih proceduralnih sadržaja. 

Bez ugovorne procedure dodjele vladalačkog mandata, bez ugovora i »zakletve« prili- 
kom »dodjele« hrvatske krune, austrijski car ne može vladati Kraljevinom Hrvatskom, već 
»isključivo kao ustavni i legitimni kralj sveukupne kraljevine Hrvatske«. »Ustavnost i le- 
gitimnost« vlasti ima samo teritorijalno cjelokupna Kraljevina Hrvatska, u kojoj će cjelo- 
kupni hrvatski narod, kao jedinstven politički narod, preko Hrvatskog sabora, putem no- 


5" Kvaternik 1861: Zak. čl; Spisi saborski 1861, sv. II, 171. 


% Usp. o tome, Kvaternik 1861: Konigreich Kroatien. 

vog ugovora, dodijeliti vladalački mandat. Upravo zato Kvaternik postavlja uvjet da austrijski 
car, prije bilo kakvih pregovora, omogući teritorijalnu cjelovitost hrvatske države. 

Daljnja procedura jest ova: vladar se mora obavezati da će poštivati ustav, zakon i pra- 
vo; da prihvaća predstavničku demokraciju te pravni i parlamentarni oblik vlasti; on se mo- 
ra putem novog međunarodnog ugovora obavezati da će čuvati cjelokupnost hrvatske dr- 
žave, da će poštivati njezino povijesno i prirodno pravo, njezinu »nezavisnost i suverenu 
samostalnost«. 

Riječ je, kako vidimo, o čitavom nizu određenih procedura, iskazanih u formi nacional- 
no-političkog programa, prije dodjele vladalačkog mandata nad hrvatskom krunom i nad 
kraljevinom Hrvatskom. Ukoliko želi »ustavno i legitimno« primiti mandat hrvatske kru- 
ne, vladar bi, dakle, morao prihvatiti mnoge promjene i ispuniti mnoge zahtjeve od kojih 
su najvažniji sljedeći: a) vladar bi morao trajno uvesti i poštivati ustav i zakonitost; b) 
morao bi omogućiti pravni 1 parlamentarni sustav, tj. mora se opredijeliti za demokraciju 
i parlamentarizam, za parlamentarni oblik vlasti; c) morao bi, stoga, hrvatskom narodu 
omogućiti da postigne teritorijalnu cjelovitost svoje države, te samostalnost i nezavisnost 
Kraljevine Hrvatske; d) da omogući parlamentarno odlučivanje (putem Hrvatskoga sabora 
kao zakonodavnog tijela) o svim pitanjima koji se tiču hrvatskoga naroda i organizacije 
njegove političke zajednice; e) morao bi hrvatskome narodu omogućiti ostvarenje njegove 
slobode, nezavisnosti i nacionalne suverenosti. 

Bili su to zahtjevi koji su najavljivali posve nov politički oblik vlasti i nov politički su- 
stav. A njihovo ostvarenje izazvalo bi velike promjene: utjecalo bi na ubrzani razvoj povi- 
jesnih procesa koji vode do integracije nacionalne zajednice i nacije. Ali Kvaternik je išao 
još dalje. On je dodjelu vladalačkog mandata uvjetovao novim zahtjevima. Nastojao je 
predvidjeti sve, čak i mogućnost raspada Habsburške Monarhije. U slučaju, naime, da se 
»naslov i dostojanstvo« austrijskog cara »kojim god bilo sgodom raztepe«, tj. u slučaju ras- 
pada Monarhije, i ako bi Habsburgovci (»vladajući naš dom«) bili »lišeni« Austrije, tada 
su »nasljednici iz habsburg-lothringske kuće«, kojima bi se dodijelio vladalački mandat 
»na prijestolju hrvatskom«, a »na temelju nezavisnosti krune hrvatske od svake druge kru- 
ne ili kraljevine«, dužni (»obvezni«) učiniti sljedeće: prvo, ili da u Hrvatskoj osnuju »kra- 
ljevsku stolicu«, tj. kraljevsko prijestolje; drugo, ili da s hrvatskim narodom sklope »novi 
međunarodni ugovor« koji bi jamčio »suverenitet krune i kraljevine Hrvatske« spram bilo 
koje druge države ako bi u njoj Habsburgovci osnovali kraljevsko prijestolje.“ 

Kvaternik je taj zahtjev posebno isticao. Bio je uvjeren da u navedenoj saborskoj odluci 
leži moć hrvatskoga naroda kao nosioca nacionalnog suvereniteta i načela samoodređenja 
1 samoopredjeljenja.“! Kvaternik ipak ide još dalje u određenju načela nacionalnog suve- 
reniteta i procedure dodjele vladalačkog mandata. On, naime, tvrdi da je s pravnog gledi- 
šta, tj. »kriepošću načela međunarodnog prava«, rat koji je hrvatski narod vodio 1848. go- 
dine za samostalnost »prekinuo i uništio« sve međunarodne »ugovore, sveze i odnošaje« 
hrvatske krune prema bilo kojoj »drugoj kruni ili državi u austrijskoj svezi nalazećoj se, 
kao i napram istog austrijskog carstva«.'* Osobito je taj prekid državnopravnih odnosa na- 
stao, tvrdi, između Kraljevine Hrvatske i Kraljevine Ugarske. Pri tome je uvjeren da je taj 


6 Kvaternik1861: Zak. čl, 170. 

70 Kvaternik 1861: Zak. čl; Spisi saborski 1861, sv. II, 171; Kvaternik 1861: Govor. 

7 Kvaternik 1861: Zak. čl; Spisi saborski 1861, SV. II, 171; Kvaternik 1861: Govor. 

prekid državnopravnih odnosa, prema međunarodno-pravnoj regulativi, bio posve »valja- 
no prekinut«. Događaji, dakle, revolucionarne 1848. godine (rat Hrvata za samostalnost) 
označili su prekid svih državnopravnih i političkih odnosa hrvatskoga naroda i hrvatske 
krune spram: austrijskoga carstva, austrijskog cara, Austrije, Ugarske, ugarske krune te 
spram bilo koje druge krune, kraljevine ili države u Monarhiji. 

Kvaternik polazi od uvjerenja da su 1861. godine hrvatska kruna, Kraljevina Hrvatska 
i hrvatski narod posve nezavisni; da je hrvatska država, dakle, slobodna, nezavisna i suve- 
rena. Zato svaki novi politički savez, svaki novi međunarodno-pravni odnos u Monarhiji, 
treba osnovati na posve novim međunarodnim ugovorima, ali jedino kao interesni savez 
dviju ravnopravnih država. To je dakako mogla biti samo konfederalna interesna državna 
zajednica. Kvaternik je inače bio protivnik federacije, jer u njoj jačaju centralne institucije 
na račun nacionalnih. 

Zato je nužno, s gledišta međunarodnog prava, i zbog učvršćenja nacionalnog suvere- 
niteta hrvatske krune i države: da se austrijski car, iz »kuće habsburg-lothringske«, okruni 
za hrvatskoga kralja u »stolnom gradu Zagrebu«, ili u »slučaju zapreke« u nekom drugom 
gradu u Hrvatskoj. Svako »drugo krunjenje kralja našeg u kojem god tuđem mjestu ili ka- 
kovim god bilo tuđim naslovom izvedeno« za Kraljevinu Hrvatsku nema »nikakove obve- 
zanosti il valjanosti«. Prilikom »svečane krunitbe« za hrvatskoga kralja, svaki »novo okru- 
njeni kralj« mora se zakleti da će »čuvati, braniti, obdržavati i obdržavati činiti« ne samo 
sva hrvatska »temeljno-državna prava i zakone«, kao i sve ostale hrvatske »staroustavne 
dobre pravice naše«, nego i novi »temeljno-državni zakon i međunarodni ugovor«. 

Sve to, u formi novog međunarodnog ugovora koji će nastati između hrvatskoga naroda 
i »novo okrunjenog kralja«, mora biti navedeno i istaknuto i u »položenoj zakletvi« i u 
»krunitbenoj diplomi«. Svaki »nasljednik na prijestolju hrvatskom« iz »habsburškog do- 
ma« mora se u roku od šest nedjelja, od dana kada službeno nastupi na austrijsko prijesto- 
lje, »diplomatski prijaviti« u Hrvatskoj i okruniti i za hrvatskoga kralja. I tadašnji »vlada- 
jući kralj« Franjo Josip I., nakon što potvrdi ovaj »Zakonski članak«, također će se morati 
u roku od 6 tjedana okruniti za hrvatskoga kralja. Ukoliko to u roku od 6 tjedana ne učini, 
»smatrat« će se da se je kao nasljednik »dobrovoljno odrekao« hrvatskoga prijestolja. U 
tom slučaju hrvatski narod postaje posve slobodan: »Narod se tad hrvatski vraća u prvo- 
bitna svoja naravna prava, koja mu na temelju naravnog prava čovječanstva isto tako kao 
i svakom drugom političkom društvu i narodu neoskvrnjeno pripadaju.« > 

Kvaternik je u ispunjenju svih tih uvjeta vidio postizanje glavnog cilja: ostvarenje ne- 
zavisnosti i suverenosti hrvatske države. Stoga proceduru dodjele vladalačkog mandata ni- 
je predlagao samo zbog predodžbe o legalnosti vlasti, nego prije svega zbog postizanja pot- 
pune nezavisnosti 1 samostalnosti hrvatske krune i Kraljevine Hrvatske. 

»Krunitbenu diplomu« i »krunitbenu zakletvu«, koje bi vladar izdao prilikom svečanog 
proglašenja za hrvatskoga kralja, Hrvatski sabor mora prihvatiti kao međunarodni ugovor 
i kao »vanjski«, tj. javni »zakon« i time kao pravnu podlogu kojom bi se »svečano« pri- 
znala nezavisnost i suverenost hrvatske države (»nezavisnost države naše«) »od Austrije 1 
svake druge krune, kraljevine ili zemlje«. Kvaternik nadalje vjeruje da bi taj »svečani čin« 
prihvatile 1 uvažile evropske države. S druge strane, time bi se hrvatski narod osigurao od 

svakog apsolutizma, od »nasilja i bezakonja«. Kvaternik drži da je to prije svega »oživo- 

tvorenje« povijesnog prava »krune i kraljevine Hrvatske« prema »kojem se kraljevi hrvat- 
ski u sriedi naroda hrvatskoga kruniti imadu«. 9 

Uz to, »ustavni i legitimni« hrvatski kralj ovim se činom, u formi saborskog »Zakon- 
skog članka«, obavezuje na slijedeće: on je kao »legitimni vladalac trojedne kraljevine« 
putem Hrvatskog sabora pozvan da »svojom sankcijom« odobri »ustrojstvo hrvatske dr- 
žave« koje Sabor predlaže u svom zakonskom članku. "* Kvaternik nadalje zahtijeva da se 
odmah iza kraljevine Češke u »kraljevom naslovu« imenuje hrvatska država ovim diplo- 
matskim naslovom: »kralj sveukupne kraljevine Hrvatske (Totius Regni Croatiae Rex)«. 
Kada se, pak, hrvatski kralj obraća državnim institucijama u Kraljevini Hrvatskoj, mora se 
služiti isključivo hrvatskim jezikom. Isto će se tako hrvatski narod i hrvatske političke in- 
stitucije u komunikaciji s kraljem služiti hrvatskim jezikom. Na taj način hrvatski jezik po- 
staje diplomatski jezik, ravnopravan s drugim jezicima u Monarhiji.“ 

Na kraju, »ustavni i legitimni« hrvatski kralj mora odigrati ključnu ulogu u rješavanju 
hrvatskoga pitanja. Kvaternik je taj stav najbolje objasnio u govoru na saborskoj sjednici 
18. lipnja 1861. godine u kojem je branio svoj prijedlog »Zakonskog članka«."" Bio je 
uvjeren da se hrvatski narod nalazi na »onom putu« razvoja koji vodi ili prema svestranoj 
organizaciji slobode i nezavisnosti ili prema propasti. Jedini put koji vodi prema slobodi i 
razvoju jest da se hrvatski narod obrati izravno »legitimnom« i »ustavnom« hrvatskom 
kralju i s njim »ugovara« na »temelju ustava i temeljno-državnih prava naših«. * 


»KRUNA I TROJEDNA KRALJEVINA HRVATSKA«. Za hrvatsku krunu i za Kra- 
ljevinu Hrvatsku, kao instituciju i kao političku zajednicu, Kvaternik navodi ove pojmove: 
»kruna hrvatska«, »cjelokupnost krune hrvatske«, »kraljevina Hrvatska«, »kraljevina hr- 
vatska«, »kruna i sveukupna kraljevina Hrvatska«, »sveukupna kraljevina Hrvatska«, »su- 
verenstvo krune i kraljevine Hrvatske«, »nezavisna i suvereno-samostalna je kruna i kra- 
ljevina_ Hrvatska«, »kruna i trojedna kraljevina Hrvatska«, »Trojedna kraljevina 
Hrvatska«, »kraljevina hrvatsko-slavonsko-dalmatinska«, »sveukupna Hrvatska kraljevi- 
na (Totius Regni Croatiae)«, »trojedna kraljevina«. Razlikuje pojam hrvatska država (»dr- 
žava hrvatska«, »država Hrvatska«, »naša država«, Hrvatska) od pojma Kraljevina Hrvat- 
ska. Ali on ipak ponekad ta dva pojma poistovjećuje, na primjer: »Car austrijski ne vlada 
državom hrvatskom kao takav, no isključivo kao ustavni i legitimni kralj sveukupne kra- 
ljevine Hrvatske, tj. Dalmacije, Hrvatske i Slavonije«.'? 

Kvaternik državu promatra kao organiziranu političku zajednicu, a njoj je najvažnije 
ovo političko pitanje: kako postići teritorijalnu cjelokupnost i kako organizirati (»ustroji- 
ti«) vlast u njoj. Zato najviše raspravlja o postizanju teritorijalne cjelovitosti »krune i kra- 
ljevine Hrvatske« i o ustrojstvu vlasti i njezinoj kontroli. Pojmom »kruna i kraljevina Hr- 
vatska« (i »trojedna kraljevina Hrvatska« i »sveukupna kraljevina Hrvatska«) iskazuje 
strukturu i organizaciju hrvatske političke zajednice. 

U toj političkoj zajednici najvažnije je ostvariti cjelokupnost »krune i kraljevine Hrvat- 
ske«, tj. ostvariti teritorijalnu cjelokupnost hrvatske političke zajednice, kao homogene na- 


14 Kvaternik 1861: Zak. čl; Spisi saborski 1861, sv. Il, 172; Kvaternik 1861: Govor. 
75 Kvaternik 1861: Zak. čl; Spisi saborski 1861, sv. II, 173. 

76 Kvaternik 1861: Zak. čl; Spisi saborski 1861, sv. II, 173; Kvaternik 1861: Govor. 
77. Dnevnik Sabora 1861, 184-210. 

O svemu tome vidi više u poglavljima koji slijede. 
79. Kvaternik 1861: Zak. čl; Spisi saborski 1861, sv. IL, 171. 

cionalne političke zajednice; osigurati »nezavisnost i suverenu samostalnost krune i kra- 
ljevine Hrvatske«, tj. ostvariti nezavisnost, samostalnost i suverenost hrvatske političke za- 
jednice i to prema bilo kojoj drugoj političkoj zajednici, državi ili kraljevini““: postići i osi- 
gurati nezavisnost i samostalnost hrvatskih političkih institucija i »ustanova«: »naslova i 
dostojanstva« hrvatskog kralja, krune, Kraljevine Hrvatske, hrvatske političke zajednice, 
sabora, vlade, ministarstava, banske časti, unutrašnje samouprave (u županijama, kotare- 
vima, slobodnim gradovima i općinama) te nezavisnost i modernizaciju sudstva, školstva, 
političkih stranaka, hrvatske narodne vojske, gospodarstva itd.; postići nezavisnost i samo- 
stalnost hrvatske države prema bilo kojoj drugoj državi, kraljevini i političkoj zajednici 
(»jer do dana današnjega narod trojedne ove kraljevine upravo u ovoj međunarodnoj usta- 
novi nalazio je jasno izraženu samostalnost i neodvisnost države svoje ma od koje druge 
države bilo«). 


HRVATSKI SABOR. Za hrvatski sabor Kvaternik navodi ove pojmove: »hrvatski sa- 
bor«, »trojedne kraljevine državni sabor«, »sabor trojedne naše kraljevine«, »sabor hrvat- 
sko-slavonsko-dalmatinske kraljevine«, »sabor«, »državni sabor trojedne kraljevine«, »za- 
konodavno tijelo trojedne kraljevine«. 

= Hrvatski sabor je, prema Kvaterniku, jedna od najvažnijih povijesnih i političkih usta- 
nova hrvatskoga naroda. Sabor je u povijesti hrvatskoga naroda imao veliku i značajnu ulo- 
gu, a u budućnosti mora imati još veću. U suvremenom razdoblju, unutar građanskog de- 
mokratskog društva, Sabor mora imati funkciju zakonodavnog tijela i parlamenta. 
Hrvatski sabor je »državni sabor« Trojedne kraljevine Hrvatske. 

Kao parlament, i kao predstavničko tijelo hrvatskoga naroda, Sabor ima »slobodnu vo- 
lju« te se stoga može »javno, jasno i svečano« očitovati i odlučiti da stupi u pregovore 
(»dogovaranja«): a) s »ustavnim i legitimnim« hrvatskim kraljem; b) s Habsburškom di- 
nastijom; c) s Austrijom i Kraljevinom Ugarskom; d) s bilo kojom drugom kraljevinom, 
državom ili političkom zajednicom. Vladar mora poštivati Hrvatski sabor kao ustanovu i 
kao sustav predstavničke vladavine u kojoj je izražen hrvatski nacionalni suverenitet. U 
tom smislu Kvaternik traži da vladar mora priznati »svu pravomoćnu vlast nazočnog sa 
bora«.“| Hrvatski sabor j je, dakle, »zakonodavno tijelo« Trojedne kraljevine Hrvatske." 
Hrvatska vlada je izvršna vlast: »Sabor trojedne kraljevine, vrhovna državna oblast (tj. hr- 
vatska vlada; op. P. K.) kraljevine kao izvršujuća, (...)« 

Kvaternik predlaže sustav predstavničke vladavine, tj. novi pravni i parlamentarni su- 
stav. To je ujedno sustav temeljen na vrijednostima evropske liberalne demokracije. Njoj 
je opasnost, prema Kvaterniku, jedino prijetila od centralizma i bezakonja odnosno od au- 
strijskog apsolutizma. Zbog toga Kvaternik predlaže dvije hrvatske nacionalne političke 
institucije koje bi neprekidno nadzirale zajedničke centralne institucije u Beču, i to: »mi- 
nistar-posrednik« iz hrvatske vlade koji je ujedno i njezin Prvi predsjednik;** drugo, to je 
saborski Odbor ad hoc, »permanentna« i stalna ustanova, kojeg bi imenovao Sabor. 

Zadaća »ministra-posrednika« jest da nadzire i prati rad centralnih institucija u Beču. 
Ukoliko bi zamijetio da bečka vlada pokušava »štogod protiv ustavnoj i državnopravnoj 


80 Kvaternik 1861: Zak. čl; Spisi saborski 1861, sv. II, 171; Kvaternik 1861: Govor. 
ŠI Kvaternik 1861: Zak. čl; Spisi saborski 1861, sv. IL, 170. 

82 Kvaternik 1861: Zak. čl; Spisi saborski 1861, sv. Il, 176; Kvaternik 1861: Govor. 
83 Kvaternik 1861: Zak. čl; Spisi saborski 1861, sv. II, 177; Kvaternik 1861: Govor. 
š4 Vidi otomeu poglavlju: »Hrvatska vlada«. 

slobodi« učiniti, protiv hrvatske ili ugarske države, tada mora to hitno javiti i jednoj i dru- 
goj vladi, i hrvatskoj i ugarskoj vladi. Tada Hrvatska i Ugarska u dogovoru poduzimaju 
zajedničke obrambene mjere.*? U istu svrhu, zbog »tog zajedničkog djelovanja u praksi«, 
isto tako i Ugarski sabor mora imenovati svoj Odbor ad hoc. Ta bi se dva saborska odbora 
stalno naizmjenično sastajali u Zagrebu i u Pešti. Vijećali bi o »mjerama i koracima« koje 
treba poduzeti u pojedinim slučajevima u cilju kontrole austrijskih zajedničkih ustanova. 
Istovremeno bi razvijali hrvatsko-mađarsku suradnju i unapređivali interesni politički sa- 
vez tih dvaju naroda. Spomenuti odbori odgovorni su svojim saborima. Hrvatski sabor i 
hrvatska vlada imaju još jednu važnu dužnost: moraju stalno nadzirati (»bdjeti«) hrvatsko- 
-mađarski politički savez. Prema tome, zadaća je Hrvatskog sabora da budno prati da se 
međunarodno-pravni odnosi hrvatske države kako spram Austrije tako i spram Ugarske ne 
»izvrgnu« u takve »odnošaje« koji bi ugrozili samostalnost i nezavisnost Trojedne kralje- 
vine Hrvatske.“ 

Hrvatska vlada odgovara Hrvatskom saboru kao parlamentu i hrvatskome narodu (jav- 
nosti) koji je nadziru.“' Saborski poslanici u Hrvatskom saboru zastupnici su hrvatskoga 
naroda i oni »predstavljaju« njegov suverenitet. Hrvatski sabor je dakle parlament cjelo- 
kupne hrvatske nacije, tj. cjelokupnoga hrvatskoga naroda kao političkog naroda. 

Kvaternik je uvjeren da je izvršna vlast podložna zloupotrebama. Vlada stoga mora od- 
govarati parlamentu i javnosti (cjelokupnom narodu). Zato je nužno da Hrvatski sabor nad- 
zire ne samo domaću hrvatsku vladu nego i centralne institucije vlasti u Beču. A to će moći 
samo ako se razvije mehanizam njegova stalnog sazivanja i neometanog zasjedanja. Zato 
on predlaže da hrvatski kralj saziva Sabor. Kralj je to »dužan« učiniti najduže svake treće 
godine. U slučaju, međutim, da je hrvatski kralj spriječen i da ne može redovito sazivati 
Sabor, onda ga saziva hrvatska vlada i to s punim zakonskim ovlastima. Zaključke tog 
izvanrednog Hrvatskog sabora (»izvanredno skupljenog sabora«) »podpisuje i sankcioni- 
ra« kralj, tj. »ustavni i legitimni« hrvatski kralj. Kvaternik, međutim, i tu predviđa funk- 
cioniranje nacionalnog suvereniteta koji je iznad vladareve odluke. Zato predlaže da »za- 
konski članci« tog »izvanredno skupljenog« Sabora »stupe odmah u život« čim »ustavni 
predsjednik sabora sjednice zaključi«, čim, dakle, ban zaključi saborsku sjednicu koja je 
donijela zakonske prijedloge i odluke.“ 

Kada je Hrvatski sabor sazvan, nakon izvršenih »zakonskih« izbora i okupljanja sabor- 
skih poslanika, njegovo zasjedanje otvara hrvatski kralj osobno ili njegov »izaslanik«. Sa- 
borom predsjeda »ustavni ban« Kraljevine Hrvatske. Saborske zaključke i zakonske odlu- 
ke na sankcioniranje kralju podnosi hrvatska vlada. Kralj je »dužan u roku od 6 nedjelja« 
potvrditi i sankcionirati saborske zakonske zaključke, od dana kada mu ih je podnijela hr- 
vatska vlada. Predsjedništvo, pak, Sabora mora u roku od osam dana, nakon završetka sa- 
borskih zasjedanja, podnijeti hrvatskoj vladi saborske zaključke i zakonske osnove. A hr- 
vatska vlada ih mora uputiti zatim kralju u roku od petnaest dana. 

U slučaju da kralj ne potvrdi saborske zaključke, tj. ukoliko »dužnosti svojoj vladarskoj 
zadovoljio ne bi«, tada je »dužan« u roku od šest nedjelja raspisati izbore za »novi« Sabor. 
Ukoliko i taj Sabor donese (»učini«) iste zaključke i zakonske odluke, te ako ih kralj po- 


85. Kvaternik 1861: Zak. čl, Spis sab, 177. 

novo ne potvrdi u predviđenom roku, tada će se »smatrati« da je kralj »povriedio temelj- 
no-državni ovaj zakon«. Kralj bi tim činom povrijedio hrvatski nacionalni suverenitet 1 
»suvereno pravo« hrvatskoga naroda. U tom slučaju, zaključuje Kvaternik, hrvatski narod 
bi »smatrao« da su saborski zaključci »stupili odmah u život« i da će ih prihvatiti i slijediti 
kao punovažne zakonske osnove. Konačni suverenitet pripada, dakle, hrvatskom narodu 1 
njegovom zakonodavnom tijelu: nacionalni suverenitet je iznad kraljeva suvereniteta. 

Prema Kvaternikovu prijedlogu, Hrvatski sabor bi nadzirao promjene ili smjene osobe 
vladara. Naime, prilikom »promjene« osobe kralja na prijestolju (»ako bi u prejasnoj vla- 
dajućoj kući kakova promjena u osobi vladara se smjerala ili već učinila«) to se ne smije 
učiniti bez znanja i odobrenja Hrvatskog sabora. Ukoliko se, pak, novi vladar ne bi pridr- 
žavao obaveza, koje je u obliku međunarodnoga ugovora prihvatila dinastija, tada bi se 
»smatralo« da se je »tim postupkom vladajućeg doma« vladar dobrovoljno odrekao »pra- 
va« na hrvatsku krunu i na »prijestolje hrvatsko«. Tada hrvatski narod »stupa« u svoje pri- 
rodno stanje i prihvaća »ovim zakonom opredieljena prava«. I u tom dakle slučaju naci- 
onalni suverenitet hrvatskoga naroda je iznad vladareva suvereniteta.** 

Vidjeli smo da Kvaternik traži da taj njegov prijedlog Sabor prihvati kao svoj »Zakonski 
članak« i da ga ujedno proglasi »temeljno-državnim zakonom« Kraljevine Hrvatske. Tada 
bi kralj morao poštivati volju hrvatskoga naroda i njegovo suvereno pravo. Na kraju je 
Kvaternik predložio da se taj »temeljno-državni zakon«, koji jasno određuje međunarod- 
no-pravni i politički odnos Kraljevine Hrvatske spram Austrije i Ugarske, može »preina- 
čiti« isključivo na »zakonito skupljenom« Hrvatskom saboru. A može se izmijeniti i do- 
puniti samo ako za to glasaju dvije trećine zastupnika te »uz sankciju kraljevsku novim 
zakonom zamieniti«. Nitko drugi i ni na koji način ne smije mijenjati taj »temeljno-državni 
zakon«: »Prava krune hrvatske su nepovriedna, te bi bila izdaja Veličanstva i domovine 
htjeti ih okrnjiti ma pod kojom izlikom.«“ Hrvatski sabor imenuje poslanstvo koje bi kra- 
lju u Beču podnijelo taj »temeljno-državni zakon« na sankcioniranje. To »narodno poslan- 
stvo« hrvatskoga »državnog sabora« sastaje se s hrvatskim kraljem i razgovara (»obći«) s 
njim isključivo »posredovanjem« kraljevskoga dvorskog dikasterija za hrvatsku državu. »Na- 
rodno poslanstvo« međutim nije ovlašteno da pregovara o promjeni i izmjeni »temeljno- 
-državnog zakona« već ga može izmijeniti samo Sabor. Poslanstvo ima dužnost samo da 
kralju preda taj dokument i da zatim izvijesti Sabor o svim događajima s tim u vezi 1 o kra- 
ljevim »prigovorima« u vezi s podnesenim »temeljno-državnim zakonom«.?' Konačnu od- 
luku o sudbini hrvatskoga naroda donosi, dakle, Sabor. A nakon što kralj »svojom sankcijom 
potvrdi« »temeljno-državni zakon«, Sabor će ga odmah »uvrstiti« među ostale temeljne dr- 
žavne dokumente i budno paziti na njegovo »strogo obdržavanje«. Kvaterniku je, međutim, 
jasno da se događaji u Monarhiji mogu različito razvijati i da rješenje državnopravnih 1 poli- 
tičkih odnosa nije lako predvidjeti. Zato predlaže da Sabor budno pazi na zbivanja u Austriji, 
a osobito da pazi na rješavanje državnopravnih odnosa. Traži da Sabor predvidi i drugačija 
rješenja državnopravnih odnosa u Monarhiji koji bi bili povoljniji za hrvatsku državu. 

U zaključku »Zakonskog članka« Kvaternik traži da Sabor, ukoliko »kruna i Kraljevina 
Ugarska« u pregovorima s Bečom postigne potpunu državnu i političku samostalnost (ako 
bi »postigla od Beča vlastito svoje u strogom smislu rieči uzeto popečiteljstvo izvanjskih 


87 Kvaternik 1861: Zak. čl; Spisi saborski 1861, sv. IL, 179. 

poslova, rata, financija i trgovine«), onda bi isto takvu političku i državnu samostalnost 
morao tražiti i Hrvatski sabor u ime hrvatskoga naroda, u ime »krune i kraljevine Hrvat- 
ske«. Sabor bi tražio ista »državna prava« i prema Austriji i prema Ugarskoj. Ako se to do- 
godi, onda bi, naravno, Sabor »odstupio« od ovog prijedloga, te bi izdao drugi »temeljno- 
državni zakon« o državnopravnom odnosu prema Austriji i posebno prema Ugarskoj.“ 

Kvaternik se zalaže za zakonodavnu državu u kojoj vladaju zakoni i ustav, u kojoj ko- 
načnu odluku o sudbini naroda donosi zakonodavno tijelo, u hrvatskom slučaju Sabor. U 
slučaju da kralj ne sankcionira taj »temeljno-državni zakon« u roku od šest mjeseci, ili ako 
posve odbije da ga sankcionira, tada hrvatski narod, preko svog parlamenta, uzima sudbinu 
u svoje ruke. Tada bi hrvatski narod, sugerira Kvaternik, morao izjaviti i kralju i evropskoj 
političkoj javnosti da on »pridržava sva ona prava« koja mu pripadaju na temelju povije- 
snog i prirodnog prava i načela legitimiteta, a to je pravo na samoopredjeljenje. A za sve 
daljnje »neugodne posljedice« odgovornost bi snosila Habsburška dinastija.? 

Tada hrvatski narod nema drugog izbora, prema ocjeni E. Kvaternika, nego da uspostavi 
posve slobodnu i nezavisnu hrvatsku državu. Bio je to zapravo prijedlog-ultimatum: bio je 
to nacionalni zahtjev upućen vladaru popraćen prijetnjom za slučaj neispunjenja. Razumije 
se da je taj prijedlog bio nerealan. Sabor ga zato nije mogao usvojiti. A Kvaternika je takav 
plan vodio prema Rakovici i ustanku. No to ni malo ne umanjuje veličinu i povijesnu vri- 
jednost njegova prijedloga »Zakonskog članka«. 


HRVATSKA VLADA. Za hrvatsku vladu, kao instituciju izvršne vlasti hrvatske poli- 
tičke zajednice, Kvaternik navodi ove pojmove: »hrvatska vlada«, »državna vlada«, »vr- 
hovna države naše vlada«, »naša vlada«, »vrhovna državna oblast kraljevine Hrvatske«, 
»Kraljevsko državno vieće za kraljevinu hrvatsko-slavonsko-dalmatinsku«, »Kraljevsko 
državno vieće«, »Kraljevsko državno vieće hrvatsko«, »Kraljevsko državno vieće trojedne 
kraljevine«, »državno vieće hrvatsko«, »državno vieće trojedne kraljevine kao vrhovna dr- 
žave naše vlada«. 

Kada Sabor uobliči preko svojih zakonskih osnova strukturu hrvatske vlasti, tada hrvat- 
ski kralj može tu hrvatsku vlast, uopće, i napose, M vladu sankcionirati: odnosno tek 
tada može samo odobriti saborske zakonske odluke.** Tim, dakle, činom vladar, i to samo 
»ustavni i legitimni kralj sveukupne kraljevine Hrvatske«, samo sankcionira odluke Hrvat- 
skog sabora, potvrđuje njegov »zakonski članak« o ustrojstvu »zakonskih ustanova« hr- 
vatske vlade. A to su sljedeće ustanove vlasti hrvatske političke zajednice. 

Sabor mora u Zagrebu hitno osnovati i organizirati hrvatsku vladu (»vrhovnu kraljevsku 
i državnu trojedne kraljevine oblast«) pod naslovom: »Kraljevsko državno vieće za kralje- 
vinu hrvatsko-slavonsko-dalmatinsku«. Ta bi vlada imala potpunu ovlast i samostalnost 
svih ministarstava (»sa punovlašćem i istovjetnošću ministarstva«). Predlaže osnivanje: 
ministarstva vanjskih i unutrašnjih poslova, obrane i narodne vojske, financija, trgovine, 
prometa, komunikacija (»obćenja«), napokon ministarstvo nauka i bogoštovlja. Ministar- 


% Kvaternik 1861: Zak. čl; Spisi saborski 1861, sv. II, 181; Kvaternik 1861: Govor. 
23. Kvaternik 1861: Zak. čl; Spisi saborski 1861, sv. II, 181; Kvaternik 1861: Govor. 


24 U tom je smislu Kvaternik predložio ovu odredbu: »Legitimni vladaoc trojedne kraljevine pozvat će 
se da prev. svojom sankcijom slijedeće ustrojstvo hrvatske države odobriti blagoizvoli, kojim se od- 
nošaji iste države oživotvoruje spram Austrije i Ugarske.« Kvaternik 1861: Zak. čl; Spisi saborski 
1861, sv. IL, 173. 

stva bi se, svako za sebe, organizirala u posebne odsjeke. Kvaternik predlaže i donošenje 
»posebnog zakona« o uređenju i organizaciji ministarstava i njihovih odsjeka. Njihov je 
osnovni zadatak da postignu političku, državnu i ekonomsku nezavisnost hrvatske države 
(»neodvisnost države naše«).? Na čelu hrvatske vlade i ministarstava bio bi Prvi predsjed- 
nik »Kraljevskog državnog vieća za kraljevinu hrvatsko-slavonsko-dalmatinsku«. Posto- 
jao bi i drugi predsjednik, odnosno potpredsjednik hrvatske vlade. 

Prvi predsjednik hrvatske vlade boravio bi u Beču u svojstvu »ministra-posrednika«: on 
bi »legitimno, zakonito i ustavno« surađivao s »ustavnim i legitimnim« hrvatskim kraljem. 
Bila bi to ustanova (»organ«) koja bi isključivala svaki drugi tuđi utjecaj na hrvatskoga kra- 
lja kada je riječ o interesima hrvatske države. On bi bio i »ustavni posrednik« između hr- 
vatskoga kralja (i interesa Kraljevine Hrvatske) i austrijskoga cara, posebno kada je riječ 
o međusobnim odnosima između austrijskoga carstva i »inostranih država«, tj. kada je riječ 
o zajedničkim centralnim ministarstvima za cjelokupnu Monarhiju.?" Nadalje, prvi pred- 
sjednik surađuje sa zajedničkim austrijskim ministrima (za zajedničke vanjske poslove, 
obrane, financija i trgovine) »kao njima posve ravnopravan u dostojanstvu i časti«. Ali je 
on prije svega zastupnik »ustavnog i legitimnog« hrvatskoga kralja i zastupnik hrvatskoga 
naroda. 

Kvaternik zatim predlaže da u »djelokrug« poslova Prvog predsjednika hrvatske vlade, 
u odnosu na poslove zajedničkih austrijskih ministarstava u Beču, bude sljedeći, koji ujed- 
no određuje i odnos hrvatske države prema Monarhiji: 


(a) Hrvatska prema zajedničkom ministarstvu vanjskih poslova. — I u ovom je slučaju ri- 
ječ o obrani nacionalnog suvereniteta. Hrvatski narod putem svojih političkih institucija 
ima pravo i mogućnost nadzirati onaj dio zajedničkih ustanova u Monarhiji kojima ustupa, 
slobodnom voljom, dio svoga suvereniteta. Kada je riječ o zajedničkim vanjskim poslovi- 
ma za cjelokupno austrijsko carstvo, dakle o »vođenju politike izvanjske« za čitavu Mo- 
narhiju kao višenacionalnu državnu zajednicu, onda hrvatski narod, precizira Kvaternik, 
slobodnom voljom daje punomoć »ustavnom i legitimnom« hrvatskom kralju da »zakonito 
može i smije« zastupati interese hrvatske države »kroz svog ministra inostranih djela«. Pri- 
tom je vrlo oprezan i ujedno jasan: on predlaže da Hrvatski sabor formira političke usta- 
nove koje bi u potpunosti kontrolirale to »ustupanje punomoći« hrvatskom kralju, a preko 
kralja 1 zajedničkom ministarstvu vanjskih poslova u Beču. Saboru preporučuje da mu, kao 
zakonodavnom tijelu, i u tom slučaju osnovna zadaća mora biti zaštita hrvatskoga suvere- 
niteta, tj. očuvanje »neodvisnosti države Hrvatske«. 

U tom se smislu poziva i na povijesno pravo hrvatske države (na »fundamentalno dr- 
žavno pravo trojedne kraljevine«) iz 1536. godine. Prema tom dokumentu, hrvatski kralj 
(u osobi austrijskog cara) »nijedan mir s inostranstvom« nije mogao ni smio »sklopiti« niti 
»nijedan rat navijestiti« ukoliko u svemu tome nije »sudjelovao« izabrani »ad hoc savjet- 
nik« u Hrvatskom saboru. ? 

Prema tome, bez suglasnosti (»bez privoljenja«) Hrvatskog sabora, bez njegova sudje- 
lovanja u svemu tome i bez njegova nadziranja razvoja tih važnih događaja, austrijsko za- 


%5_ Kvaternik 1861: Zak. čl; Spisi saborski 1861, sv. IL, 174; Kvaternik 1861: Govor. 
%6 Kvaternik 1861: Zak. čl; Spisi saborski 1861, sv. II, 174; Kvaternik 1861: Govor. 
21 Kvaternik 1861: Zak. čl; Spis sab. 1861, sv. TI, 174. 

5 Kvaternik 1861: Zak. čl; Spisi saborski 1861, sv. II, 174; Kvaternik 1861: Govor. 
% Kvaternik 1861: Zak. čl; Spisi saborski 1861, sv. II, 174. 

jedničko ministarstvo vanjskih poslova ne bi ni moglo niti smjelo »nijedan rat navijestiti« 
i »nijedan mir sklopiti zakonito«. Jer u protivnom, bez sudjelovanja Hrvatskog sabora u 
svemu tome, taj čin (najava rata i sklapanje mira) ne bi bio ni »zakonit« ni »pravovaljan« 
i stoga ni obavezan za hrvatsku državu i za hrvatski narod. Iz toga slijedi da bi austrijski 
ministar vanjskih poslova »opću vanjsku politiku austrijskog carstva« morao prilagoditi 
»željama i težnjama hrvatskog naroda«. Hrvatski narod uz to zadržava pravo da u sabor- 
skoj »adresi« iznese »želje i težnje« kojih se »u načelu austrijska politika mora držati«. Za- 
to hrvatski kralj mora biti posrednik između austrijske vanjske politike, na jednoj, i interesa 
hrvatskog naroda, na drugoj strani. 19 


(b) Hrvatska prema zajedničkom ministarstvu obrane i rata. — Sve ono što je rečeno za 
austrijsko ministarstvo vanjskih poslova, važi i za zajedničko ministarstvo obrane i rata. 

I u ovom slučaju bi Prvi predsjednik hrvatske vlade, dakako zajedno sa spomenutim 
»saborskim savjetnikom«, »sudjelovao« u zajedničkom radu, tj. surađivao bi s austrijskim 
ministarstvom obrane i rata. Pogotovo bi sudjelovali u odlučivanju kada je riječ o »obrani 
granica« Trojedne kraljevine Hrvatske. 

Sabor se mora ograditi od svih ratova koji nisu u interesu hrvatske države. Isto tako, hr- 
vatska vojska ne bi smjela biti pozvana, bez dopuštenja Hrvatskog sabora, ni u jedan rat 
koji bi vodila Austrija: »Naše narodne regimente ne smiju biti upotrebljivane kod save- 
zničkih razmirica. Ujedno se određuje: da ne smije biti pomiješane s momcima tuđih na- 
rodnosti ili bolje (iz) nehrvatskih kraljevina 1 zemalja.«' : 

(c) Hrvatska prema zajedničkom ministarstvu financija. — U odnosu hrvatske države pre- 
ma zajedničkim financijama za cjelokupnu Monarhiju, Kvaternik predlaže jasno očitova- 
nje Sabora (1) za prošlo i (2) za buduće razdoblje. Prema njemu, i u jednom i u drugom 
slučaju hrvatska država je bila i mora biti financijski samostalna. Kada je riječ o prošlosti, 
Hrvatski sabor mora izjaviti da ne priznaje dugove koje je učinila austrijska vlada za vri- 
jeme apsolutizma. Nadalje da ne priznaje ni »njezine financijalne operacije u obsegu tro- 
jedne kraljevine Hrvatske«. Kvaternik zatim predlaže da Sabor proglasi nevažećim »sve 
poreze, izravne i neizravne« ukoliko nisu u skladu s »ustavnim našim pravima i temeljno- 
državnim zakonima«. Sabor bi također morao ukinuti sve »državne dugove, zloporabu gle- 
de soli i duhana«, te »rasprodaju državnih hrvatskih krunskih dobara naših« koja su »kao 
nezakonita i protuustavno« nametnuta »narodu trojedne kraljevine Hrvatske«. 

Što se tiče budućnosti, hrvatski narod i Kraljevina Hrvatska preko Prvog predsjednika 
hrvatske vlade stupa u »financijski savez« s austrijskim carstvom: Prvi predsjednik »su- 
djeluje« i u radu austrijskoga ministarstva zajedničkih financija. No taj »financijski savez« 
mora Hrvatskoj osigurati financijsku samostalnost — mora »ujamčiti sva državno-temeljna 
prava naša i u tom obziru, imenito pako pravo države naše ustanoviti poreza kolikoću i ka- 
kvoću na našem saboru«. 

Austrijsko ministarstvo zajedničkih financija ne smije se, dakle, miješati »u domaće na- 
še novčane poslove«, predlaže Kvaternik. Financijska samostalnost hrvatske države mora 
biti potpuna: svi »novčani poslovi« Kraljevine Hrvatske spadali bi na ministarstvo finan- 
cija pri hrvatskoj vladi. Ministarstvo financija u hrvatskoj vladi jedino preko »ministra-po- 
srednika« (Prvog predsjednika hrvatske vlade) »stoji u sporazumljenju i službenom odno- 
šaju« sa zajedničkim ministrom financija u Beču. 


10 Kvaternik 1861: Zak. čl; Spisi saborski 1861, sv. II, 174-175; Kvaternik 1861: Govor. 
10! Kvaternik 1861: Zak. či; Spisi saborski 1861, sv. II, 175. 

Na taj način bila bi formirana hrvatska institucija preko koje bi i hrvatska vlada i Hrvat- 
ski sabor nadzirali centralne austrijske ustanove (»koje međunarodne financijalne opera- 
cije, ugovore itd. stranom imade nadzirati, stranom protubilježiti, za moći istima valjanost 
u obsegu naše države pribaviti«). Kvaternik je uz to predvidio donošenje »posebnog za- 
konskog članka« koji »ima ustanoviti i urediti« navedene financijske odnose i uspostaviti 
financijsku, tj. ekonomsku samostalnost Hrvatske. 

(d) Hrvatska prema zajedničkom ministarstvu trgovine. — U pogledu zajedničkih trgo- 
vinskih veza na razini cjelokupne monarhije, Kvaternik predlaže da hrvatska država ulazi 
samo u one trgovinske poslove koji će biti na razini razmjene između Habsburške Monar- 
hije i inozemstva. I u tom slučaju bi Prvi predsjednik hrvatske vlade nadzirao sve među- 
narodne trgovinske ugovore i o tome izvještavao ministra trgovine u hrvatskoj vladi. 

Kvaternik naglašava ekonomsku samostalnost: svi »monopoli« unutar Trojedne kralje- 
vine Hrvatske moraju ostati glavni izvor »dohotka« za hrvatsku državu. A time mora »ru- 
kovati« isključivo hrvatska vlada.!% 


Unutrašnja samostalnost hrvatske vlade. — Kvaternik traži da hrvatska vlada bude posve 
nezavisna i samostalna unutar hrvatske države, te predlaže ovu zakonsku odredbu: »Svi ostali 
državni poslovi (tj. svi unutrašnji »domaći« poslovi hrvatske vlade i hrvatske države; op. 
P.K.), kanoti: nutarnja uprava, pravosuđe, bogoštovje i nauka, obćenje (komunikacije; op. 
P. K.), obća sigurnost 1 domaća vojska itd. rješavaju se 1 upravljaju se neposredno i izklju- 
čujuć svaki tuđi upliv na temelju zakona po zakonodavnom tielu (tj. Hrvatskog sabora; op. 
P. K.) trojedne ove kraljevine stvorenih i po ustavnom našem kralju sankcioniranih. Ovr- 
šiva ih pako kraljevsko državno vieće (hrvatska vlada; op. P. K.) trojedne kraljevine.«'%* 

Pri tome Kvaternik, kako vidimo, uzima u obzir unutrašnji i vanjski suverenitet. U prvom 
slučaju, kada govori o hrvatskom nacionalnom suverenitetu, riječ je o isključivim ovlasti- 
ma hrvatske države (hrvatske vlade i Sabora) da nesmetano vrši najvišu vlast (izvršnu i za- 
konodavnu) na vlastitoj teritoriji i nad vlastitom stanovništvom. Kvaternik uz to, kako smo 
se uvjerili, unosi jasnu podjelu vlasti - Sabor je zakonodavna, a vlada izvršna vlast.!%* 

Prvi predsjednik hrvatske vlade, kao »ministar-posrednik«, »stolujući uz kralja hrvat- 
skoga u Beču« ne prisustvuje »nijednom ministarskom vijeću austrijskom«. I to zato ne jer 
je on kao »ministar-posrednik«, kao izaslanik hrvatske vlade, neovisan od austrijskoga mi- 
nistarstva. On dakle nije odgovoran ni austrijskoj vladi niti austrijskoj državi. Jedino kada 
se vijeća o ratu i/ili o sklapanju mira, onda Prvi predsjednik hrvatske vlade, kao predstav- 
nik hrvatskoga kralja u austrijskome ministarstvu obrane, prisustvuje zasjedanju, ali samo 
zato da može »prosvjedovati protiv svakog rata« koji bi mogao u svojim »posljedicama po- 
vrijediti prava« hrvatske države. U isto vrijeme hrvatska bi država »odstranila« od sebe 
»svaku odgovornost« zbog ratnih sukoba koji bi mogli nastati.!* Svako, međutim, sudje- 
lovanje hrvatskog »ministra-posrednika« u centralnim austrijskim institucijama i svaku 
njegovu »protestanciju« odobrava i rješava Hrvatski sabor. 

Hrvatska vlada i Sabor moraju, nadalje, budno nadzirati međunarodno-pravni i politički 
razvoj odnosa hrvatske države kako prema Austriji tako i prema Ugarskoj. Njihova je duž- 


102 Kvaternik 1861: Zak. čl; Spisi saborski 1861, sv. II, 176. 
103 Kvaternik 1861: Zak. čl; Spisi saborski 1861, sv. II, 176; Kvaternik 1861: Govor. 
104 Kvaternik 1861: Zak. čl; Spisi saborski 1861, sv. IL, 177; Kvaternik 1861: Govor. 
105 Kvaternik 1861: Zak. čl; Spisi saborski 1861, sv. II, 176. 

nost da paze da ti odnosi ne ugroze samostalnost i nezavisnost Kraljevine Hrvatske. Par- 
lament i narod nadziru vladu: »Kraljevsko državno vieće (hrvatska vlada) trojedne kralje- 
vine odgovorno je isključivo kroz sabor hrvatsko-slavonsko-dalmatinske kraljevine naro- 
du.«'% Hrvatska vlada polaže zakletvu (»prisegu«) pred Hrvatskim saborom »na ustav i 
državnopravnu slobodu, te kroz ustav kralju«. Prvi predsjednik hrvatske vlade uz to daje 
stalne izvještaje Saboru o svim problemima (»predmetima«) koji se odnose na politički i 
državnopravni odnos hrvatske države prema Austriji. 

Hrvatski kralj, tj. »ustavni 1 legitimni kralj sveukupne kraljevine Hrvatske«, održava ko- 
munikaciju s hrvatskim narodom preko njegovih vlasti. U tom smislu hrvatska vlada je iz- 
vršna vlast, ali isključivo na temelju ustava. A ustav propisuje jedino Hrvatski sabor: »Dr- 
žavno vieće trojedne kraljevine (tj. hrvatska vlada) je izvršujuća vlast u ime kralja u obsegu 
svih zemalja krune hrvatske, no izključivo na temelju ustava.«/% 

Kvaternik je uvjeren, a dokaz za to nalazi u nedavnom apsolutizmu, da vršenje vlasti 
svakako uključuje mogućnost zloupotrebe. Zato je predlagao da je nužno nadzirati nosi- 
telje Javnih političkih funkcija, a osobito centralne austrijske institucije vlasti. Zbog toga, 
Prvi predsjednik hrvatske vlade mora biti stalno u vezi s ministrima u hrvatskoj vladi, po- 
sebno s ministrima vanjskih poslova, obrane, financija i trgovine. Ti ga hrvatski ministri u 
svemu savjetuju kako da zastupa hrvatske interese u Beču. Nadalje, Prvi predsjednik hr- 
vatske vlade, koji u Beču kod zajedničkih ministarstava bilježi sve ono što je važno za hr- 
vatsku državu, odgovoran je za točnost informacija i obavijesti koje o tome daje vladi i Sa- 
boru. O tome Kvaternik predlaže vrlo jasne procedure. Prvi predsjednik mora nadzirati sve 
obavijesti koje dolaze 1z Beča. Bez njegova znanja ne smije se u Hrvatskoj »proglasiti«, 
odnosno javno objaviti ni jedna kraljeva odluka, zapovijed, nalog ili naredba. Isti predsjed- 
nik hrvatske vlade »dužan je na temelju ustava, slobode, kao i temeljno-državnih zakona« 
Kraljevine Hrvatske sve dokumente koje se odnose na hrvatsko-austrijske odnose podni- 
jeti Hrvatskom saboru. O tom izvještaju zatim Sabor raspravlja i donosi konkretne odluke: 
»Sabor trojedne kraljevine vrhu istog izvješća vieća, te zaključuje odobravajući čin pod od- 
govornost stavljajuć rečenog dostojanstvenika naše države.«'“ 

Najvažnije pitanje u strukturi hrvatske vlasti, koju je Kvaternik tako pomno formulirao, 
jest: kako sačuvati nacionalni suverenitet, kako sačuvati nezavisnost 1 samostalnost hrvat- 
ske države. Ako, međutim, postoje zajedničke centralne institucije u Beču, ako se nacional- 
ne ustanove moraju odrediti prema bečkim institucijama, da li se tada suverenitet dijeli? 
Što je u tom slučaju s hrvatskim nacionalnim suverenitetom? U kakvom je odnosu hrvatska 
država prema Monarhiji? 

Kvaternik je u svemu tome jasan. Vrhovnu vlast u hrvatskoj državi ima Hrvatski sabor: 
to je zakonodavna vlast. Sve druge oblike vlasti treba nadzirati. Prema tome, suverenitet 
se ne dijeli. U prijedlogu »Zakonskog članka« jasno je rečeno da hrvatski narod »na temelju 
ovog državno-fundamentalnog zakona svoga ovime svečano izjavljuje«: a) da je hrvatski 
narod »ustupio« u nekim »predmetima« zajedničkih vanjskih poslova, obrane, financija i 
trgovine, 1 to »posredstvom« i »jedino kroz« hrvatsku vladu, hrvatskom kralju da u austrij- 
skom ministarstvu zastupa interese hrvatske države; b) hrvatski narod, međutim, to ne čini 
u tom smislu da bi i sebe i svoju državu (Kraljevinu Hrvatsku) »podčinio« austrijskom mi- 


106 Kvaternik 1861: Zak. čl; Spisi saborski 1861, sv. II, 178. 
107 Kvaternik 1861: Zak. čl; Spisi saborski 1861, sv. IT, 178. 
108 Kvaternik 1861: Zak. čl; Spisi saborski 1861, sv. II, 178; Kvaternik 1861: Govor. 

nistarstvu; c) hrvatski narod, prema tome, »slobodnom i suverenom svojom voljom« do- 
djeljuje »tu vlast jedino kralju svome«, dakako samo »ustavnom i legitimnom« hrvatskom 
kralju, kojeg time »opunomoćuje« da određene zajedničke poslove, koje se tiču i hrvatske 
države, može »izvršavati« kako preko hrvatske vlade tako i preko austrijskih ministarstava. 

Riječ je, dakle, o strogo određenim zajedničkim poslovima i o vrlo preciznim ovlastima 
koja se moraju stalno nadzirati. Tako organizirana vlast (zakonodavna i izvršna) u hrvat- 
skoj političkoj zajednici, unutar »sveukupne krune i kraljevine Hrvatske«, hrvatskom na- 
rodu ne dopušta rad i/ili »sudjelovanje« ni u jednom »tuđem« političkom ili zakonodav- 
nom tijelu, ni u jednom, dakle, izvan hrvatske države.'“* Da bi se u svemu tome osigurao, 
da bi nadzor nad centralnim »skupnim« institucijama bio efikasan, Kvaternik predlaže da 
hrvatski narod od austrijske vlade traži posebnu »garanciju« da će biti odgovorna i da će 
poštivati samostalnost, nezavisnost i suverenitet Kraljevine Hrvatske. Hrvatski narod će u 
protivnom prekinuti »svaku moguću vezu« s austrijskom vladom, pogotovo ako Austrija 
ne pruži tu »garanciju« svim narodima u Monarhiji.! i 

Lako je zamijetiti da Kvaternik vrlo jasno traži odgovornu austrijsku centralnu vladu, 
a naročito odgovorna zajednička (»skupna«) ministarstva. Bio je to koncept za osnivanje 
labave konfederalne državne zajednice, iako Kvaternik o tome nije posebno raspravljao. 

Budući da vršenje vlasti, uključuje stalnu opasnost od zloupotrebe (»da ta odgovornost 
ne postane taštom i bezuspješnom«), posebno zloupotrebe od strane austrijske vlade, nuž- 
no je, ističe Kvaternik, da Hrvatski sabor kao jedini nosilac zakonodavne vlasti i nacional- 
nog suvereniteta stalno nadzire nositelje javnih funkcija i cjelokupne izvršne vlasti.!!! 
Zbog tog, nužno je razviti takav mehanizam sazivanja Sabora da je njegova javna djelat- 
nost neupitna, da je njegovo okupljanje i sazivanje trajno i kontinuirano, te da se svake tre- 
će godine moraju raspisati novi izbori za Sabor. ''? 

Ali 1 u tome hrvatska vlada ima posebnu ulogu. Kvaternik, naime, predlaže da Sabor sa- 
ziva »ustavni 1 legitimni« hrvatski kralj. On je »dužan« svake treće godine »državni sabor« 
Kraljevine Hrvatske »točno obdržavati«, tj. mora raspisati izbore za novi Sabor i otvoriti 
njegovo zasjedanje. No ukoliko je hrvatski kralj spriječen tu »svoju kraljevsku dužnost za- 
dovoljiti«, tada hrvatska vlada u ime kralja raspisuje izbore za Sabor i otvara njegovo za- 
sjedanje s istim zakonskim ovlastima. !? 


HRVATSKA NARODNA VOJSKA. Kvaternik smatra da za trajno očuvanje Kraljevi- 
ne Hrvatske hrvatska država treba utemeljiti »narodnu hrvatsku vojsku«. Ta bi hrvatska 
narodna vojska svojom »fizičkom snagom« osigurala »nepovredivost ustava, prava, slo- 
bode i nezavisnosti« hrvatske države: na njoj bi hrvatski narod gradio svoju vojnu moć.“ 
Tom »hrvatskom narodnom vojskom« zapovjedao bi »vrhovni kapetan« i »pod-kapetan« 
Kraljevine Hrvatske. Bila bi i organizirana i ratovala bi pod »narodnim grbom« i »troboj- 
nim barjakom« Trojedne kraljevine Hrvatske. Spomenute najviše vojne časnike (»najviše 
dostojanstvenike«) imenovao bi Sabor, pred kojim oni »polažu zakletvu« na »vjernost kra- 


107 Kvaternik 1861: Zak. čl; Spisi saborski 1861, sv. II, 178; Kvaternik 1861: Govor. 

110 Kvaternik 1861: Zak. čl; Spisi saborski 1861, sv. Il, 178-179; Kvaternik 1861: Govor. 
11 Kvaternik 1861: Zak. či; Spisi saborski 1861, sv. Il, 179; Kvaternik 1861: Govor. 

112 Vidi o tome poglavlje: Hrvatski sabor. 

113 Kvaternik 1861: Zak. čl; Spisi saborski 1861, sv. IL, 179; Kvaternik 1861: Govor. 

114 Kvaternik 1861: Zak. čl; Spisi saborski 1861, sv. II, 180; Kvaternik 1861: Govor. 


128 


PETAR KORUNIĆ - Hrvatska državna ideja E. Kvaternika 1861. godine: program o organizaciji ... 


lju isključivo kroz hrvatski ustav«. Prema tome, »vrhovni kapetan« i »pod-kapetan« hrvat- 
ske narodne vojske odgovorni su »za svoje vojničke čine«, tj. za svoju djelatnost u vojnoj 
organizaciji isključivo Hrvatskom saboru. 

Kvaternik predlaže da se hrvatska narodna vojska ne može »upotriebiti izvan granice 
naše trojedne kraljevine«, osim u slučaju kada »goni« vojnog neprijatelja (»dušmana«) iz 
hrvatske države. Narodna bi se vojska mogla mobilizirati samo u skladu s ustavnim zako- 
nima Kraljevine Hrvatske. U vrijeme mira ona »bdije« nad unutrašnjim »mirom i redom«, 
te »brani sigurnost ustava, slobode, osobe i umutka«. Uz narodnu vojsku valja organizirati 
i »gradsku narodnu stražu«. Sve više časnike u narodnoj vojsci predlagao bi vrhovni ka- 
petan, a potvrđivao bi ih Sabor. Niže časnike imenovao bi sam vrhovni kapetan. Napredo- 
vanja u vojsci provode se prema sposobnostima (»ne gleda se ni rod ni pleme, no jedino 
na sposobnost i žarku ljubav prema domovini«). 

Svi vojni poslovi »podpadaju« pod ministarstvo obrane i rata (»pod bojni odsjek«) unu- 
tar hrvatske vlade. U vrijeme rata sve »troškove uzdržavanja« narodne vojske snosila bi 
»obća austrijska blagajna«. No u vrijeme mira hrvatski kralj bi morao »povući« iz hrvat- 
skih zemalja, tj. iz hrvatske države »carsko-austrijsku vojsku«. U »ratno vrijeme«, i to sa- 
mo ako su u »pogibelji« granice hrvatske države, kralj može »upotrijebiti« hrvatsku narodnu 
vojsku za obranu kako hrvatskoga tako i austrijskoga teritorija. Ali tri tjedna »po zaklju- 
čenom miru« kralj bi morao iz Kraljevine Hrvatske povući svu stranu austrijsku vojsku. 

Kvaternik na kraju predlaže da se struktura i organizacija hrvatske narodne vojske odre- 
di posebnim zakonom koji bi donio Sabor. Vrhovni kapetan, kao vrhovni zapovjednik hr- 
vatske narodne vojske, bio bi putem saborskih odbora stalno u kontaktu s vrhovnim vojnim 
zapovjednikom Kraljevine Ugarske. Čim bi zaprijetila opasnost (»pogibelj«) hrvatskoj i/ili 
ugarskoj državi, odmah bi se poduzeli određeni »koraci« i obrambene mjere »protiv nasi- 
lja«, u skladu s odredbama saveza »obrane i pobratimstva« koji bi sklopile Kraljevina Hr- 
vatska i Kraljevina Ugarska. To je, dakle, ujedno i politički i vojni (»obrambeni«) savez 
tih dviju u svemu ravnopravnih država, hrvatske 1 ugarske države.!!? 


MEĐUNARODNO-PRAVNI 1 POLITIČKI ODNOS KRALJEVINE HRVATSKE PRE- 
MA AUSTRIJI. Najvažniji problem koji se nametnuo hrvatskoj političkoj javnosti 1861. 
godine, a osobito saborskim zastupnicima, jest kako odrediti međunarodno-pravni i poli- 
tički položaj Trojedne kraljevine Hrvatske unutar Habsburške Monarhije. S tim u vezi, 1 u 
vezi s daljnjim razvojem hrvatske države, nametnulo se pitanje kakav državnopravni odnos 
mora zauzeti Kraljevina Hrvatska prema Austriji 1 prema Ugarskoj. O rješenju tih politič- 
kih odnosa ovisila je daljnja sudbina formiranja i organizacije hrvatske političke zajednice 
i hrvatske države. O tome je ovisila sudbina hrvatskoga naroda. Povoljno rješenje otvaralo 
je, dakako, mogućnost postizanja samostalnosti i nezavisnosti Kraljevine Hrvatske, posti- 
zanje teritorijalne cjelokupnosti hrvatske države i daljnji proces njezine modernizacije. 

Prema Kvaternikovu gledištu, međunarodno-pravni i politički odnos hrvatske države 
prema Austriji i/ili Monarhiji uključuje, dakako, i odnos »krune i kraljevine Hrvatske«, tj. 
ujedno i odnos hrvatske političke zajednice prema austrijskome caru. Već smo upoznali 
Kvaternikovo određenje odnosa Hrvatske i hrvatskoga naroda prema austrijskom caru. 
Zbog problema o kojem raspravljamo, ponovimo, ukratko, taj njegov stav. Promatrajući s 

gledišta povijesnog prava hrvatskoga naroda, Kvaternik je zaključio da je austrijski car 
unutar hrvatske političke zajednice, tj. unutar hrvatske kraljevine isključivo hrvatski kralj 
(»car austrijski je zajedno kralj hrvatsko-slavonsko-dalmatinski«). Prema njegovu shvaća- 
nju austrijski car se »u smislu sankcije pragmatičke od god. 1712. nalazi u posjedu« hrvat- 
skih zemalja. On, međutim, jedino »kao hrvatski kralj« može posjedovati hrvatske zemlje 
i ujedno »uzdržati prava svoja na krunu hrvatsku«. Kvaternik, dakle, polazi od hrvatske 
pragmatičke sankcije iz 1712. godine kao »dvostruko vežućeg« međunarodnog ugovora 
između hrvatskoga naroda i austrijskoga cara. A prema tom ugovoru, austrijski car ne mo- 
že »vladati« hrvatskom državom drukčije već »isključivo« kao »ustavni i legitimni« hrvat- 
ski kralj, kao kralj teritorijalno cjelokupne Kraljevine Hrvatske. Kvaternik to iskazuje ovim 
riječima: »Car austrijski ne vlada državom hrvatskom kao takav, no izključivo kao ustavni 
i legitimni kralj sveukupne kraljevine Hrvatske, tj. Dalmacije, Hrvatske i Slavonije.« 1 

Na temelju, dakle, hrvatskoga povijesnog i državnog prava, na osnovu »temeljno-dr- 
žavnih zakona 1 staro-ustavnih prava« Trojedne kraljevine Hrvatske, Kvaternik je nastojao 
dokazati da hrvatski narod posjeduje ove trajne političke i državne vrijednosti: 


a) hrvatsku državu — s pravnog gledišta ona nikada nije izgubila svoju samostalnost i ne- 
zavisnost; hrvatska država ima svoj teritorij, svoju bogatu političku i kulturnu tradiciju i 
svoje povijesne/političke institucije; 

b) Kraljevinu Hrvatsku — hrvatska država je »kraljevina« koju je (kao »naslov i dosto- 
janstvo« i kao političku zajednicu) zadržala tokom čitave svoje povijesti bez obzira na stu- 
panj gubitka samostalnosti; 

C) hrvatsku krunu (»krunu hrvatsku«) — kao simbol kraljevskog dostojanstva i časti koji 
pripada Kraljevini Hrvatskoj, hrvatskoj državi i hrvatskome narodu, a može je nositi samo 
»ustavni 1 legitimni« hrvatski kralj; 

d) nacionalni suverenitet i »suvereno pravo« — koji pripadaju hrvatskome narodu prema 
prirodnom i povijesnom pravu i ne može se otuđiti. 


Kvaternik predlaže da se u pregovorima s austrijskim carem, kao »ustavnim i legiti- 
mnim« hrvatskim kraljem, mora zahtijevati priznavanje svih tih političkih i državnih vri- 
jednosti koje, prema njemu, trajno potvrđuju i hrvatsko povijesno pravo i međunarodno- 
pravna regulativa, tj. međunarodni ugovori. Pri tome se Kraljevina Hrvatska u odnosu 
prema Austriji mora iskazivati u teritorijalnoj cjelokupnosti i u svemu kao nezavisna, sa- 
mostalna 1 suverena hrvatska država. 

Ako je, međutim, Kraljevina Hrvatska, promatrajući pravo, nezavisna i samostalna pre- 
ma Austriji — i s njom je u državnopravnom i političkom pogledu povezana samo preko 
»ustavnog i legitimnog« hrvatskoga kralja u osobi austrijskoga cara, ako je, dakle, pove- 
zana samo preko institucije hrvatske krune i one ličnosti iz Habsburške dinastije koja se 
»zakonito« okruni za hrvatskoga kralja i položi »zakletvu« — onda je hrvatska država isto 
tako nezavisna, samostalna i suverena spram bilo koje druge kraljevine ili države u Mo- 
narhiji. Kvaternik je to posve jasno izrazio: »Isto tako nezavisna i suvereno-samostalna je 
kruna i kraljevina Hrvatska napram ostalih kojim god pravom il naslovom po habsburg- 
sko-lothringskom domu posjedovanih il vladanih država, kraljevina i zemalja, kanoti: 
Ugarske, Češke, Galicije 1 inih, (JM 

Promatrajući, dakle, povijesno i s gledišta međunarodno-pravnih i političkih odnosa, 
Kvaternik predlaže da Hrvatski sabor, kao najviše predstavničko tijelo hrvatskoga naroda 
i kao nosilac njegova nacionalnog suvereniteta, prihvati uvjerenje i donese odluke, tj. da 
donese zakonske osnove prema kojima je Trojedna kraljevina Hrvatska nezavisna, samo- 
stalna i suverena u svim ovim političkim oblicima: 

a) kao država — tj. kao hrvatska država koja ima sva svojstva zakonodavne države i koja 
se organizira kao moderna suvremena država, a svoju državnost temelji na povijesti i du- 
gotrajnoj tradiciji; 

b) kao kraljevina — tj. kao Trojedna kraljevina (Hrvatska, Dalmacija i Slavonija) koja 
ima svoju tradiciju od srednjeg vijeka dalje; 

C) kao politička zajednica — tj. kao »kruna i kraljevina Hrvatska« koja pretpostavlja te- 
ritorijalnu cjelokupnost svih hrvatskih historijskih zemalja i organiziranu samostalnu i ne- 
zavisnu zakonodavnu i izvršnu vlast (Hrvatski sabor i hrvatsku vladu). 


Tako shvaćena, hrvatska država — kao Kraljevina Hrvatska ali ikao homogena/cjelovita 
politička zajednica — mora biti samostalna, nezavisna i suverena: 

a) prema austrijskom caru — jer on hrvatskom državom može vladati samo kao »ustavni 
i legitimni kralj sveukupne kraljevine Hrvatske« i mora »izdati krunitbenu diplomu« kao 
međunarodno-pravni ugovor i kao obavezu; 

b) prema Austriji — jer hrvatsku državu s Austrijom ne veže nikakav međunarodni ugo- 
vor, već samo ugovor koji je hrvatski narod sklopio s Habsburškom dinastijom; 

c) prema bilo kojoj drugoj kraljevini, državi ili političkoj zajednici u Monarhiji. 

Međutim, promatrajući s gledišta ratnoga tj. revolucionarnog prava, i time s gledišta 
novog međunarodnoga prava, ističe Kvaternik, i to se je stanje posve promijenilo, a na to 
su utjecali ovi događaji: 1848. godine prekinuti su svi ugovori, svi politički savezi i svi po- 
litički odnosi između hrvatske krune, tj. između Kraljevine Hrvatske i svake druge krune, 
kraljevine ili države u Monarhiji, ali i između Hrvatske 1 austrijskoga carstva u cjelini." . 

Bio je to prijedlog od dalekosežnog značenja za formiranje i razvoj hrvatske države. Ta 
bi odluka Hrvatskog sabora, da je prihvaćena Kvaternikova osnova i da se ostvarila, imala 
vrlo značajne državnopravne i političke posljedice. Prije svega nastale bi velike promjene 
unutar Monarhije (nastalo bi posve novo političko, državno i društveno uređenje) i unutar 
Kraljevine Hrvatske kao u svemu samostalne i suverene nacionalne države. 

U prijedlogu »Zakonskog članka« Kvaternik poziva Hrvatski sabor da kao zakonodav- 
no tijelo, na temelju tzv. ratnog/revolucionarnog prava, u ime hrvatskoga naroda proglasi 
potpunu nezavisnost i samostalnost hrvatske države. Tek nakon što se taj novi državno- 
pravni položaj hrvatske države prihvati i prizna može se govoriti o novim političkim save- 
zima. Pretpostavljajući da će i austrijski car i Mađari, nakon odlučnog stava Hrvata, možda 
ipak prihvatiti novi međunarodno-pravni položaj Hrvatske, Kvaternik je predložio da Hr- 
vatski sabor izjavi (da se javno »očituje«) da se hrvatski narod »slobodnom svojom vo- 
ljom« odlučio pregovarati o organizaciji novih političkih odnosa i novih državnih sustava 
u Monarhiji, ali na temelju sasvim drugih načela, na načelu nacionalnog suvereniteta i rav- 
nopravnosti svih naroda. U tom smislu predložio je sljedeće postupke. 

Prvo, Hrvatski sabor kao nosilac zakonodavne vlasti u Hrvatskoj tim se »Zakonskim 
člankom« očituje »javno, jasno i svečano« da je »odlučio slobodnom voljom svojom« upu- 


118 
Kvaternik 1861: Zak. čl; Spisi saborski 1861, sv. II, 171-172. 


131 


RADOVI - Zavod za hrvatsku povijest, vol. 30, 1997. Str. 91-154 


stiti se »u dogovaranje« s kraljem Franjom Josipom Prvim »koji je zajedno car austrijski i 
kralj ugarski«. Cilj pregovora između hrvatskoga naroda i Habsburške dinastije mora biti 
rješenje državnopravnog i političkog odnosa Trojedne kraljevine Hrvatske »spram carstva 
austrijskog te krune 1 kraljevine Ugarske«.! 2 

Drugo, u svim tim postupcima Hrvatski sabor kao parlament, koji organizira predstav- 
ničku vladavinu, potpuno samostalno donosi odluku (»svojom slobodnom voljom«) o pre- 
govorima sa Habsburškom dinastijom, austrijskim carstvom i Kraljevinom Ugarskom. 

Treće, osnovni cilj tih pregovora jest interes i korist svih strana u »dogovaranjima«. Cilj 
je uskladiti »korist i probitak« hrvatske političke zajednice s interesima dinastije i drugih 
»kraljevina i zemalja« u Monarhiji: »(...) za da se tim putem koristi i probitci krune i sve- 
ukupne kraljevine Hrvatske s koristima i probitcima vladajućeg našeg doma i ostalih nje- 
govih kraljevina i zemalja spojiti uzmogne; (..)«'* 

Četvrto, cilj tih pregovora jest, kako vidimo, postići »dogovor« o interesnom političkom 
savezu. U tom je pogledu Kvaternik posve jasan 1 kaže: »narodi se samo koristi radi dru- 
že«."“! Zato taj novi politički savez između hrvatskoga naroda i bilo kojeg drugog naroda 
može biti samo interesni i ugovorni savez koji bi se osnovao na novom međunarodnom 
ugovoru. A tada je, dakako, riječ o konfederalnom udruživanju Kraljevine Hrvatske, kao 
samostalne i nezavisne države, s nekom drugom kraljevinom ili državom. 

Peto, taj konfederalni savez (ugovorni, interesni, vremenski ograničen) ne smije biti »na 
uštrb« slobodnog razvoja Kraljevine Hrvatske 1 zato hrvatskom narodu mora ostati mo- 
gućnost da može »odstupiti« od tog saveza kada ocijeni da je to u interesu »naroda države 
Hrvatske«.'“ 

Prema tome, hrvatski narod može pregovarati sa vladarom, i može ga priznati za »ustav- 
nog i legitimnog kralja sveukupne kraljevine Hrvatske«, ali on kao hrvatski kralj mora is- 
puniti ove uvjete: a) on mora omogućiti ujedinjenje hrvatskih pokrajina u teritorijalno cje- 
lokupnu Kraljevinu Hrvatsku; b) mora priznati samostalnost i nezavisnost hrvatske države; 
c) mora poštivati zakon 1 zakonitost, tj. pravni i parlamentarni sustav; d) s tim u vezi nužno 
je da vladar prizna Hrvatskom saboru svu »pravomoćnu vlast«, tj. da Sabor prizna kao je- 
dino zakonodavno tijelo u hrvatskoj državi; e) vladar, dakle, mora poštivati nacionalni su- 
verenitet hrvatskog naroda; f) vladar se mora okruniti hrvatskom krunom za hrvatskoga 
kralja i mora položiti »krunitbenu zakletvu« kojom se obavezuje da će ispuniti sve nave- 
dene uvjete; g) vladar, dakle, mora priznati nezavisnost i samostalnost Kraljevine Hrvatske 
»od svake druge krune ili kraljevine«, au svakom novom međunarodnom ugovoru koji će 
sklopiti s hrvatskim narodom mora jamčiti »suverenstvo krune i kraljevine Hrvatske«, mo- 
ra, dakle, poštivati suverenitet hrvatske države i njezina povijesna prava. 

Kvaternik se, kako vidimo, zalaže da hrvatski narod pregovara s vladarom, ali od njega 
mora tražiti vrlo jasne obaveze. Vladar se prije svega mora okruniti za hrvatskoga kralja. 
To je najvažniji diplomatski i politički čin. Tim činom on zapravo priznaje nezavisnost hr- 
vatske krune; priznaje nadalje »nezavisnost države naše od Austrije i od svake druge krune, 
kraljevine ili zemlje« unutar Monarhije. Tim činom vladar bi se »svečano zakleo« i potpi- 
sao novi međunarodni ugovor s hrvatskim narodom u kojem se obavezuje da će čuvati hr- 


119 Kvaternik 1861: Zak. čl; Spisi saborski 1861, sv. II, 169; Kvaternik 1861: Govor. 

120 Kvaternik 1861: Zak. čl; Spisi saborski 1861, sv. IL, 169-170. 

121 Kvaternik 1861: Zak. ČI; Spisi saborski 1861, sv. II, 177; Kvaternik 1861: Govor. 

122 Kvaternik 1861: Zak. čl; Spisi saborski 1861, sv. II, 169-170; Kvaternik 1861: Govor. 

vatska povijesna i državna prava, da će priznati i čuvati samostalnost, nezavisnost i suve- 
renitet hrvatske države i Kraljevine Hrvatske. 

Sve zahtjeve caru Kvaternik je vrlo jasno izložio u posebnom paragrafu prijedloga »Za- 
konskog članka«: »Prigodom svečane krunitbe imade se svaki novookrunjeni kralj naš za- 
kleti: da će svečano čuvati, braniti, obdržavati i obdržavati činiti ne samo sva prenavedena 
temeljno-državna prava 1 zakone kao i sve ostale staroustavne dobre pravice naše; no ta- 
kođer i imenito nazočni temeljno-državni zakon i međunarodni ugovor da se među ostalimi 
u istoj zakletvi podrazumievati ima. Vrhu tako položene zakletve da se izdade i dotična 
krunitbena diploma.«'? | 

No »ustavni 1 legitimni« hrvatski kralj, kao vladar teritorijalno cjelokupne Kraljevine 
Hrvatske, u osobi austrijskoga cara, mora vladati u Austriji. Jer, ukoliko bi se Monarhija 
raspala i ako bi u tom slučaju Habsburška dinastija izgubila carski posjed u Austriji, tada 
bi, prema mišljenju, Kvaternika, promatrajući pravno, Habsburgovci izgubili i kraljevski 
mandat u Hrvatskoj. U tom slučaju hrvatski narod bi ipak mogao prihvatiti njihova nasljed- 
nika na hrvatsko prijestolje, ali bi on morao osnovati »kraljevsku stolicu« u Hrvatskoj. !7* 

Svaki, međutim, novi nasljednik na hrvatskom prijestolju, porijeklom iz Habsburške di- 
nastije, nakon što postane austrijski car, mora se u roku od 6 tjedana okruniti i za hrvat- 
skoga kralja. Ukoliko to ne učini, ukoliko ne bi »zadovoljio« uvjete izložene u ovom pri- 
jedlogu »Zakonskog članka«, Hrvatski sabor 1 hrvatski narod će smatrati da se austrijski 
car »dobrovoljno odrekao« prava na hrvatsku krunu. Kvaternik predlaže da i tadašnji au- 
strijski car Franjo Josip Prvi toj »dužnosti« svakako mora udovoljiti u roku od 6 tjedana 
nakon što »potvrdi« »Zakonski članak«.'? 

Ukoliko austrijski carevi ne bi udovoljili zakonskoj »dužnosti«, tj. ako ne bi ispunili tu 
odluku Hrvatskog sabora kao zakonodavnog tijela, tada se hrvatski narod »vraća u prvo- 
bitna svoja naravna prava« koja mu pripadaju na temelju prirodnog prava čovječanstva: a 
to je prirodno pravo svakog naroda na samoopredjeljenje, pravo na izgradnju i organizaciju 
vlastite slobodne, nezavisne i suverene države.!?* Unutar, pak, Kraljevine Hrvatske, u ko- 
joj bi se organizirala moderna zakonodavna nacionalna država, zakonodavac je Hrvatski 
sabor. A rečeno je već da je Sabor, kao predstavničko tijelo hrvatskoga naroda, ujedno no- 
silac nacionalnog suvereniteta. Kako iz svega možemo zaključiti Kvaternik predlaže da 
Hrvatski sabor prihvati sljedeće zakonske odluke od kojih se ne smije odustati. 

U odnosu prema centru (prema austrijskom caru i zajedničkom vladaru) i centralnim 
austrijskim institucijama (prema zajedničkim ministarstvima koja se moraju nadzirati) hr- 
vatska država je slobodna, nezavisna, samostalna i suverena. Kraljevina Hrvatska je, dakle, 
samostalna i nezavisna prema austrijskom carstvu, prema Austriji, prema Ugarskoj i prema . 
bilo kojoj drugoj državi, kraljevini i političkoj zajednici u Monarhiji. Stoga se, prema Kva- 
terniku, Kraljevina Hrvatska mora organizirati (»ustrojiti«) kao zakonodavna država u ko- 
joj konačna zakonodavna vlast pripada isključivo Saboru. Hrvatski sabor je ujedno, kao 
predstavničko tijelo hrvatskoga naroda, nosilac nacionalnog suvereniteta koji je iznad vla- 
dareva suvereniteta. Hrvatska država bila bi, kako smo mogli vidjeti, povezana s austrij- 
skim carstvom samo preko Habsburške dinastije (preko »ustavnog i legitimnog« hrvatskoga 


123 Kvaternik 1861: Zak. čl; Spisi saborski 1861, sv. II, 172. 
124 Kvaternik 1861: Zak. čl; Spisi saborski 1861, sv. II, 171; Kvaternik 1861: Govor. 
125 Kvaternik 1861: Zak. čl; Spisi saborski 1861, sv. II, 172; Kvaternik 1861: Govor. 
126 Kvaternik 1861: Zak. čl; Spisi saborski 1861, sv. IL, 172 

kralja) i preko zajedničkih ministarstava koje, kada je riječ o hrvatskim interesima, nadzire 
hrvatska vlast. No austrijski se car mora okruniti hrvatskom krunom i položiti »krunitbenu 
zakletvu« u kojoj se obavezuje da će poštivati povijesna prava hrvatskoga naroda. Obaveza 
»legitimnog vladara«, tj. »ustavnog i legitimnog« hrvatskoga kralja »sveukupne kraljevine 
Hrvatske« jest da »svojom sankcijom« omogući organizaciju hrvatske države kakvu smo 
u našoj analizi upoznali: »Legitimni vladaoc trojedne kraljevine pozvat će se da prev. svo- 
jom sankcijom slijedeće ustrojstvo hrvatske države blagoizvoli, kojim se odnošaji iste dr- 
žave oživotvoruju spram Austrije i Ungarije.«!? ? 

Ukoliko, međutim, vladar ne prihvati sve te odluke Hrvatskog sabora, tada se hrvatski 
narod »vraća« u svoje prirodno stanje i na temelju prirodnog prava na samoopredjeljenje 
on sam odlučuje o svojoj sudbini. Kvaternik je taj prijedlog još više naglasio u opsežnom 
saborskom govoru. Naglasio je to u formi jasnih uvjeta koje bi vladaru uputilo zakonodav- 
no tijelo jedne nacionalne/zakonodavne države u kojoj konačnu odluku donosi zakonodav- 
na vlast, u tom slučaju Hrvatski sabor. Upoznajmo taj zakonski prijedlog. 

U zaključnom dijelu prijedloga »Zakonskog članka« Kvaternik predviđa dvije moguć- 
nosti kao negativni odgovor vladara: (a) ili se vladar može »ustručavati« ili »zatezati« da 
sankcionira taj saborski »Zakonski članak« ili (b) on može »uzkratiti« da ga sankcionira. 

Ukoliko se to dogodi, i u prvom i u drugom slučaju, Kvaternik predlaže da se Hrvatski 
sabor postavi ultimativno: Sabor mora postaviti taj nacionalni zahtjev popraćen prijetnjom 
za slučaj njegova neispunjenja. U tom primjeru Sabor donosi zahtjev, iskazan u tom »Za- 
konskom članku« u obliku nacionalno-političkog i socijalnog programa, koji hrvatska dr- 
žava (kao zakonodavna država) službeno upućuje vladaru kao »ustavnom i legitimnom 
kralju sveukupne kraljevine Hrvatske« da ispuni svoje dužnosti te da prihvati i potvrdi sve 
saborske odluke. Promatrano s pravnog gledišta koje je zastupao Kvaternik, kralj bi morao 
sankcionirati »zakonske zaključke« jedne nacionalne i zakonodavne države, tj. hrvatske 
države. Morao bi to učiniti jer je Hrvatska zakonodavna država i jer, konačnu odluku o to- 
me donosi njezina zakonodavna vlast a to je Hrvatski sabor. 

Tada hrvatski narod, obavještavajući o tome cjelokupnu evropsku javnost i kralja (pred 
»licem kralja 1 ciele Europe«), djeluje i postupa u skladu s pravima koja mu pripadaju po 
načelu legitimiteta, historije i naravnih prava. A to je, prije svega, pravo na samoopredje- 
ljenje, pravo da hrvatski narod sam organizira Kraljevinu Hrvatsku kao slobodnu, nezavi- 
snu, samostalnu, suverenu, nacionalnu i zakonodavnu državu.'“* O svemu tome Kvaternik 
je opsežnije izlagao u svom saborskom govoru. U njemu je još više pojasnio odnos hrvat- 
ske države prema Austriji. No stajališta koja je izložio u tom saborskom govoru ne može- 
mo razumjeti bez temeljitog upoznavanja njegova prijedloga »Zakonskog članka«.!“? 


MEĐUNARODNO-PRAVNI I POLITIČKI ODNOS KRALJEVINE HRVATSKE 
PREMA KRALJEVINI UGARSKOJ. U svom »Zakonskom članku«, koji bi i u tom slučaju 
»postao temeljno-državnim zakonom«, Kvaternik predlaže da Hrvatski sabor odredi slje- 
deće oblike državnopravnih i političkih odnosa između hrvatske i ugarske države. 


127 Kvaternik 1861: Zak. čl; Spisi saborski 1861, sv. II, 173; Kvaternik 1861: Govor. 
125 Kvaternik 1861: Zak. čl; Spisi saborski 1861, sv. II, 181. 

Prvo, Kraljevina Hrvatska — kao država, kao politička zajednica 1 kao kruna i/ili kralje- 
vina — »proglašava« se slobodnom, nezavisnom i suverenom spram »krune i države Ugar- 
ske«, spram Kraljevine Ugarske. Tu odluku Sabor temelji na: hrvatskoj državnopravnoj 
tradiciji prema kojoj je »kruna i kraljevina Hrvatska« nezavisna, samostalna i suverena 
prema svim državama, kraljevinama i političkim zajednicama unutar Habsburške Monar- 
hije, pa tako 1 prema Kraljevini Ugarskoj, i kao kraljevini i kao državi. >“ Temelji se i na 
prirodnom pravu, na načelu nacionalnog suvereniteta i legitimiteta, na pravu naroda na sa- 
moopredjeljenje, na njegovom pravu da se sam organizira unutar nacionalne države i unu- 
tar vlastite homogene političke zajednice te na načelu ratnog/revolucionarnog prava prema 
kojem su 1848. godine prekinuti svi politički i državnopravni odnosi između Kraljevine 
Hrvatske 1 Kraljevine Ugarske. !?! 

Drugo, Ugarski sabor kao predstavničko i zakonodavno tijelo »ugarskog naroda«, dakle 
kao ugarski parlament, mora pred ugarskom i evropskom javnošću (»pred licem ciele 
Ugarske da i Europe«) donijeti zakonsku odluku kojom »bezuvjetno« priznaje »ugovorno 
i povijesno pravo krune i kraljevine Hrvatske na temelju međunarodnog ovog ugovora«. 

Treće, Kraljevina Hrvatska prema tome može pregovarati s Kraljevinom Ugarskom o 
političkom savezu ali uz uvjet da Ugarski sabor prizna sve odluke Hrvatskog sabora koje 
je donio u tom »Zakonskom članku«. A to su ovi najvažniji zahtjevi: da prizna teritorijalnu 
cjelokupnost Kraljevine Hrvatske, da prizna samostalnost i nezavisnost hrvatske države 
kao i odluku o prekidu svih političkih i državnopravnih odnosa između Kraljevine Hrvat- 
ske 1 Kraljevine Ugarske iz 1848. godine. 

Četvrto, tek nakon ispunjenja tih uvjeta, tek nakon što Ugarski sabor donese zakonske 
odluke kojima »bezuvjetno« prihvaća hrvatske zahtjeve, hrvatski narod bi mogao svojom 
»slobodnom voljom« putem Hrvatskog sabora izjaviti da je »odlučio stupiti u politički sa- 
Vez« i to savez »obrane i pobratimstva« s »narodom ugarske krune i države«. Cilj tog in- 
teresnog političkog saveza jest zajednička obrana »slobode 1 ustava«. 

Peto, ta će se »odluka 1 želja« Hrvatskog sabora, koju donosi u ime hrvatskoga naroda, 
podnijeti Ugarskom saboru »da istu ili primi ili odbije«. Ako, međutim, Ugarski sabor »na 
ovu ponudu« ništa ne odluči ili je odbije, tada se prekidaju pregovori o političkom intere- 
snom i ugovornom savezu s Ugarskom. Ukoliko Ugarski sabor odgovori pozitivno, tada 
se pregovori nastavljaju. A »način kako da se najuspješnije taj politički savez tih dvih dr- 
žavah ustanovi« određen je u tom Kvaternikovu prijedlogu »Zakonskog članka«. Ako 
Ugarski sabor prihvati navedene uvjete, tada bi Kraljevina Hrvatska mogla stupiti u poli- 
tički savez s Kraljevinom Ugarskom. Bio bi to, dakako, ugovorni 1 interesni politički savez, 
»savez obrane i pobratimstva« između hrvatske i ugarske države. Zajedno bi se borili pro- 
tiv »pogibelji« koja bi iz Austrije mogla »zaprijetiti« razvoju samostalnosti, slobode 1 
ustavnosti ili hrvatskoj i/ili ugarskoj državi. 

Ukoliko Hrvati i Mađari »ugovore« politički savez, morali bi formirati institucije koje 
bi nadzirale zajedničke centralne ustanove u Beču. U tom pogledu Kvaternik predlaže 
sljedeće. Ukoliko zajednička bečka vlada »ma u najmanjem predmetu bilo, ma iz najdalje 
ruke pokušavala štogod« učiniti »protiv ustavnoj i državnopravnoj slobodi budi kraljevine 
Ugarske, budi kraljevine Hrvatske, posredno ili neposredno okrnjiti« njihovu slobodu i 


13% Kvaternik 1861: Zak. čl; Spisi saborski 1861, sv. IL, 173i 171. 
131 Kvaternik 1861: Zak. čl; Spisi saborski 1861, sv. II, 171-172; Kvaternik 1861: Govor. 
132 Kvaternik 1861: Zak. čl; Spisi saborski 1861, sv. II, 173. 

ustavnost, tada hrvatski »ministar-posrednik« u Beču mora hitno to javiti i hrvatskom i 
ugarskom Saboru. U tom slučaju hrvatska i ugarska država odmah poduzimaju konkretne 
korake: »u svrhu obrane pravah imadu se neodvlačno zajedničke mjere i koraci budi poli- 
tično-diplomatični, budi narodne snage poduzeti, za da se pogibelj u korjenu uguši.« 7 

U cilju »zajedničkog djelovanja« hrvatske 1 ugarske države u »praksi«, u cilju zajednič- 
ke obrane njihove slobode i nezavisnosti, Kvaternik predlaže da i ugarski i hrvatski Sabor 
imenuju »svaki po jedan odbor ad hoc«. Ti bi saborski odbori naizmjenično zasjedali u Za- 
grebu i u Pešti. »Vijećali« bi o »mjerama i koracima« koje treba poduzeti u slučaju opa- 
snosti koja bi mogla uslijediti od pogrešne politike centralnih austrijskih institucija. Zada- 
tak saborskih odbora ad hoc jest dakle da nadziru centralne bečke ustanove. Ti bi odbori 
bili odgovorni svojim saborima, ugarskome odnosno hrvatskom. 7“ 

Odbori se sastaju »prigodom« zasjedanja hrvatskoga i ugarskoga sabora. No »njihovo 
je djelovanje neodvisno« od saborskih zasjedanja, oni su trajni i stalno bi se sastajali: me- 
đusobno bi vijećali ne samo o obrani od centralizacije, i uopće o bečkim centralnim insti- 
tucijama, ne samo o načinu nadzora nad bečkom centralnom vladom, nego i o daljnjem 
učvršćenju saveza između hrvatske i ugarske države. Oni bi time razvijali i učvršćivali »sa- 
vez obrane i pobratimstva« i proširivali ga na području trgovine i zajedničkih komunika- 
cija. "> Djelovali bi stalno, dakle i za vrijeme dok sabori ne zasjedaju (»permanentno od 
sabora do sabora«). Odbori bi bili odgovorni »vrhovnim vlastima« u Ugarskoj i Hrvatskoj 
(saboru i vladi). Bili bi dužni da svoje »vrhovne vlasti« izvještavaju o svojim zapažanjima 
i osvojim djelovanjima. a Predsjednici obiju saborskih odbora bili bi stalno u vezi i budno 
bi pazili da se ne pojave opasnosti koje bi bile uperene protiv njihovih država. 

Ako ugarska država pristane na sve hrvatske uvjete i prihvati taj interesni i ugovorni 
»savez obrane i pobratimstva«, tada Ugarska mora »uzakoniti analogne tom zakonu svoje 
odredbe«. Mora na Ugarskom saboru donijeti analogne zakone o političkom interesnom 
savezu s hrvatskom državom. 

Kvaternik smatra da je nužno osigurati da se 1 taj politički savez ne »izvrgne« u nešto 
drugo, u takve odnose u kojima bi došla u opasnost sloboda i nezavisnost hrvatske države. 
Zato je predložio da Sabor i vlada moraju neprekidno »bdjeti« da taj politički savez ostane 
samo »savez obrane« 1 ništa više. O tome predlaže i usvajanje posebne odluke.!?" 

Kvaternik predviđa 1 mogućnost da Kraljevina Ugarska u pregovorima sa vladom »po- 
stigne« svoje »u strogom smislu riječi« samostalno ministarstvo vanjskih poslova, rata i 
obrane, financija i trgovine, što znači potpuno nacionalni. U tom slučaju sve bi se promi- 
jenilo: onda će »ista prava državna« u odnosu prema Austriji zahtijevati i hrvatski narod. 
Tada bi i hrvatski narod tražio potpuni suverenitet i potpunu državnu samostalnost i neza- 
visnost. A u odnosu prema Ugarskoj »ustanovio« bi se posebni »zakon«, tj. posebni ugovor 
o »savezu obrane 1 pobratimstva« između hrvatske i ugarske države. 

Lako je, na kraju, zamijetiti da je to bio dalekosežni program. U njemu je Kvaternik tra- 
žio promjene na svim područjima javnoga života u Monarhiji. Najavio je organizaciju po- 


133 Kvaternik 1861: Zak. čl; Spisi saborski 1861, sv. IL, 177. 

sve novog političkog, državnog i društvenog sustava; novog pravnog i parlamentarnog si- 
stema. Predvidio je organizaciju posve nove nacionalne države koja bi bila nosilac naci- 
onalnog suvereniteta; organizaciju, dakle, zakonodavne nacionalne države u kojoj bi za- 
kone stvarala zakonodavna institucija, dok bi sve izvršne vlasti, a osobito centralne 
austrijske, bile strogo nadzirane. Bili su to vrlo dalekosežni zahtjevi. Suvremenicima je za- 
cijelo bilo teško povjerovati u mogućnost realizacije tog projekta. Kvaternik je o svemu 
tome, a osobito o tom interesnom političkom »savezu obrane i pobratimstva«, o savezu 
ugovornog konfederalnog tipa, opširnije izložio u saborskom govoru. 


OBRANA SAMOSTALNOSTI I NEZAVISNOSTI HRVATSKE DRŽAVE. Dana 18. 
lipnja 1861. godine, na 22. saborskoj sjednici, Kvaternik je održao veliki BOVOT.!?? U nje- 
mu je saborske zastupnike nastojao zainteresirati za prijedlog »Zakonskog članka«. Bio je 
uvjeren da se oko tog prijedloga, odnosno oko tog nacionalno-političkog i socijalnog pro- 
grama, moraju okupiti ne samo saborski zastupnici nego i sve političke grupe, sve stranke 
i sve institucije u Hrvatskoj, tj. cjelokupni hrvatski narod. Bio je to stoga u pravom smislu 
hrvatski nacionalni program. Na drugoj strani, Kvaternik je govorom i javnim nastupima 
(objavljivanjem brošura, istupanjem u Saboru, saborskim govorom, objavljivanjem tog 
govora, pisanjem u tisku, dopisivanjem s istaknutim ličnostima u Monarhiji i izvan njezi- 
nih granica) nastojao skrenuti pozornost i austrijskoj i mađarskoj političkoj javnosti na po- 
javu novog hrvatskog nacionalno-političkog i socijalnog programa oko kojeg bi se trebale 
okupiti sve društvene 1 političke snage u Hrvatskoj. 

Kvaternik se ipak nadao da će pridobiti saborske poslanike. Uvjeravao ih je razložnošću 
jakih povijesnih i političkih argumenata da prihvate njegov prijedlog »Zakonskog članka« 
i da ga Sabor proglasi »temeljno-državnim zakonom« i osnovom za novi međunarodni 
ugovor. U govoru je pojasnio neke stavove iz prijedloga, neke je dijelove dopunio i proši- 
rio. Njegova osnova »Zakonskog članka« i njegov saborski govor stoga čine jedinstvenu 
cjelinu. Moramo, međutim, kako smo i mi to uradili, najprije analizirati njegovu osnovu 
»Zakonskog članka«, a tek zatim upoznati sadržaj njegova saborskog govora.!“" 

Kvaternik je, kako smo upoznali, predložio program, različit“! od programa Narodne 
stranke i Unionističke stranke.!“ Njegov je nacionalni program najavljivao mobilizaciju 
nacionalnog pokreta širokih razmjera, mobilizaciju Hrvatskog sabora i cjelokupnog hrvat- 
skoga naroda na tri razine: prvo, najavio je organizaciju Kraljevine Hrvatske kao moderne 
zakonodavne nacionalne države, nezavisne i samostalne od bilo koje druge političke za- 
jednice i/ili države; drugo, predložio je »slobodno uređenje« političkih i državnopravnih 
odnosa Kraljevine Hrvatske (tj. »krune i države hrvatske«) prema Austriji; treće, predložio 
je ugovaranje obrambenog političkoga i interesnog saveza između Kraljevine Hrvatske i 
Kraljevine U garske.. ik 


139 Usp. o tome, Kuntić 1961: Disertacija; Gross 1973, 73-99. 

140 U historiografiji je bilo i drugačijih pokušaja. Usp. o tome, Kuntić 1861: Disertacija. 
141 O svemu tome spremamo opsežnu raspravu. 

142 Spisi saborski 1861, sv. II, 155. 


143. Prema Kvaternikovu shvaćanju, u tom bi smjeru hrvatski narod morao uložiti najveći napor i mobili- 
zirati sve svoje društvene, političke i ekonomske snage, jer o uspjehu te akcije ovisi njegova buduć- 
nost i budućnost hrvatske države. Oko tog nacionalnog programa morao bi se okupiti cjelokupni hr- 
vatski narod. 

Ključno je, međutim, pitanje: a) da li je njegov program za tadašnje prilike bio realan, 
da li se mogao ostvariti, da li je hrvatski narod posjedovao dovoljno političke, društvene i 
ekonomske moći da ga prihvati kao jedinu osnovu 1 da ga ostvari; b) da li su se, stoga, oko 
njegove osnove »Zakonskog članka« mogle okupiti sve interesne društvene grupe, da li je 
taj program zadovoljavao interese svih grupa; c) da li se, na kraju, njegov nacionalno-po- 
litički i socijalni program bitno razlikovao od prijedloga koji su zastupale Narodna stranka 
iili Unionistička stranka? O svemu tome više raspravljamo na drugom mjestu. Ovdje sto- 
ga o tome donosimo samo glavne rezultate istraživanja. 

Cjelokupna djelatnost Hrvatskog sabora 1861. godine, gledajući rad ove najviše poli- 
tičke i zakonodavne nacionalne institucije u cjelini, iskazana je unutar jasnih opredjeljenja, 
prijedloga, zakonskih osnova i postignuća putem šire društvene i političke akcije što je sve 
zajedno utjecalo na ove povijesne procese dugoga trajanja: 


a) Stvaranje osnovnih uvjeta za razvoj građanskog društva — postojalo je jasno opredje- 
ljenje za slobodu, jednakost i ravnopravnost svih osoba/ljudi i svih naroda; opredjeljenje 
za pravni i parlamentarni sustav; za kapitalističku privredu i slobodno tržište; sve je to iska- 
zano u stvaranju programa i zakonskih osnova za formiranje moderne/suvremene političke 
zajednice i moderne nacionalne zakonodavne države; u stvaranju osnova za formiranje su- 
vremene demokratske vlasti i osnova za organizaciju zakonodavne i izvršne vlasti; u opre- 
djeljenju za demokratski poredak, građanske slobode itd. 

b) Stvaranje osnovnih uvjeta za formiranje i razvoj homogene političke zajednice: ujedi- 
njene Hrvatske (Trojedne kraljevine Hrvatske, Dalmacije i Slavonije) — izložen je jasan na- 
cionalni program, brojne zakonske osnove; iskazana je društvena mobilizacija'“* kojoj je 
osnovni cilj bio ujedinjenje svih hrvatskih historijskih pokrajina u jednu cjelovitu/homo- 
genu političku zajednicu; stvoren je nacionalni program i potaknuta mobilizacija za ujedi- 
njenje svih segmenata hrvatskoga naroda u jedan cjeloviti politički narod; stvoren je pro- 
gram i akcija za organizaciju zakonodavne i izvršne vlasti (Hrvatskog sabora i hrvatske 
vlade); formirane su temeljne političke i kulturne nacionalne institucije; itd.!$ 

C) Stvaranje osnovnih uvjeta za formiranje nezavisne i suverene hrvatske nacionalne dr- 
žave — dokaz za to je jasno iskazani nacionalni program, brojne zakonske osnove; šira druš- 
tvena mobilizacija kojoj je cilj bio postizanje i organizacija ujedinjene Trojedne kraljevine 
Hrvatske kao samostalne, nezavisne i suverene hrvatske države, kao nacionalne države hr- 
vatskoga naroda, koja bi se ostvarila unutar interesne i ugovorne, dakle, (kon)federalne 
Habsburške Monarhije. 


144 Društvena mobilizacija, kao vanjski organizacijski oblik nacionalnog pokreta, tada je iskazivana pu- 
tem Sabora (kao predstavničkog tijela i parlamenta koji je, gledajući pravno, donosio zakonske osnove 
u ime cjelokupnog hrvatskoga naroda), zatim preko političkih i kulturnih institucija, političkih društa- 
Va i stranaka, interesnih društvenih grupa, novina i časopisa, brošura, knjiga, letaka, usmenim putem, 
putem agitacija, izbora itd. Riječ je o formiranju i razvoju javnog mnijenja. O tome ne postoje teme- 
ljitija istraživanja. 
145 Ognovne nacionalne političke institucije su: Hrvatski sabor, hrvatska vlada, bansko vijeće, ministar- 
stva, političke stranke, suvremena uprava (na svim razinama: od općina, gradova, kotareva, preko 
županija do cjelokupne zajednice), politička društva i političke novine. Osnovne nacionalne kulturne 
institucije, čiji je organizacijski zakonski temelj položio Sabor 1861. godine su: moderno školstvo, 
Sveučilište, Akademija znanosti i umjetnosti, Narodno kazalište, te kulturna društva, Matica hrvatska, 
koje su posebno utjecale na pojavu i razvoj brojnih časopisa, knjiga, brošura, na širenje pismenosti, 
razvoj književnosti i nauke, razvoj urbanih sredina itd. 

d) Stvaranje osnova za modernizacijske procese — dokaz je za to njihovo jasno i trajno 
opredjeljenje za modernizacijske procese što su iskazivali putem reforme i modernizacije 
uprave, sudstva, školstva, gospodarstva, općina, kotareva, županija i urbanih sredina; pu- 
tem formiranja i modernizacije temeljnih nacionalnih kulturnih i političkih institucija itd. 

€) Stvaranje osnovnih uvjeta za formiranje moderne hrvatske nacije — tijekom spomenu- 
tih akcija i cjelokupne društvene mobilizacije stvarana je podloga za integraciju hrvatske 
nacije, a na to su prije svega utjecali: formiranje i širenje hrvatskog nacionalno-političkog 
i socijalnog programa, stvaranje zakonskih osnova za formiranje i organizaciju hrvatske 
političke zajednice 1 nezavisne/samostalne hrvatske države, osnivanje i organizacija naci- 
onalnih kulturnih i političkih institucija, osnivanje modernih političkih stranaka, pokreta- 
nje političkih novina, razvoj školstva, moderni izborni sustav, razvoj demokratskog naci- 
onalizma itd. 


Svi su ti zahtjevi i programi iskazani u brojnim saborskim dokumentima, u zakonskim 
osnovama, saborskim odlukama, programatskim tekstovima, u brojnim novinama, časopi- 
sima, lecima, brošurama i knjigama. Oko tog osnovnog nacionalnog programa okupila se 
je većina javnih djelatnika, gotovo sve društvene grupe, političke stranke i gotovo svi sa- 
borski zastupnici. Oni su, međutim, izražavali različita gledišta o načinu i putu kako sve to 
ostvariti i kako sve to organizirati: u kojoj formi i u kakvim savezima. 

Životno pitanje, kako su se o tome i suvremenici izražavali, bilo je rješenje političkog i 
državnopravnog odnosa ujedinjene Hrvatske prema Ugarskoj 1 Austriji. A upravo je o to- 
me, kako smo upoznali, najviše raspravljao E. Kvaternik u svom nacionalnom programu. 

Ta su »pitanja« potakla vrlo živu raspravu u Saboru. Sve je to napokon utjecalo na for- 
miranje različitih interesnih društvenih grupa koje su zastupale različite političke i soci- 
jalne stavove — liberalno građanstvo, liberalno plemstvo, konzervativno građanstvo, kon- 
zervativno plemstvo, slobodni intelektualci, različite grupe unutar svećenstva, različite 
etničke/nacionalne grupe, različite političke i socijalne grupe, političke stranke i različite 
grupe na ruralnom području. 

Najvažnija politička »pitanja« o kojima je bilo vrlo teško donijeti odluku bilo je, prvo, 
rješenje političkih i državnopravnih odnosa Kraljevine Hrvatske prema Kraljevini Ugar- 
skoj i, drugo, izbor hrvatskih poslanika za Reichsrat. I u jednom i u drugom slučaju radilo 
se o postizavanju samostalnosti i suverenosti hrvatske države ili o njezinoj podčinjenosti. 
Imajući upravo to na umu, u Saboru se razvila vrlo burna rasprava o budućnosti hrvatske 
države. Pri tome je saborskim zastupnicima, kada su izricali svoj stav o tim važnim pita- 
njima, uvijek bila pred očima teritorijalno i politički cjelovita Trojedna kraljevina (Hrvat- 
ska, Dalmacija i Slavonija) kao samostalna i suverena hrvatska država. Zato im je najviše 
odgovarala federalistička koncepcija o preuređenju Monarhije. Samo je u tom slučaju, pre- 
ma uvjerenju suvremenika, ujedinjena Hrvatska mogla ostvariti svoju samostalnost i ne- 
zavisnost na svim područjima javnoga života u zemlji. 

Vladar je, međutim, Veljačkim patentom najavio centralističko državno uređenje. A to 
je značilo 1 veću podčinjenost Reichsratu. Upravo su se pod tim dojmom odvijale saborske 
rasprave i donosili razni prijedlozi. 

Kada je riječ o tim političkim i državnopravnim problemima, i o formiranju javnog mni- 
jenja o tome, važno je istaći da je za saborske zastupnike, u čemu ih je podržavala cjelo- 
kupna politička javnost u Hrvatskoj, najvažnije bilo postići sljedeće: prvo, da se na Hrvat- 
skom saboru okupe (»zakonski izaberu« i sastanu) poslanici/predstavnici svih hrvatskih 

pokrajina, predstavnici, dakle, cjelokupnog hrvatskoga naroda i cjelokupne zamišljene hrvat- 
ske političke zajednice; !** drugo, u najužoj vezi s tim, da postignu teritorijalnu i političku 
cjelokupnost ujedinjene Hrvatske te da formiraju i organiziraju najvažnije njezine političke i 
kulturne nacionalne institucije. Pošavši od tog osnovnog nacionalnog cilja, već je Banska 
konferencija, na prvoj sjednici od 26. studenog 1861. godine, tražila da se vladaru uputi 
zahtjev za teritorijalno ujedinjenje hrvatskih pokrajina u jedinstvenu političku cjelinu. !*" 

Na temelju tih zahtjeva — koji su upućeni kralju a nastali su već nakon pojave Listo- 
padske diplome i njezine najave zakonodavne djelatnosti pokrajinskih sabora i najave fede- 
ralističke koncepcije — vladar je popustio i odredio da Dalmatinski sabor izabere predstav- 
nike iz svoje sredine koji bi na Hrvatskom saboru (tj. na »hrvatsko-slavonskom saboru«) 
zajedno raspravljali o ujedinjenju Dalmacije s Hrvatskom i Slavonijom. Autonomaška je 
međutim većina u Dalmatinskom saboru odbila da provede taj izbor i da pošalje poslanike 
u hrvatski sabor. Vladar je time uistinu najavio mogućnost sjedinjenja Dalmacije s Hrvat- 
skom, ali je to međusobno ujedinjenje hrvatskih zemalja uvjetovao izborom hrvatskih po- 
slanika u Reichsrat. A to je, dakako, vodilo u podčinjenost hrvatske države tom central- 
nom/ austrijskom zakonodavnom tijelu. To je, pak, značilo da se ujedinjena Hrvatska ne 
bi mogla konstituirati i organizirati kao samostalna i suverena država. A upravo je u tom 
smislu, zbog izbora poslanika u Reichsrat, vladar na kraju dopustio izbore i u Vojnoj kra- 
jini, ali je pritom djelatnost krajiških zastupnika ograničio samo na raspravu o osnovnim 
državnopravnim pitanjima. 

Usprkos tim nepogodnostima, i budući da drugog izbora nije imao, Hrvatski je sabor sve 
krupne političke probleme nastojao riješiti već na početku zasjedanja. Sabor se, naime, u 
posebnoj »Predstavci«, od 1. svibnja 1861. godine, obratio vladaru sa zahtjevom da napo- 
kon omogući teritorijalno i političko ujedinjenje hrvatskih zemalja. Da omogući »povratak 
cjelokupnosti trojedne kraljevine«, tj. da dopusti »sdruženje kraljevine Dalmacije s kralje- 
vinom Hrvatskom i Slavonijom«.!'* 

U smislu tog osnovnog zahtjeva, o kojem je ovisilo ostvarenje svih ostalih nacionalnih 
ciljeva, Sabor je u svom Zak. čl. X. zaključio da je Dalmacija s Dubrovnikom, Kotorom i 
Kvarnerskim otocima »od pamtivieka« sačinjavala s kraljevinama Hrvatskom i Slavoni- 
jom »jednu nerazdielivu državu« koja se najprije nazivala »Regna Illyrica« a zatim je po- 
znata pod diplomatskim nazivom »trojedna kraljevina«. Pozivajući se pritom i na prirodno 
i na povijesno pravo, Hrvatski sabor je tražio da vladar ispuni obećanje te da se ina Vojnu 
krajinu, kao cjeloviti dio Trojedne kraljevine, protegnu »ustavne institucije«.'“ 


146. Prvi konkretni korak ostvarenja hrvatskoga nacionalnog programa bio je da se na Hrvatskom saboru 
okupe ne samo predstavnici civilnog dijela Hrvatske i Slavonije, već iz cjelokupnog političkog/ 
etničkog prostora zamišljene hrvatske države. A to je značilo iz Hrvatske, Slavonije, Dalmacije, Vojne 
krajine i Istre. Bio je to osnovni zahtjev hrvatskoga nacionalnog programa koji je sadržan gotovo u 
svim saborskim dokumentima. Usp. o tome, Spisi saborski 1861, sv. I-IV; P 1860-62; Dnevnik sabor- 
ski 1861. 


7 Spisi saborski 1861, sv. I, str. I-XLV. 


145 Predstavka sabora trojedne kraljevine na Nj. Veličanstvo za povratak cjelokupnosti trojedne kralje- 


vine«; Spisi saborski 1861, sv. II, 31-35. U toj »Predstavci« Sabor polazi od prirodnoga i povijesnog 
prava, ističe pravo na teritorijalnu cjelovitost hrvatskih zemalja te polazi od načela slobode i ravno- 
pravnosti. 


149 Spisi saborski 861, sv. I, 15. 

U takvim političkim prilikama izložio je svoj program E. Kvaternik i potom sudjelovao 
u radu Sabora — vrlo je živo reagirao na sva najosjetljivija politička pitanja. Već na početku 
saborskih zasjedanja odlučno je branio ustavnost, zakonitost i suvereno pravo hrvatskoga 
naroda, branio je »čast suverenoga naroda«.'** 1 ovdje je zastupao gledište o zakonodavnoj 
nacionalnoj državi, o Hrvatskom saboru kao zakonodavriom tijelu, o »suverenoj volji«, tj. 
o suverenom pravu koje pripada hrvatskome narodu, o nacionalnom suverenitetu čiji je no- 
silac narod.'>' Hrvatski narod j je, prema tome, jedini nosilac suvereniteta, koji on prenosi 
na Hrvatski sabor kao svoje predstavničko tijelo. Posve je, dakle, jasno, prema Kvaterni- 
kovu gledištu, da se hrvatski narod mora opredijeliti za ustavnost i zakonitost i stoga za za- 
konodavnu nacionalnu državu. 

Lako je zamijetiti da je Kvaternik u tom stavu iskazao kratki sadržaj svog nacionalnog 
programa koji smo već analizirali. Hrvatski narod, prema njemu, najprije mora postići teri- 
torijalnu i političku cjelokupnost svojih historijskih pokrajina. Zatim se ujedinjena Hrvat- 
ska mora organizirati kao samostalna i suverena nacionalna država. Tek tako organizirana, 
tek kada to sve postigne, Kraljevina Hrvatska bi mogla stupiti s Kraljevinom Ugarskom 
kao interesni i ugovorni politički savez dviju ravnopravnih nacionalnih država. Taj je svoj 
stav Kvaternik dosljedno zastupao na saborskim sjednicama. ? * Svej je to ponovio i u svom 
velikom govoru na Saboru. 

Istoga dana kada je E. Kvaternik održao govor, 18. lipnja 1861. godine, čitani su zapi- 
snici prethodnih saborskih sjednica. Po svom značenju uopće, i za našu raspravu napose, 
posebno je važan zapisnik 19. saborske sjednice na kojoj je donesen prijedlog »Osrednjeg 
saborskog odbora« (prijedlog Narodne stranke) o političkom i državnopravnom odnosu iz- 
među Hrvatske i Ug garske. Nakon duge rasprave taj je prijedlog, koji je nastao na temelju 
nacrta I. Mažuranića, '* ali sada s Vo izmjenama, konačno većina saborskih poslanika 
usvojila kao XLII. Zakonski članak. /'?* 

Odmah potom, nezadovoljni prijedlogom sogelnjeg odbora«, grupa »zastupnika gra- 
da Zagreba« (M. Bogović, M. Šuhaj, J. Suvich, V. Frigan i R. Zlatarović) podnijela je pri- 
jedlog »o odnošaju trojedne kraljevine naprama Ugarskoj«. Bio je to prijedlog Unionistič- 
ke stranke. 

Da bismo, međutim, mogli još bolje upoznati posebnost Kvaternikova programa, kao i 
razloge zašto je on odbacio prijedlog »Osrednjeg odbora«, nužno je ovdje taj Zak. čl. 
šire analizirati. U njemu Sabor polazi od uvjerenja, koje je tada iskazivala cjelokupna 
hrvatska politička javnost, a jasno ga je izložio i E. Kvaternik, da je »uslied događaja« 
1848. godine prestala svaka »zakonodavna«, »administrativna« i »sudstvena« sveza, tj. 
svaki državnopravni 1 politički MH između Trojedne kraljevine (Hrvatske, Dalmacije 
i Slavonije) 1 Kraljevine Ugarske. !? > Daj je dakle »sveza« između tih dviju država i kra- 


15% Dnevnik Sabora 1861, 2 i 28. 

151 Dnevnik Sabora 1861, 32. 

152. Usp. o tome, Dnevnik Sabora 1861, 72, 115 i 125. 
153 Šidak 1973, 296 i 300. 


154. Shisi saborski 1861, sv. 1, 39-40: Zak. čl. XLII. »O odnošenju trojedne kraljevine Dalmacije, Hrvatske 
i Slavonije prama kruni i kraljevini Ugarskoj«. 


—_ 


155. Da je »pravno posve prestala« svaka »sveza«: prvo, »budi zakonotvorna« sveza (tj. savez koji se odnosi 


na postojanje zajedničke zakonodavne institucije, zajedničkog sabora i/ili parlamenta, zajedničkog 
zakona i ustava, zajedničkog zakonodavstva i time dakako postojanja zajedničkog državnopravnog 
saveza); drugo, »budi administrativna« sveza (tj. savez koji se odnosi na postojanje zajedničkih političkih 

ljevina, između Trojedne kraljevine i Kraljevine Ugarske, stvarno i »pravno posve pre- 
stala«.'>* 

U toj je odluci jasno iskazano nastojanje da se formiraju i organiziraju najvažnije insti- 
tucije »neodvisnosti i samostalnosti« hrvatske države. Riječ je o programu i nastojanju da 
se postigne, na razini međunarodne pravne regulative, potpuna zakonodavna, državna, po- 
litička i sudstvena nezavisnost. Radi se, dakle, o organizaciji samostalne i suverene zako- 
nodavne, političke i sudske vlasti u Trojednoj kraljevini. A to je, lako možemo zamijetiti, 
posve jasno opredjeljenje za formiranje zakonodavne nacionalne države utemeljene na za- 
konodavnoj, izvršnoj i sudskoj vlasti, na pravnom i parlamentarnom sustavu koji se može 
ostvariti samo unutar građanskog društva. Jedina »sveza«, koja prema ocjeni Hrvatskog sa- 
bora povezuje te dvije u svemu ravnopravne države (Hrvatsku i Ugarsku) jest kraljeva oso- 
ba, tj. njihov »zajednički kralj«. Ali kada je riječ i o toj jedinoj preostaloj »svezi« između 
Trojedne kraljevine i Kraljevine Ugarske, koja se iskazuje samo u osobi zajedničkog kra- 
lja, Sabor sada 1 na tom području unosi izmjene. Jasno je iskazao zahtjev za postizanje 
zasebnog hrvatskoga kraljevstva, posve nezavisnoga i samostalnog, zasebne »Trojedne 
kraljevine Dalmacije, Hrvatske i Slavonije« kao jedne jedinstvene kraljevine, ujedinjene 
Hrvatske kao jedinstvene/homogene političke zajednice i suverene hrvatske nacionalne dr- 
žave. Sabor polazi od gledišta o postojanju još uvijek zajedničke »hrvatsko-ugarske krune« 
koja je temeljena na stoljetnoj zajedničkoj prošlosti do 1847. godine. Ali je sada, u cilju 
organizacije Trojednice (Hrvatske, Dalmacije i Slavonije) kao zasebne kraljevine, !? Sa- 
bor tražio da se vladar — nakon što »ugovori« za Trojednu kraljevinu i za Kraljevinu Ugar- 
sku zasebne »krunitbene diplome« (»nakon ugovorenih za trojednu kraljevinu i za kra- 
ljevinu Ugarsku posebnih krunitbenih diploma«) — mora okruniti posebnom krunom za 
dalmatinsko-hrvatsko-slavonskog kralja i »to po posebnoj volji naroda trojedne kraljevine«. 
Vladar se, međutim, može okruniti za hrvatskoga kralja samo ako mu Trojedna kraljevina, 
preko Hrvatskog sabora kao zakonodavnog tijela, prije toga izda »krunitbenu zavjernicu«. 
No Hrvatska i njezin Sabor to mogu učiniti tek nakon što vladar ispuni dva najvažnija uvje- 
ta, tek nakon što Hrvatskoj vrati ono što joj je oduzeto: prvo, kada Trojednoj kraljevini u 
potpunosti vrati njezin »starodavni ustav« i, drugo, kada joj omogući teritorijalno ujedi- 
njenje, tj. postizanje »zemljišne cjelokupnosti«.' 

Sabor, prema tome, i ovdje, u slučaju formalnog priznavanja hrvatske krune, postavlja 
dva ključna uvjeta: postizavanje teritorijalne i političke cjelokupnosti hrvatskih pokrajina 
(čime bi se formirala homogena hrvatska politička zajednica, tj. ujedinjena Hrvatska kao 
jedinstvena i homogena hrvatska država) i, što je jednako tako važno, povratak njezina 
»starodavnog ustava«, tj. povratak i/ili uspostavu ustavnosti, zakonitosti, trajne organiza- 
cije Hrvatskog sabora kao zakonodavnog tijela i parlamenta, te konačno ostvarenje samo- 
stalnosti i nezavisnosti svih nacionalnih institucija. Sabor nadalje traži da Trojednoj kra- 


institucija, zajedničke izvršne vlasti i zajedničke uprave i time, dakako, postojanja političkog saveza 

između Hrvatske i Ugarske); treće, »budi sudstvena« sveza (tj. savez koji se odnosi na postojanje 

zajedničkih institucija sudstva, postojanje zajedničkog suda i suđenja i zajedničke pravosudne službe). 
150. Shisi saborski 1861, sv. 1, 39-40; Dnevnik Sabora 1861, 181. 


IE postizanju svih vrijednosti koje bi pripale tom kraljevstvu: ponovo utemeljenje posebne hrvatske 
krune, kraljevskog dostojanstva, »krunitbe«, tj. čina krunjenja, »krunitbene diplome«, tj. obaveze u 
formi međunarodnog ugovora između hrvatskoga naroda i hrvatskoga kralja, te hrvatske kraljevine 
kao posebne političke zajednice i ujedinjene Hrvatske kao posebne države. 


bi Spisi saborski 1861, sv. I, 41. 

ljevini, »osim njezinih posebnih temeljnih državnih 1 ustavnih prava«, pripadaju »još i sva 
ona javna prava koja pripadahu kraljevini Ugarskoj do konca 1847.« ukoliko se »posredno 
ili neposredno ne protive« samostalnosti i nezavisnosti Hrvatske. 

Prema tome, kada je riječ o procesu osamostaljenja i na tom segmentu, u vezi s važnim 
promjenama institucije zajedničkog kralja, i ujedno o uspostavljanju nacionalnog suvere- 
niteta i na tom važnom području, vidljivo je da je Hrvatski sabor zahtijevao priznavanje 
hrvatske krune kao zasebne međunarodno-pravne institucije i ujedno priznavanje poseb- 
nog prava i posebnih institucija koje idu uz to: priznavanje nezavisnoga hrvatskog kraljev- 
stva, nezavisnoga hrvatskog prijestolja, te priznavanje nezavisne i samostalne ujedinjene 
Hrvatske kao zasebne kraljevine i kao moderne suverene nacionalne države. 

Odgovarajući na vladarev »prijedlog« od 28. veljače 1861. godine, kojim je Trojedna 
kraljevina pozvana »da izjavi svoje želje i misli glede odnošenja svojega prema Ugarskoj« 
Sabor je u svom Zakonskom čl. XLII. donio sljedeće »zaključke«. 

Sabor, kao prvo, naglašava zajedničku stoljetnu prošlost tih dviju kraljevina (Hrvatske 
i Ugarske) i njihov zajednički »ustavni život« (»uvažavajući zajedničku s ugarskom kra- 
ljevinom prošlost svoju i prijašnji s njom zajednički ustavni život«). Međutim, raspravlja- 
jući o političkom savezu Trojedne kraljevine i Kraljevine Ugarske, sada Sabor jasno na- 
glašava da je riječ o budućem interesnom i ugovornom savezu u koji bi ušle, na temelju 
novog međunarodnog ugovora, te dvije u svemu ravnopravne države. Učinile bi to, ako se 
sporazume i dogovore, u cilju zajedničke obrane ustavnosti i slobode (»isto tako uvažava- 
juć zajedinstvo interesa glede uzdržanja i razvitka ustavne slobode«). 

Iz tog razloga, kao treće, Sabor je zaključio da je Trojedna kraljevina (Hrvatska, Dalma- 
cija i Slavonija) voljna s Kraljevinom Ugarskom stupiti u »još uži« državnopravni savez 
(»u još užju državno-pravnu svezu«) ali uz uvjet da Ugarski sabor, prije svakog pregovora 
o tome, Trojednoj kraljevini prizna njezinu nezavisnost, samostalnost i teritorijalnu cjelo- 
kupnost.!?? 

Kakav bi bio taj politički savez između Hrvatske i Ugarske? Da li bi u tom savezu hr- 
vatska država postigla i očuvala svoj suverenitet? Sabor polazi od gledišta da je 1848. go- 
dine između Hrvatske i Ugarske »pravno posve prestala« svaka politička, državnopravna 
i sudstvena veza, a mađarski su pravni historičari i političari to gledište pobijali. Sabor na- 
suprot tome zaključuje da 1861. godine Hrvatsku i Ugarsku povezuje samo osoba vladara 
i njegova zajednička kruna. Ali Sabor sada traži da se vladar okruni i posebnom hrvatskom 
krunom. U tom bi slučaju prestala i ta jedina veza, tzv. personalna unija, veza koju održava 
samo osoba kralja. 

Hrvatska je, međutim, politička javnost 1860. i 1861. godine, u obrani od austrijskoga 
apsolutizma, saveznika tražila u Mađarima. Učinio je to i Hrvatski sabor. Zbog zajednič- 
kog interesa da se održi i razvije »ustavna sloboda« — da zajedničkim snagama obrane i ra- 
zviju ustavnost, zakonitost i parlamentarni poredak — Sabor izražava spremnost da Trojed- 
na kraljevina stupi u još uži politički i državnopravni savez s Ugarskom (u »još uži« jer ih 
veže samo osoba zajedničkog kralja) ali traži da, prije pregovora o tome, Ugarski sabor pri- 
zna najvažnije individualne osobine hrvatske države, da prizna njezinu nezavisnost, samo- 
stalnost i teritorijalnu cjelovitost. 


159 
Spisi sabosrki 1861, sv. 1, 40. 

Pošto bi Ugarski sabor prihvatio sve hrvatske uvjete, bili bi izabrani saborski odbori (po 
jedan u oba sabora) koji bi izradili novi ugovor o tom državnopravnom savezu.!% Koliko 
je poznato, tada nije izrađen nacrt zamišljenog hrvatsko-mađarskog političkog saveza. Nije 
stoga posve jasno kakav se politički savez zamišljao.'“' Sabor, doduše, polazi od ideje, u 
velikoj mjeri nejasno iznesene, o zajedničkom zakonodavstvu (»skupnom zakonarstvu«). Ali, 
po svemu sudeći, ono bi imalo samo jednu funkciju: da proglasi »državnu ravnopravnost« 
Trojedna kraljevine (Hrvatske, Dalmacije 1 Slavonije) i Kraljevine Ugarske. 

Sabor prije svega traži, u ovom 1 u mnogim drugim dokumentima, potpunu državnu rav- 
nopravnost ujedinjene Hrvatske kako prema Kraljevini Ugarskoj tako i prema bilo kojoj 
drugoj državi 1/ili kraljevini u Monarhiji. Nadalje, ono što je važno za tu državnu samo- 
stalnost i ravnopravnost jest to da se i u tom Zak. čl. traži da Hrvatski sabor i hrvatska vlada, 
na području zakonodavne i izvršne vlasti (na području »zakonarstva i vrhovne uprave«), 
budu posve nezavisni na svim područjima javnoga života kada je riječ o organizaciji vlasti 
unutar granica Trojedne kraljevine i da to ne smije biti predmet pregovora.!% 

Riječ je dakle o hrvatskoj autonomiji, tj. o organizaciji samostalne i nezavisne vlasti na 
ovim područjima: na području zakonodavstva; na području »vrhovne uprave«, tj. izvršne 
vlasti kojom bi na čelu bila hrvatska vlada odgovorna Saboru; napokon, na području sud- 
stva. Saborskim je zastupnicima bilo posve jasno, i to su iskazali u tom Zak. čl, da bi upravo 
postizanjem takve samostalnosti (na području zakonodavne, izvršne i sudske vlasti) ostva- 
rili »neodvisnost trojedne kraljevine i njezinu državnu ravnopravnost«. U dokumentima se 
najčešće spominje riječ federacija. Ako, naime, imamo na umu da je Sabor, kao i cjeloku- 
pna hrvatska javnost, dosljedno zahtijevao, kada je riječ o tom političkom savezu, stvaranje 
posve novog međunarodnog ugovora, koji bi u potpunosti garantirao »staroustavno pra- 
VO« 1 »državnu ravnopravnost« ujedinjene Hrvatske u tom savezu s Kraljevinom Ugar- 
skom, onda nema sumnje da je riječ o konfederalnom, interesnom i ugovornom političkom 
savezu. Riječ je, dakle, o konfederaciji, a nju bi odredili: a) međunarodni ugovor dviju rav- 
nopravnih država; b) interes, tj. zajednička obrana slobode i ustavnosti; c) politički i gos- 
podarski razlozi; d) načelo slobode i ravnopravnosti; e) potpuna samostalnost i nezavi- 
snost, osobito zakonodavne i izvršne vlasti. 

Ta je koncepcija bila veoma bliska gledištu koji je tada zastupao E. Kvaternik. Pa ipak 
on je odbacio prijedlog »Osrednjeg odbora«. Zašto? Najkraće rečeno zato jer je tražio po- 
sve drugačiji politički postupak u postizanju državne samostalnosti, veću aktivnost Sabora 
i cjelokupne hrvatske javnosti: tražio je jasniji oslonac na nacionalni suverenitet. Izložio 
je jasniji program o organizaciji Kraljevine Hrvatske kao samostalne, nezavisne i suverene 
nacionalne države. Zato, dakako, Kvaternikova zakonska osnova sadrži i posve drugačiji 
odgovor vladaru o »budućem odnošaju naše kraljevine Hrvatske spram ugarske krune i dr- 
žave«. Bio je uvjeren da Sabor ne smije prihvatiti prijedlog »Osrednjeg odbora« jer on, pre- 
ma njegovoj ocjeni, nudi samo dvije i to podjednako loše mogućnosti: »predlog osrednjeg 
odbora, glede odnošaja naših napram Ugarske, na dvopuću nas vodi«, tj. »narodu našemu 


100. Shigi saborski 1861, sv. I, 40. 


161 O tome opširnije raspravljamo u posebnom radu o Zak. čl. XLII. Hrvatskog sabora 1861. godine u 


kojem analiziramo odnos hrvatske političke javnosti prema Kraljevini Ugarskoj i o promjeni strukture 
političkog 1 društvenog sustava. 


i Spisi saborski 1861, sv. I, 40. 

u biranju budućnosti svoje samo dva puta otvorena ostavlja«. A to su, prvo, pregovori s 
Peštom ili, ako ne uspiju pregovori s Mađarima, onda, drugo, pregovori s Bečom.!* 

I u jednom i u drugom slučaju Kvaternik je vidio Hrvatsku podčinjenu ili Ugarskoj ili 
Austriji. Zato se on zalagao za drugačiji pristup. Odbacio je sve prijedloge za »realni savez 
s Ugarskom«, koji žele »krunu i kraljevinu Hrvatsku u tjesniji stvarbeni savez s Ugarskom 
spojiti«. %* Saborske je zastupnike opominjao da se hrvatski narod ne nalazi na »dvopuću«; 
da nema samo te dvije podjednako loše mogućnosti izbora. Dokazivao je naprotiv da se 
hrvatski narod nalazi na »razkršću narodnog života«: da ima najmanje četiri mogućnosti 
izbora, da mu »na razpoloženju« stoje »četiri razna puta« na kojima može potražiti buduć- 
nost, ostvariti slobodu, nezavisnost i državnu samostalnost. 

Izbor samo »dvopuća«, biranje samo između Pešte i Beča, jest biranje između dva zla, 
jest »nužda politička birati med dvimi zli naše slobode radi«. On je uz to uvjeren da Mađari 
hrvatski narod ne »smatraju« ni slobodnim niti samostalnim. Imajući to na umu, upozora- 
vao je zastupnike: »S toga ja opetujem gospodo i kažem: kriva i nepraktična je misao ona, 
da ako nećemo pod Peštu, morati ćemo pod Beč; kriva već iz toga, jer se na nezakonitom 
za nas Hrvate temelju osniva, na tuđoj volji i zapovjedi.«!% Ta se »misao« osniva na ovom 
»nezakonitom« temelju: na vladarevoj samovolji i na njegovoj zapovjedi kojom je naložio 
Saboru da raspravlja o savezu s Ugarskom. A prema njemu, jedino Sabor, kao zakonodav- 
no tijelo, može donijeti zakonitu odluku. 

Kvaternik toj »nezakonitosti« suprotstavlja, kako smo vidjeli, narodnu volju, nacionalni 
suverenitet, suvereno nacionalno pravo, ustavnost, zakonitost i parlament kao zakonodav- 
no tijelo. Suprotstavlja Kraljevinu Hrvatsku kao zakonodavnu nacionalnu državu koja pu- 
tem Sabora donosi zakonske odluke, koja je nosilac suvereniteta. Naglašavamo i ovdje tu 
koncepciju bitnu za ocjenu cjelokupne hrvatske politike i za ocjenu organizacijske razine 
nacionalnog pokreta. Kvaternikov, naime, prijedlog sadrži zahtjev i poziv za prestrukturi- 
ranjem (1) cjelokupnog političkog i društvenog sustava uopće i (2) hrvatskog nacionalnog 
pokreta napose. 

Kvaternik je, međutim, uvjeren da i Pešta i Beč, ukoliko od Hrvata traže »realno druže- 
nje«, tj. uže političko vezivanje Hrvatske uz Ugarsku i/ili uz Austriju, predstavljaju pogi- 
belj za hrvatski narod, za njegovu slobodu i nezavisnost, za ostvarenje njegove suverene 
volje i nacionalnog suvereniteta. Na tom putu, prema njegovu uvjerenju, na kojem je upit- 
no hoće li Hrvati moći ostvariti suvereno pravo da ujedinjenu Hrvatsku organiziraju kao 
samostalnu zakonodavnu državu, hrvatski narod ne može postići ono što mu pripada u 
suvremenom svijetu: slobodu, ustavnost, samostalnost, nezavisnost i napredak. Stoga 
predlaže »treći put«. Taj »treći put« nudi najmanje dvije a zapravo otvara četiri posve nove 
mogućnosti, tj. vodi hrvatski narod na »razkršće« na kojem će potražiti »svoju bolju bu- 
dućnost«. Najsažetije je to izrazio ovim riječima: »I ja kažem, gospodo, ima za nas trojedne 
ove kraljevine sinove sretniji jedan, slobodniji i ustavniji put, razkršće naše, koje nas može 
voditi tamo da budemo sami svoji, i to ili prvo: ugovarajuć na temelju ustava i temeljno- 
državnih pravah naših sa osobom kralja našega odstranivši svaki bečki upliv, te urediti od- 
nošaje naše na temelju ustava našeg na sve strane; ili drugo, nastojat postignuti podpunu 


163 Dnevnik Sabora 1861, 184. 
164 Dnevnik Sabora 1861,188. 
165 Dnevnik Sabora 1861, 188; Kvaternik 1861: Govor. 

našu svestranu nezavisnost za slučaj oni, ako kruna ugarska za sebe izvojuje isto tako pod- 
punu nezavisnost svoju; stupiv mi s ugarskom krunom samo u savez politički, obrane pra- 
vah svojih radi. Ovo razkršće još nam i druga 2 puta uvijek otvorena ostavlja, naime: ugo- 
varanje s Austrijom ili ugarskom državom, ako bi to probitci naši ikada zahtievali.«!% 

Kvaternik je saborske zastupnike uvjeravao da je njegova koncepcija (»pomisao«) po- 
sve »moguća i praktična«. Zatim ju je nastojao »obširnije razjasniti«. Dokazivao je da je 
njegovu »pomisao« moguće ostvariti i da je, promatramo li s gledišta praktične politike, 
posve »praktična« 1 djelotvorna. Da je dakle u suvremenom građanskom društvu —u kojem 
mora funkcionirati zakonitost, ustav, parlamentarizam, nacionalni suverenitet i »suverena 
narodna volja« — njegovu koncepciju moguće ostvariti. Zato je tražio da hrvatski narod 
svakako izbjegne »realno« sjedinjenje (»realno druženje«) s mađarskim narodom. Jer bi 
takvo »realno« sjedinjenje bilo rezultat vladareve zapovijedi, a ne izraz slobodne volje. Uz 
to Mađari hrvatskome narodu ne nude ni slobodu ni nezavisnost.“ 

Njegovi su prijedlozi prilično jasni. Lako je zamijetiti da je Kvaternik osnovnu kon- 
cepciju o rješavanju hrvatskoga pitanja, koju je temeljito razradio u prijedlogu »Zakonskog 
članka«, u sažetom obliku ponovio u saborskom govoru. Ta je koncepcija u cijelosti sadr- 
žana u prijedlogu o tzv. »trećem putu« koji predviđa dvije mogućnosti. Iz njega ćemo ana- 
lizirati: a) temeljna načela na kojima je osnivao svoj prijedlog; b) metode kojima je to mi- 
slio postići; c) ciljeve njegova programa. 

Kvaternik se zalaže za organizaciju Kraljevine Hrvatske kao zakonodavne države, za 
njezinu organizaciju kao moderne, suvremene, demokratske, pravne i parlamentarne drža- 
ve. Da bi se to postiglo najvažnije je, dokazivao je, postići njezinu slobodu i ostvariti pro- 
gram njezine samostalnosti i nezavisnosti i to u svim oblicima. Pritom je nužno ostvariti 
legitimnost nacionalne volje, »suverene volje« i nacionalnog suvereniteta. Rješenje hrvat- 
skoga pitanja, kako ga on shvaća, jest ostvarenje potpune nezavisnosti i samostalnosti uje- 
dinjene Hrvatske. A najvažnije je postići i organizirati njezinu nezavisnu zakonodavnu i 
izvršnu vlast. U tom procesu Kraljevina Hrvatska bi se formirala kao nacionalna zakono- 
davna država. A to su najvažniji temelji za integraciju nacije. Kvaternik je pritom uvjeren 
da se taj nacionalni program mora osnivati na načelima: prirodnoga 1 povijesnog prava; su- 
vremene politike (sloboda, samoodređenje, nezavisnost, samostalnost, ustavnost, zakoni- 
tost, demokracija, pravni i parlamentarni sustav, demokratsko građansko društvo); na na- 
cionalnom suverenitetu, suverenom pravu i »suverenoj volji«. 

Prema Kvaternikovu uvjerenju, nosilac svih tih vrijednosti jest hrvatski narod, kojije i 
jedini nosilac nacionalnog suvereniteta. Prema njemu, suverenitet u suvremenom društvu 
i u novom političkom sustavu određuje sve: samostalnost i slobodu na svim područjima 
javnoga života. Polazeći od tog shvaćanja, Kvaternik je odbacio »realno«, tj. uže političko 
sjedinjenje hrvatske države s bilo kojom drugom državom ili kraljevinom u kojem bi se naru- 
šilo načelo nacionalnog suvereniteta, u kojem Hrvatska ne bi bila slobodna i samostalna. 

Nasuprot takvom realnom političkom savezu, Kvaternik je predložio da Hrvatski sabor 
u ime hrvatskoga naroda prihvati načelo nacionalnog suvereniteta, i da u pregovorima o 
budućim političkim odnosima iskaže njegovu »suverenu volju« i njegovo »suvereno pra- 
vo«. Sugerirao je stoga zastupnicima da Sabor krene »putem ustavnosti i zakonitosti«, pu- 


100. Dnevnik Sabora 1861, 188; Kvaternik 1861: Govor. 


E Dnevnik Sabora 1861, 190; Kvaternik 1861: Govor. 


146 


PETAR KORUNIĆ - Hrvatska državna ideja E. Kvaternika 1861. godine: program o organizaciji ... 


tem pravnoga i parlamentarnog sustava, te da na temelju »suverene volje« i nacionalnog 
suvereniteta, koji hrvatskom narodu daje potpunu slobodu djelovanja, posve samostalno 
djeluje. A sve to može postići samo u izravnim pregovorima s vladarom i na taj način ri- 
ješiti hrvatsko pitanje: »Mi Hrvati stojimo na razkršću a ne na dvopuću narodno-političkog 
života našeg; nama preostaje treći još put koji se može putem ustavnosti i zakonitosti naše 
nazvati, put tim svetiji za svakog trojedne ove kraljevine sina, što nam ga nitko nije ni ok- 
troirao, ni kraljevskim pismom naložio, no koji je proizvod suverene naše volje, ko što i 
pradjedovi naši vazda samo ovi put slijeđaše. — A kuda nas taj put vodi? Ja ću ga na kratko 
razjasniti, a zakonski članak, kojeg u tom obziru predlažem, će ga i nadopuniti! — Većina 
hrvatskoga naroda u Austriji (tj. u Habsburškoj Monarhiji; op. P. K.) živućega sakupljena 
je evo kroz zastupnike svoje zakonitim, starodavnim običajem na ustavnom saboru svome 
da suverenom svojom voljom o budućoj svojoj sudbini vieća. gi 

Prema Kvaternikovu uvjerenju, hrvatskom je narodu u postojećim skolgostina bitno 
ugrožena sloboda (»narod trojedne kraljevine, neda se tajiti, nalazi se u ovaj par osakaćen 
na slobodi i ćielosti svojoj«). Njegovi su predstavnici zato došli u Sabor da to stanje »ispra- 
ve«. No da bi ostvario i trajno zaštitio svoju slobodu, hrvatski narod mora na Saboru ute- 
meljiti »novi državno-temeljni zakon«. A to znači sljedeće. Kao zakonodavno tijelo Sabor 
mora donijeti zakonske osnove koje bi (1) hrvatskome narodu trajno osigurale slobodu, 
ustavnosti slobodni razvoj i (2) donijele rješenje o političkom odnosu hrvatske države pre- 
ma Ugarskoj i Austriji. Sve te zakonske osnove, kao i cjelokupna djelatnost Hrvatskog sa- 
bora, zaključio je Kvaternik, moraju biti osnovane na ustavnim temeljima (»na temelju 
ustavnosti sagrađene«). Sve se to može postići samo ako »ustavni Sabor« svoje zakonske 
odluke utemelji na nacionalnom suverenitetu, samo ako krene »putem ustavnosti i zako- 
nitosti«. Ako, dakle, donese zakonske osnove i odluke koje će iskazivati »suverenu volju« 
hrvatskoga naroda. Takve odluke, uobličene u formi »temeljno-državnih zakona«, koje će 
biti pravna podloga u izravnim pregovaranjima s »ustavnim i legitimnim« hrvatskim kra- 
ljem. U svakom slučaju, Sabor s kraljem mora i može pregovarati samo »na temelju usta- 
va«, samo na temelju ustavnosti i zakonitosti. Pritom mora polaziti od hrvatskoga povije- 
snog prava, od »temeljno-državnog prava«, koji hrvatskom narodu i u suvremenom svijetu 
osiguravaju slobodu, samostalnost i teritorijalnu i političku cjelokupnost (»ugovarajuć na 
temelju ustava i temeljno-državnih pravah naših sa osobom kralja našega odstranivši svaki 
bečki upliv, te urediti odnošaje naše na temelju ustava našega na sve strane«). 

U pregovorima između hrvatskog naroda i »ustavnog i legitimnog« hrvatskog kralja, 
kao preduvjet vladar mora omogućiti organizaciju Kraljevine Hrvatske kao samostalne, 
nezavisne, zakonodavne i suverene nacionalne države u svojoj političkoj i teritorijalnoj 
cjelokupnosti. Potom je nužno formirati »slobodno uređenje« državnopravnih odnosa Kra- 
ljevine Hrvatske prema Austriji, tj. prema Habsburškoj Monarhiji uopće. Napokon, Kra- 
ljevina Hrvatska stupila bi u interesni i ugovorni politički savez s Kraljevinom Ugarskom. 

Kvaternik je zastupnike uvjeravao da taj njegov prijedlog prihvate, da ga Sabor izglasa 
i da ga u formi Zakonskog članka uputi vladaru kao svoj »temeljno-državni zakon« od ko- 
jeg ne može odustati. Posve je, dakako, jasna kako poruka njegova zahtjeva tako i daleko- 
sežnost tog čina da je do njega došlo. Jer u tom slučaju tu bi »zakonsku osnovu« donio je- 
dan parlament, jedno zakonodavno tijelo jedne zakonodavne države. Budući da je nosilac 


8 
Dnevnik Sabora 1861, 200; Kvaternik 1861: Govor. 

nacionalnog suvereniteta hrvatski narod, da Hrvatski sabor kao predstavničko tijelo tog na- 
roda izražava »suverenu volju«, Sabor tim činom donosi konačnu odluku o sudbini i o 
budućnosti tog naroda i njegove države. Iz toga bi slijedio ovaj zaključak: budući da je na- 
cionalni suverenitet (i »suvereno pravo« i »suverena volja« hrvatskoga naroda) iznad vla- 
dareva suvereniteta (jer on unutar hrvatske države može vladati »isključivo kao ustavni i 
legitimni kralj sveukupne kraljevine Hrvatske«), koji dakle na »hrvatsku krunu« i na Kra- 
ljevinu Hrvatsku ima ograničeni suverenitet, on kao hrvatski kralj svakako mora formalno 
odobriti tu zakonsku osnovu. Drugog izbora, prema Kvaternikovu prijedlogu, nemaju ni 
hrvatski narod niti kralj. Do takvog rješenja mora kad-tad doći. Treba samo, kako je Kva- 
ternik zaključio, »muževno čekati« i biti strpljiv. 

Bio je to, međutim, prijedlog koji saborski zastupnici nisu mogli prihvatiti, jer su se 
opravdano bojali da bi vladar u tom slučaju raspustio Sabor. Većini je osim toga bilo posve 
jasno da Trojedna kraljevina, u postojećim uvjetima, nema ni političke ni društvene ni eko- 
nomske ni vojne moći da prihvati takav zahtjev, te da ga vladaru uputi u takvoj formi ul- 
timatuma. Na drugoj strani, Kvaternik je kao pojedinac mogao donijeti takav program i u 
njemu iskazati, kako je to i učinio, svu veličinu ideja i donijeti bitno novi sadržaj nacional- 
nog programa. I sam je Kvaternik znao da bi njegov prijedlog, ako bi ga Sabor prihvatio, 
bilo teško ostvariti. No bio je čvrsto uvjeren da je to jedini put kojim hrvatski narod mora 
krenuti, na kojem može, na temelju nacionalnoga suvereniteta, ostvariti pravo na slobodu 
i samostalnost. Upravo zato je odbacio i poziv za Reichsrat. Od saborskih zastupnika je- 
dino je A. Starčević podržao Kvaternikov prijedlog. Većina zastupnika su ga odbacili, iako 
su neki cijenili pravnu osnovu njegova prijedloga. 

Na kraju se Sabor — iz straha zbog njegova »nenadanog nu ipak mogućeg razpuštanja 
ili odgađanja«, koje bi moglo izazvati »specialna pitanja i izpravci odnoseći se budi na 
predlog osrednjeg odbora, budi na onaj zagrebačkih zastupnika ili na zastupnika Eugena 
Kvaternika« — ogradio od sva tri prijedloga i prihvatio Zakonski čl. XLII.!/* 


Zaključak o »ustrojstvu hrvatske države« 
u nacionalnom programu E. Kvaternika 


1. Kvaternik je predlagao formiranje i organizaciju zakonodavne države, u okviru no- 
vog građanskog društva i novog pravnog i parlamentarnog sustava, na dvije različite razine 
— zahtijevao je najprije formiranje i organizaciju nacionalne države, države hrvatskoga na- 
roda. Bila bi to hrvatska država i hrvatska politička zajednica. Osim toga, tražio je novu 
organizaciju višenacionalne državne zajednice, novo »ustrojstvo« Habsburške Monarhije, 
sastavljenu od više nacionalnih država. Bila bi to labava interesna i ugovorna višenacional- 
na državna zajednica, neke vrste konfederacije. Veza između nacionalnih država na jednoj 
i zajedničke državne zajednice (Monarhije) na drugoj strani bila bi ova: zajednički vladar 
i zajednička centralna ministarstva, ministarstvo vanjskih poslova, obrane, financija i tr- 
govine, koje je nužno strogo nadzirati. 


19%. O tome je dobro i iscrpno raspravljala M. Gross. Usp., Gross 1973, 72-99. 


0 Ovdje ne ulazimo u daljnju analizu stavova pojedinaca, grupa i stranaka o tim važnim problemima. To 
ćemo uraditi u posebnoj studiji. 

2. U tome je Kvaternik slijedio političke teorije 19. stoljeća. On se zalaže za »vlada- 
vinu« prava i zakona. Jasno je izlagao ove stavove: pravo (povijesno, državno, prirodno, 
suvereno i nacionalno pravo) je podloga za zakon, podloga za organizaciju zakonodavstva, za- 
konodavne vlasti, zakonodavnog tijela, parlamenta i za donošenje zakona. Zakon je napo- 
kon podloga za nastanak, tj. organizaciju i zakonodavne i suverene i nacionalne države. Iz 
toga bismo, dakako, mogli formulirati slijedeću jednadžbu: pravo = zakon = zakonodavna 
država = nacionalna suverena država. Nasuprot apsolutnom vladarevom, tj. carevom su- 
verenitetu (a tu je po njemu izvor apsolutizmu, bezakonju, anarhiji 1 tiraniji) Kvaternik 
predlaže: organizaciju zakonodavne nacionalne države utemeljene na suverenom pravu 1 
na nacionalnom suverenitetu. 

3. Zakonodavna nacionalna država ima ova obilježja: postojanje zakona, organiziranog 
zakonodavnog predstavničkog tijela, tj. parlamenta i zakonodavne vlasti; funkcioniranje 
vladavine zakona i primjene prava (povijesnog, prirodnog, nacionalnog i suverenog prava) 
na organizaciju samostalne, nezavisne i suverene države. Takva nacionalna zakonodavna 
država sama stvara zakone i sama organizira zakonodavnu i izvršnu vlast i cjelokupnu jav- 
nost (upravu, sudstvo, školstvo, gospodarstvo i sve nacionalne kulturne i političke insti- 
tucije). U takvoj zakonodavnoj državi nitko (ni jedan autoritet, ni jedna ličnost, ni jedan 
vladar) nema ni pravo niti moć da sam donosi ili mijenja ili ukida zakone i ustav. Zakone 
donosi i mijenja isključivo cjelokupni narod, tj. njegovi predstavnici na nacionalnom za- 
konodavnom tijelu. 

4, Hrvatski sabor kao zakonodavno i predstavničko tijelo je posljednji čuvar prava 
hrvatskoga naroda (njegova prirodnog, povijesnog i suverenog prava), posljednji jamac 
pravnog i zakonodavnog poretka (tj. pravnog i parlamentarnog sustava), posljednji i jedini 
izvor cjelokupne legalnosti; Sabor je jedina sigurnost i jedina zaštita od apsolutizma i ne- 
pravde, posljednja sigurnost i zaštita hrvatskoga naroda od nasilja centralnih austrijskih 
ustanova, od njihova »bezzakonja«. Samo Hrvatski sabor može formirati i organizirati za- 
konodavnu vlast, organizirati Kraljevinu Hrvatsku kao zakonodavnu državu. U takvoj po- 
litičkoj zajednici zakonodavna vlast nužno nadzire izvršnu vlasti sve zajedničke austrijske 
institucije. 

5. Hrvatski narod ima, dakle, povijesno i prirodno pravo da organizira Kraljevinu Hr- 
vatsku kao nacionalnu zakonodavnu državu, da u njoj organizira samostalnu, nezavisnu 1 
suverenu zakonodavnu i izvršnu vlast: Hrvatski sabor (kao predstavničko tijelo i kao za- 
konodavnu vlast) i hrvatsku vladu kao izvršnu vlast. Taj narod ima pravo da Kraljevinu Hr- 
vatsku formira i organizira kao modernu samostalnu, nezavisnu i suverenu državu. 

6. Kraljevina Hrvatska bi se s austrijskim carstvom (s Austrijom) povezala samo preko 
»ustavnog i legitimnog« hrvatskoga kralja, koji se mora okruniti hrvatskom krunom te po- 
ložiti zakletvu i izdati »krunitbenu diplomu«. Hrvatska država bi se zatim preko hrvat- 
skoga kralja povezala sa zajedničkim austrijskim ministarstvima, ministarstvom vanjskih 
poslova, obrane, financija i trgovine. Ta bi se ministarstva morala nadzirati. 

7. Bila bi to labava konfederalna državna zajednica u kojoj bi se konfederalne jedinice 
formirale kao nacionalne suverene države, a organizirane kao moderne zakonodavne drža- 
ve. Međusobno bi bile povezane (a) preko zajedničkog vladara, koji bi imao ograničeni su- 
verenitet, i (b) preko centralnih ministarstava koja se kao izvršna vlast moraju nadzirati, 
čija je, dakle, vlast ograničena. 

8. Kao samostalna i suverena država, Kraljevina Hrvatska bi se povezala s Kraljevinom 
Ugarskom u interesni i ugovorni politički savez, u »savez obrane i pobratimstva«. Bio bi 

to politički savez između hrvatske i ugarske države u cilju zajedničke obrane od »pogibe- 
lji« koja bi mogla zaprijetiti Hrvatskoj i Ugarskoj, u cilju očuvanja njihove slobode, samo- 
stalnosti i ustavnosti. A najveća im »pogibelj«, dakako, prijeti od centralnih austrijskih in- 
stitucija, od zajedničkih ministarstava i od apsolutizma. | 

9. Kvaternik je najveću opasnost za razvoj nacionalne države, opasnost za organizaciju 
nezavisne i suverene hrvatske države, vidio u ustrojstvu jake centralne savezne državne za- 
jednice, jake Monarhije. Zato se zalaže za formiranje zakonodavnih nacionalnih država, 
koje bi morale nadzirati centralne austrijske institucije vlasti. Nacionalni suverenitet stav- 
lja iznad vladareva suvereniteta. Stoga nacionalni suverenitet prenosi na nacionalne drža- 
ve. U takvoj nacionalnoj zakonodavnoj državi nužno je organizirati sve oblike vlasti, za- 
konodavne i izvršne, neometane iz Beča. Kvaternik je samo u tim oblicima vladavine prava 
i zakona vidio jamstvo za razvoj hrvatske države i jamstvo za slobodni razvoj hrvatskoga 
naroda. Sve je to jasno izrazio ovim zaključnim riječima: »Narod dakle trojedne kraljevine 
hrvatsko-slavonsko-dalmatinske upira garancije bolje budućnosti svoje na sliedećim uvje- 
tima ovog temeljno-državnog zakona: 

a) na zakletvi kralja i diplomi krunitbenoj; 

b) na saboru svome; 

c) na odgovornoj saboru državnoj vrhovnoj domaćoj vladi; 

d) na narodnoj vojsci svojoj; 

€) na savezu obrane i pobratimstva s ugarskimi narodi; 

f) napokon: ako (je) moguće na izposlovanju s ugarskim saborom garancije velevlasti 

Europe; i to onda kad se obće-europejska razmirica međunarodnimi ugovori uređivala 
bude, da se i na taj temeljni naš zakon obzir uzme.«'"! 


10. Hrvatski narod, prema tome, slobodu i razvoj, kao i slobodni razvoj Kraljevine Hr- 
vatske kao nezavisne i suverene države, »garanciju« »bolje budućnosti«, osniva na »slije- 
dećim uvjetima« koje bi Hrvatski sabor izložio u formi »temeljno-državnog zakona« i kao 
osnovu za novi međunarodni ugovor: 

a) Na »zakletvi« hrvatskoga kralja i na njegovoj »krunitbenoj diplomi«: hrvatski narod i 
hrvatska država priznaju samo onog kralja koji se u određenom vremenu okruni hrvatskom 
krunom, koji se »zakonito« okruni za hrvatskoga kralja. Tek tada on postaje »ustavni 1 legi- 
timni« kralj cjelokupne Kraljevine Hrvatske. On se u svojoj »zakletvi« i u »diplomi krunit- 
benoj« mora obavezati da će poštivati i čuvati teritorijalnu cjelokupnost hrvatske države, 
njezinu slobodu i nezavisnost, te da će priznati njezine institucije vlasti: njezinu zakono- 
davnu i izvršnu vlast. Napokon, »ustavni i legitimni kralj sveukupne kraljevine Hrvatske« 
mora potpisati ugovor o svemu tome s hrvatskim narodom i mora taj ugovor uskladiti s me- 
đunarodnim pravom. | 

b) Na Hrvatskom saboru (»na saboru svome«): Kvaternik se kako vidimo zalaže za za- 
konodavnu i pravnu državu. Kod njega pravna država jest zapravo zakonodavna država. 
Prema tome, osnovna zadaća Hrvatskog sabora jest da se organizira kao parlament i kao 
zakonodavno tijelo sa svim dostojanstvom i ulogom zakonodavca. U takvoj zakonodavnoj 
državi vladaju zakoni a ne autoriteti. A zakone, dakako, stvara zakonodavno tijelo, tj. Hr- 
vatski sabor. Kralj ih samo simbolično potvrđuje. No ako ih na vrijeme ne sankcionira, Sa- 
bor ih proglašava javnim i uvodi ih u život. Kvaternik je, dakle, zagovarao formiranje Kra- 


171 
Kvaternik 1861: Zak. čI; Spisi saborski 1861, sv. II, 181; Dnevnik Sabora 1861, 210. 

ljevine Hrvatske kao zakonodavne države u kojoj organizacijski vodi nužno ka razdvajanju 
zakona (zakonodavne vlasti) od primjene zakona (od izvršne vlasti), legislative od egze- 
kutive. On je takvu državu (zakonodavnu, parlamentarnu, predstavničku i nacionalnu) 
opravdavao općom legalnošću cjelokupnog djelovanja državne vlasti: legalnošću vlasti u 
hrvatskoj državi u kojoj je hrvatski narod i njegovo zakonodavno tijelo (Hrvatski sabor) 
nosilac suvereniteta. Sustav prava i legalnosti, prema njemu, opravdava pokoravanje za- 
konu i zakonodavnoj vlasti. Zakonodavac je u tom državnom sustavu Hrvatski sabor kao 
zakonodavno i predstavničko tijelo. 

C) Na hrvatskoj vladi (»na odgovornoj saboru državnoj vrhovnoj domaćoj vladi«): U za- 
konodavnoj državi, kakvu je predlagao Kvaternik, zakonodavac je samo jedan a to je u 
Kraljevini Hrvatskoj isključivo Hrvatski sabor. Uz zakonodavnu vlast postoji izvršna 
vlast, a to je hrvatska vlada, koja je odgovorna jedino Saboru kao zakonodavnom tijelu. Za 
svoju, dakle, djelatnost hrvatska vlada ne odgovara ni jednoj instituciji izvan hrvatske države. 

d) Na hrvatskoj narodnoj vojsci (»na narodnoj vojsci svojoj«): Hrvatska narodna vojska 
bila bi odgovorna Hrvatskom saboru i jedino bi njemu bila podčinjena (»vojska stoji pod 
uplivom sabora«). Narodna vojska čuvala bi hrvatske granice, tj. čuvala bi hrvatsku drža- 
vu, njezinu slobodu i nezavisnost. Bila bi to oružana sila koja bi »garantirala« nesmetani 
razvoj Kraljevine Hrvatske kao slobodne i suverene moderne države. 

e) Na političkom savezu hrvatske i ugarske države (»na savezu obrane i pobratimstva«): 
Zbog stalne opasnosti koja prijeti iz Austrije (opasnosti od apsolutizma, anarhije, nepoštivanje 
zakona i slobode) Kraljevina Hrvatska bi se povezala s Kraljevinom Ugarskom u politički sa- 
vez. Bio bi to »savez obrane i pobratimstva«. Glavna svrha tog obrambenog interesnog poli- 
tičkog saveza je, dakle, da se Hrvatska i Ugarska zajedničkim snagama odupru opasnosti- 
ma koje ugrožavaju njihovu slobodu i nezavisnost. To je, prema tome, interesni i ugovorni 
obrambeni politički savez dviju u svemu ravnopravnih nacionalnih suverenih država. 

f) Napokon, i hrvatski i mađarski narod moraju postignuti »garanciju« svojih država, tj. 
garanciju slobodnih i nezavisnih nacionalnih država kod evropskih država. A to je, zapra- 
vo, put ka postizanju međunarodnog priznavanja hrvatske i ugarske države. 

-Bioje to izazovan i dalekosežni plan i program. Kvaternik je s njim zainteresirao hrvat- 
sku javnost, ali ju je i uplašio. Tako je bilo i u Saboru. Konačno se Sabor morao ograditi 
od tog prijedloga. 

Summary 


Eugen Kvaternik's Idea of the Croatian State in 1861: 
The Programme for the Organising of the Croatian State 


In the present paper, the author deals with the political programme submitted to the 
Croatian Sabor in 1861 by E. Kvaternik. It was a programme for the organising the inde- 
pendent Croatian state. In the programme E. Kvaternik pleaded against the real union i.e. 
»the narrow union« with the Hungary. He supported the idea of a new contract between 
the Kingdom of Croatia and the Kingdom of Hungary, which would guarantee the Croatian 
state a complete economic and political independence, as well as sovereignty. He also sug- 
gested forming the legislative national state as a part of the civil society, and a new law 
and parliamentary system. In that state all the laws would be passed by the people i.e. by 
the people*s representatives in the parliament (the Croatian Sabor). Kvaternik believed that 
the people of Croatia had the historical and the natural law to organise the Kingdom of 
Croatia into the legislative national state. There would be independent legal and executive 
authority in the state as well. The Kingdom of Croatia would be organised as a modern in- 
dependent state in the Austrian Confederation. 

